
Introducere 


Asertivitatea nu înseamnă numai un set de tehnici, ci şi un 
mod de a gândi care ne permite să fim autentici şi să 
obținem cât mai mult de la viață. Asertivitatea este 
susținută de convingeri specifice care susțin o abordare 
mentală pozitivă în fața suişurilor şi coborâşurilor vieții. În 
loc să fim marionete, devenim astfel păpuşari. 


Lucrăm aproape cu toţii sub o presiune crescută, întrucât 
cerințele, atât la locul de muncă, dar şi în viaţă, în general, 
sunt în creştere. Schimbările importante, precum mutarea 
într-o casă nouă, căsătoria sau trecerea peste o pierdere 
grea, pot contribui şi mai mult la această presiune. 


Suntem conştienţi că presiunile la care suntem supuşi 
provin din surse diferite, fie din ceea ce se întâmplă în jurul 
nostru, fie din ceea ce se întâmplă la nivel interior, în 
mintea noastră. Ştim cu toţii în ce măsură starea de spirit 
ne influențează chiar şi starea fizică. 


Presiunile interne pot fi rezultatul gradului de confort şi 
mulțumire față de noi înşine şi de corpul nostru, al 
dialogului interior, al aspectelor personalității, al 
experiențelor de viaţă, al sistemului de principii, al 
sentimentului propriei valori, precum şi al propriului țel. 


Pentru a învăţa să fii mai puţin stresat, să-ți gestionezi mai 
bine timpul, să fii mai mulțumit de felul în care te comporți 
şi să duci astfel o viață fericită, sănătoasă şi împlinită, este 
necesară asigurarea unui echilibru mai bun între diversele 
cerințe contradictorii, folosind anumite tehnici de conduită 
asertivă. 


Considerăm că asertivitatea ne ajută să ne afirmăm în toate 
domeniile vieţii, fie pe plan social, spiritual sau financiar, fie 
la serviciu sau în sânul familiei. Ceea ce se petrece în jurul 
nostru constituie adesea o reflectare a felului nostru de a fi. 
Gândirea influențează rezultatele pe care le obținem. 
Gândind negativ vom atrage realități negative; sgândind 
asertiv vom beneficia de ceea ce este mai bun în viață. 


În calitate de formatori, specializaţi de 30 de ani în domeniul 
asertivității, am avut privilegiul să desfăşurăm programe de 
instruire în asertivitate peste tot în lume: în Europa, în Asia, 
în zona Pacificului de Sud şi în Orientul Mijlociu. Am reuşit 


să ajutăm literalmente mii de persoane să-şi apere opiniile şi 
ideile şi să dobândească mai multă bunăstare, sănătate şi 
fericire. 


Am fost invitaţi să desfăşurăm traininguri de asertivitate la 
diverse niveluri în cadrul companiilor, pentru a schimba şi 
dezvolta cooperarea în cadrul culturii antreprenoriale. 


Ni s-au alăturat din ce în ce mai frecvent directori generali şi 
preşedinţi ai consiliilor de administraţie şi am luat parte la 
tendința din industria britanică de a pregăti mai multe femei 
pentru poziții de înalt nivel în consiliile de administraţie. 


Discursul nostru programatic din cadrul conferinţelor 
economice, evenimentelor corporatiste, seminariilor 
educative şi forumurilor de caritate i-a încurajat pe 
participanți să-şi revizuiască modul de a aborda problemele 
atât la locul de muncă, precum şi în familie. 


În Partea întâi a cărții explorăm caracteristicile asertivităţii 
şi gama de instrumente asertive necesare. 


Apoi, în Partea a doua, descriem o gamă largă de situații 
reale pe care fără îndoială le-ai experimentat deja. Vom 
aplica principiile asertive despre care am discutat în Partea 
întâi într-un număr de situaţii ce reprezintă adevărate 
provocări atât în viața socială, cât şi la locul de muncă. Vom 
demonstra cum se pot pune în practică aceste instrumente 
asertive în cadrul unor scenarii variate, pentru a-ţi 
consolida încrederea şi stima de sine şi a obține mai mult 
din ceea ce vrei, luând în seamă şi dorinţele celorlalți. 


Vei găsi pe tot cuprinsul cărții numeroase exerciții, pentru 
a-ți consolida cunoştinţele şi a te amuza în timp ce te 
antrenezi. 


Întrucât ai ales să citeşti această carte, apreciem că ai decis 
să investeşti în propriul viitor. Îţi mulțumim că ţi-ai făcut 
timp pentru acest lucru şi îți dorim o viață plină de 
satisfacţii şi mulțumiri. 


Trăieşte clipa — călătoria de o mie de mile 
începe cu un prim pas. 


— Horaţiu / Lao Zi 


Conrad & Suzanne Potts 


Partea întâi 


Ce este asertivitatea? 


Există numeroase definiții ale termenului de „asertivitate”. 
Desigur, oamenii participă deseori la seminarii dedicate 
asertivității, pentru a învăța să-şi impună punctul de vedere 
sau pentru a fi mai convingători. 


Părerea noastră este că asertivitatea înseamnă de fapt cu 
totul altceva: 


Asertivitatea este un comportament care tinde spre o 
finalitate de tip „win-win” (avantaj reciproc), către un rezultat 
satisfăcător pentru ambele părți implicate. 


Atunci când adopţi un comportament asertiv, obţii mai mult 
din ceea ce doreşti, însă numai dacă recunoşti şi ţii cont şi 
de dorințele sau nevoile celeilalte persoane. Paradoxul win- 
win este cel ce face acest lucru posibil. 


Dacă doreşti să ai succes în viața personală, în afaceri, în 
carieră sau în oricare alt domeniu, trebuie să interacționezi 
în mod asertiv şi să-ți asumi responsabilitatea pentru 
propria-ţi viaţă. 


Persoanele asertive au mai mult succes, deoarece sunt 
considerate autentice (de tipul „Asta vezi, asta primeşti”), 
persoane directe, pe a căror onestitate şi sinceritate te poți 
bizui, şi care nu îţi rezervă niciodată surprize neplăcute. 


Comportamentul asertiv îți sporeşte şansele de a fi fericit şi 
vei avea probabil o viață mai lungă decât a celor care 
comunică în mod agresiv ori pasiv. 


Asertivitatea îți permite să-ți expui mai clar nevoile şi să ceri 
ca ele să fie luate în seamă, dar îți impune, totodată, să fii 
atent şi să ţii seama de nevoile celorlalți. 


Ai nevoie de o serie de instrumente şi resurse pentru a-ţi 
menține aplombul, pentru a fi ferm, dar flexibil, pentru a 
avea încredere în propriile abilități şi pentru a munci astfel 
încât munca să-ți ofere mulțumire şi satisfacţii. Trebuie să 
ştii că nu eşti pionul întâmplărilor şi al împrejurărilor şi că 
poţi influența în mod pozitiv, şi chiar schimba, lumea în 
care trăieşti. 


Considerăm că îți stă în putinţă să realizezi toate aceste 
lucruri, şi multe altele, printr-un comportament asertiv. 
Acesta îți va permite să te concentrezi şi să realizezi tot ceea 
ce este posibil, în loc să te laşi pradă îndoielii sau temerilor 
şi să-ți focalizezi atenţia pe ceea ce crezi că este imposibil. 


TREI MODURI DE COMPORTARE 


Ne putem comporta în oricare dintre aceste trei moduri: 


e agresiv; 


e nonasertiv (comportament numit şi pasiv-agresiv); 


e asertiv. 


Comportamentul nu ne reprezintă în totalitate, chiar dacă 
uneori suntem judecaţi în funcție de el. Nimeni nu se 
comportă exclusiv în mod asertiv, agresiv sau nonasertiv. 


Oscilăm între aceste trei moduri de comportare şi suntem 
mai înclinați să reacționăm agresiv sau nonasertiv când ne 
simțim sub presiune sau stresaţi. 


Uneori este mai dificil să fim asertivi în anumite împrejurări 
ori față de anumite persoane. Comportamentul asertiv se 
poate nărui la locul de muncă, acasă ori în compania 
prietenilor. Acest lucru se poate întâmpla mai des în fața 
unui anumit tip de persoane, de exemplu față de cei investiţi 
cu autoritate, faţă de cei pe care-i considerăm mai inteligenți 
sau mai competenţi decât noi, față de membri ai familiei sau 
de persoane de sex opus. 


Toate aceste trei tipuri de comportament funcționează, de 
aceea le şi repetăm. 


1. AGRESIVITATEA 


Comportamentul este agresiv atunci când: 


e Îți sustii drepturile de aşa manieră încât le nesocoteşti pe 
ale celorlalți. 


e Îți exprimi gândurile, emoţiile şi opiniile într-un mod 
nepotrivit şi impropriu, chiar dacă tu crezi sincer că ai 
dreptate. 


Agresivitatea îţi întăreşte propria poziţie în detrimentul 
altora şi poate fi folosită pentru a-i desconsidera pe ceilalți. 
Ea se bazează pe convingerea că opiniile tale sunt mai 
importante decât ale celorlalți. Agresivitatea se 
caracterizează prin faptul că vina este întotdeauna atribuită 
altora sau unor factori externi, printr-un mod de adresare 
ostil sau condescendent, prin etalarea disprețului şi a 
animozităţii. 


Uneori agresivitatea şi asertivitatea pot fi confundate. 


Când o persoană comunică în mod agresiv, ridică vocea, îşi 
fixează cu privirea partenerul de discuţie sau îl întrerupe 
mereu, acesta din urmă putând rămâne tăcut şi docil, 
cedând în cele din urmă. Agresivitatea poate fi percepută ca 
încredere în propria persoană — „I-ai zis-o bine!” —, 
feedbackul întărind convingerea că un astfel de 
comportament este asertiv. 


Dacă în trecut ai fost nonasertiv şi îngăduitor şi ţi-ai 
înfrânat emoţiile, barajul poate exploda şi poţi hotărî: „Până 
aici, mi-a ajuns, gata!” 


În primă instanță, poţi depăşi limita şi exprima toate 
emoțiile acumulate, cerându-ți drepturile, insistând ca să-ți 
fie îndeplinite cerinţele chiar în acel moment şi având un 
mod agresiv de comunicare. 


Dacă acest comportament are succes, în condiţiile în care 
cel nonasertiv din trecut nu a avut, acest „succes”, această 
putere nou-descoperită, îți poate da iluzia că ai devenit 
asertiv. 


Un exemplu grăitor în acest caz este John, care a venit să 
participe la unul dintre programele noastre despre 
asertivitate. După prima zi de curs, a fost atât de 
impresionat de materialul prezentat şi de nou-dobânditele 
calități asertive, încât a hotărât să ia masa în oraş şi să 
practice ceea ce a învăţat. 


John şi-a făcut apariția în ziua următoare, arătând trist şi 
descurajat. 


Întrucât programul încă nu începuse, l-am întrebat dacă s-a 
distrat în seara precedentă şi dacă a avut ocazia să pună în 
practică vreuna dintre cunoştinţele proaspăt dobândite. 


„Asertivitatea asta nu funcționează în cazul meu”, a spus 
John. „Am încercat-o seara trecută şi a fost un eşec total. 


Sunt unul dintre acei tipi care, atunci când merg într-un 
local aglomerat, îşi croiesc drum până la bar şi se chinuie să 
comande o băutură. Invariabil, sunt ultima persoană 
servită, fiind serviţi înaintea mea chiar şi cei care au ajuns 
cu mult mai târziu decât mine. Acest lucru nu se întâmplă 
doar în baruri, ci şi în restaurante, unde sunt de asemenea 
servit ultimul, deşi nu am fost eu ultimul sosit. Seara 
trecută am crezut că această situaţie se va schimba. Am 
ținut minte tot ceea ce mi-ai spus despre limbajul corporal, 
despre controlul vocii şi limbajul asertiv, şi totuşi nimic nu a 
funcționat. Am luat loc la masă şi am încercat să atrag 
atenția chelneriței când se afla în apropiere, însă ea nu s-a 
oprit deloc la masa mea. A oferit meniurile tuturor în afară 
de mine; chiar şi cei care au venit mult după mine au primit 
meniul înaintea mea. După vreo 10 minute, m-am săturat. 
Când chelnerița a trecut pe lângă mine, am întins politicos 
mâna, m-am uitat fix la ea şi i-am spus: «Scuzaţi-mă, 
domnişoară, dar aştept deja de 15 minute şi sunt singurul 
căruia nu i-ați dat încă meniul. Acest lucru mă deranjează 
foarte tare şi, dacă nu mi-aduceţi meniul imediat, voi fi 
nevoit să plec.» Şi ştiţi ce? Ea s-a întors şi mi-a răspuns: 
«Regret că sunteți dezamăgit, domnule, însă este privilegiul 
dumneavoastră să faceţi ceea ce doriți». Şi exact asta am 
făcut. M-am ridicat şi am plecat.” 


Deşi John şi-a susținut drepturile, fără îndoială că această 
primă interacțiune cu chelnerița a fost ostilă şi 
amenințătoare şi nu este de mirare că rezultatul conversațţiei 
a fost un eşec. 


„Ea este extrem de asertivă”, spun oamenii, „nu aş vrea să o 
supăr sau să-i stau în cale.” „EI este foarte asertiv şi obține 
întotdeauna ceea ce vrea, cu orice preț.” 


Când adopți acest tip de comportament, uneori obţii ceea ce 
doreşti, alteori stârneşti împotrivire şi antipatie. 


Societatea şi unele culturi recompensează comportamentul 
agresiv. Cei care sunt agresivi pot avea succes. La fel ca în 
cazul asertivităţii, agresivitatea poate însemna faptul că îți 
aperi drepturile şi opiniile, însă o faci în detrimentul 
celorlalți. Ceilalți te pot admira pentru fermitatea, 
încrederea de sine şi modul în care te implici, însă te vor 
aprecia doar când nu ei sunt cei care au de suferit de pe 
urma acestui comportament. 


2. NONASERTIVITATEA 


Comportamentul nonasertiv este atunci când: 


e nu reuşeşti să îți susții drepturile sau o faci de aşa 
manieră, încât ceilalți te ignoră cu uşurinţă; 


e îți exprimi gândurile, emoţiile şi părerile pe un ton umil, 
precaut sau timid; sau 


e în general, întâmpini dificultăţi în a-ți exprima opiniile sau 
emoțiile. 


Sumisiunea se bazează pe convingerea că propriile nevoi şi 
dorinţe vor fi percepute de ceilalți ca fiind mai puţin 
importante decât ale lor. Exemple tipice de comportament 
sumisiv sunt explicaţiile lungi, justificatoare, umilindu-te 
singur în timp ce încerci să te pliezi nevoilor şi dorințelor 
celorlalți. 


Nonasertivitatea poate părea inofensivă, însă ea te privează 
atât de respectul celorlalți față de drepturile tale, cât şi de 
posibilitatea unui rezultat de tip win-win. De obicei, acest 
tip de comportament are la bază lipsa dorinței de asumare a 
responsabilității şi îl poate încuraja pe interlocutor să se 
comporte agresiv. Este mai puțin dramatică decât 
agresivitatea, dar cu toate acestea este profund resimţită. 


Sandra este o persoană energică, focalizată pe reuşită. Se 
autocaracterizează drept pozitivă, îi place să primească 
sarcini considerate extrem de dificile sau chiar imposibile. 
Este directă şi nu se teme să spună ceea ce simte. 


Ea se aşteaptă ca şi ceilalți să se comporte la fel şi se simte 
deseori frustrată când acestora nu pare să le pese la fel de 
mult de o anumită îndatorire, nu sunt preocupați de 
caracterul urgent al acesteia ori de angajamentul asumat. 
Dacă trebuie să lucreze mai mult sau să rămână peste 
program, ea se conformează întotdeauna şi face tot posibilul 
pentru a elimina orice piedică în îndeplinirea sarcinii 
primite. 


Sandra găseşte frustrantă şi supărătoare reticența 
angajaţilor de a prelua inițiativa. Ea îi abordează în legătură 


cu o sarcină şi convin împreună asupra acesteia, doar 
pentru a descoperi prea târziu că termenul-limită nu poate fi 
respectat. Sandra suspectează că, în ciuda acordului lor 
aparent, nu a existat deloc dorința de a-l respecta. 


Mai întâi devine frustrată, apoi furioasă şi angajaţii în cauză 
simt asprimea vorbelor sale: „Îi întreb cât se poate de 
politicos: pot îndeplini sarcina, ştiu cum să o facă şi o pot 
face în termenul stabilit? Toţi spun «da», mai verific o dată 
— «Sunteţi siguri?» Ei continuă să spună «da» şi sunt 
nevoită să-i cred. De ce nu spun că perioada de timp este 
prea scurtă sau că nu ştiu cum să procedeze sau că au 
nevoie de ajutor suplimentar? Aş fi dornică să-i ajut, însă ei 
doar pun capul în pământ şi spun «da». Nu-i de mirare că 
mă enervez şi devin agresivă față de ei!” 


Atunci când adopţi un comportament nonasertiv, eşti 
capabil de manipulare în scopul de a evita confruntarea, 
respingerea, critica sau chiar laudele. 


Nonasertivitatea se bazează pe teamă, pe evitare şi, din 
experiența noastră, este extrem de dăunătoare încrederii şi 
stimei de sine. 


3. ASERTIVITATEA 


Comportamentul asertiv este atunci când: 


e îți susții propriile drepturi într-un mod care nu încalcă 
drepturile celorlalți; 


e îți exprimi deschis punctul de vedere, spui ceea ce ai de 
spus cu sinceritate şi fără a-i manipula pe ceilalți; sau 


e încerci să-i înţelegi pe ceilalți şi să relaționezi cu ei pe baza 
unei sincerități reciproce. 


Acest tip de comportament duce la o exprimare onestă, 
deschisă şi directă a propriilor opinii şi arată, în acelaşi 
timp, că înţelegi poziția celeilalte persoane. 


Rebecca este o persoană hotărâtă, sigură în legătură cu ceea 
ce-şi doreşte. Ea şi-a exprimat întotdeauna părerile cu 
sinceritate, fiind o persoană grijulie, care ascultă şi vorbeşte 
în egală măsură, fiind respectată pentru calmul şi siguranța 
sa. Competența şi încrederea de sine au fost în scurt timp 
remarcate şi Rebecca a fost promovată de mai multe ori 
până când a ajuns pe culmile ameţitoare ale unui important 
post de conducere. 


La începutul fiecărei săptămâni, echipei i se cerea să vină 
mai devreme şi să participe la şedinţa de luni dimineața, 
pentru a se stabili sarcinile fiecăruia şi a se discuta despre 
problemele din săptămâna respectivă. 


Rebecca era nevoită să se scoale mult mai devreme pentru a 
ajunge la aceste şedinţe şi să aranjeze ca cineva să-i ducă pe 
copii la şcoală în locul ei. 


Şedinţele păreau să urmeze un tipar neschimbat şi, fiind 
nouă în echipă, Rebecca stătea respectuoasă deoparte şi 
observa, participând doar când era cazul. 


Şeful se ridica în picioare la începutul întâlnirii şi ţinea un 
monolog de 20 de minute. Apoi îi invita pe ceilalți să 
participe la discuţie. Întâlnirea se derula haotic, deviindu-se 
de la subiect de fiecare dată când cineva lua cuvântul. 


După vreo două ore, fără să se fi luat vreo hotărâre, fiecare 
pleca spre departamentul său, bodogănind şi plângându-se 
în barbă că ultimele două ore au fost o totală pierdere de 
vreme. 


La următoarea şedinţă, după monologul şefului, Rebecca s-a 
ridicat şi l-a întrebat calm: „Brian, am participat până acum 
la trei şedinţe şi nu sunt sigură care este scopul acestora. 
Doresc într-adevăr să-mi aduc o contribuție semnificativă şi 
să-mi folosesc timpul în mod productiv. Simt că în acest 
moment nu pot face asta, ai putea te rog să stabileşti nişte 
obiective pentru aceste întâlniri, astfel încât timpul meu să 
fie folosit în mod adecvat? Şi am putea fixa o limită de timp 
pentru ca şedinţele să nu se mai întindă la nesfârşit?” 


Brian s-a aşezat stupefiat, ca în stare de şoc. Restul echipei 
de conducere a aşteptat să-i audă răspunsul, gândindu-se 


în sinea lor că acesta a fost unul dintre cele mai bune 
discursuri ca să-ți pui capăt carierei. 


Spre cinstea sa, Brian s-a ridicat cât era de lung şi, tacticos 
şi cu grijă, i-a mulțumit Rebeccăi pentru onestitatea şi 
francheţea sa. El a admis că şedinţele au deviat de la scopul 
de bază şi a schițat trei obiective pentru acea şedinţă. 
Întâlnirea a continuat apoi timp de o oră. 


Şi acesta nu a fost sfârşitul povestei Rebeccăi. Când vreunul 
dintre directori participa la o şedinţă, avea grijă să întrebe: 
„Doresc să particip cu adevărat, însă nu cred că pot până ce 
nu sunt stabilite nişte obiective clare. Care sunt acestea?” Şi 
când îşi organizau propriile şedinţe, liderii aveau grijă să 
stabilească obiective clare. 


În curând a devenit parte din cultura organizațională a 
acelei companii să pună această întrebare la începutul 
fiecărei şedinţe. 


În consecință, întâlnirile erau mai concentrate, mai 
satisfăcătoare, se luau hotărâri clare şi durau mai puţin. Cel 
mai mare câştig însă a fost că numărul de şedinţe a scăzut 
în acea companie cu o treime. 


Rebecca a continuat să lucreze în cadrul companiei, fiind 
prețuită şi respectată din plin. 


CUM SĂ RECUNOAȘTEM CELE TREI TIPURI DE 
COMPORTAMENT 


Fiecare dintre aceste trei tipuri de comportament — agresiv, 
nonasertiv şi asertiv — conţine în esență moduri diferite de 
a percepe lumea, viziuni diferite asupra acesteia. 


Haideţi să analizăm concepţia despre lume şi tiparele de 
limbaj în cazul fiecărui tip de comportament. 


AGRESIVITATEA 


PERSPECTIVA ASUPRA LUMII 


Lumea este un loc ostil şi unicul mod de a supraviețui este 
de a fi mai puternic decât ceilalți şi de a-ţi afişa puterea; nu 
există recompense pentru perdanți; loveşte primul; cea mai 
bună apărare este atacul; nevoile mele sunt desigur 
importante, nu ştiu ce să spun despre ale tale. 


Pe scurt: „Eu câştig, tu pierzi”. 


TIPARE DE LIMBAJ 


e Ofensiv: „Numai tu te poți gândi la una ca asta!” 


e Uzul excesiv şi supraaccentuat al lui „eu”, respectiv „al 
meu /a mea” în exprimare: „Pe viitor, aş dori să faceți acest 
lucru după dorința mea, pentru că eu sunt cel care 
plăteşte”. 


e Exprimarea unei opinii personale ca pe un fapt evident: 
„Lumea este un loc periculos şi va fi întotdeauna aşa”. 


e Focalizarea exclusivă asupra nevoilor proprii şi 
desconsiderarea celorlalți: „Am nevoie chiar acum de acest 
lucru, aşa că apucă-te imediat de treabă”. 


e Învinovăţirea celorlalți: „Este vina ta că ne aflăm în această 
încurcătură, ţi-am spus că n-o să iasă nimic bun din treaba 
asta, dar n-ai vrut să mă asculți”. 


e Amenințarea: „Dacă nu faci asta cum trebuie, îți promit că 
voi lua măsuri care nu-ți vor plăcea”. 


e Folosirea excesivă a lui „trebuie”: „Trebuie să înţelegi că ar 
trebui să procedăm în felul următor — toţi trebuie să facem 


» 


aşa”. 


e Exagerarea: „Toată lumea este de acord că avem nevoie ca 
totul să fie în ordine înainte de a începe”. 


e Denigrarea: „Numai un prost ar crede că acest lucru ar 
putea fi acceptabil”. 


e Manipularea: „Dacă ţi-ar păsa cu adevărat de mine, nu m- 
ai lăsa singur în situația asta”. 


NONASERTIVITATEA 


PERSPECTIVA ASUPRA LUMII 


Sunt un individ lipsit de importanţă, opiniile, nevoile şi 
dorințele mele nu sunt la fel de importante ca ale altora. 
Sunt temător şi neliniştit când trebuie să-mi apăr 
drepturile, nevoile etc., iar dacă mi le apăr, o fac astfel încât 
ceilalți le ignoră sau trec cu uşurinţă peste ele. Pot însă să 
mi le protejez, manipulându-i pe ceilalți sau făcându-i să se 
simtă vinovați ori să le fie milă de mine. 


Pe scurt: „Eu pierd, tu câştigi” sau „Dacă pierd eu, pierzi şi 
tu!” 


TIPARE DE LIMBAJ 


e Consimțământ ezitant şi reticent: „Aş putea încerca”. 


e Sugerând îndoieli: „Nu ştiu dacă este cel mai bun lucru de 
făcut, ce vor spune oare ceilalți?” 


e Reticent în a-şi exprima preferințele: „Am putea ieşi în oraş 
sau am putea rămâne acasă, sau poate că am putea lua 
ceva la pachet? Ce părere ai?” 


e Se lamentează: „De ce eu? Toate mi se întâmplă numai 


LL) 


mie”. 


e Sondează: „Este prima dată când fac acest lucru, nu a ieşit 
prea bine, nu-i aşa?” 


e Cerşeşte permisiune şi aprobare: „Ar trebui oare să 
continui sau să rămân la locul meu?” 


e Autocompătimire: „De ce sunt întotdeauna eu cel care 
trebuie să disciplinez copiii?” 


e Autodevalorizare: „Nu sunt bun la aşa ceva, tu te descurci 
mult mai bine”. 


e Sugestii prin care te pui într-o poziție inconfortabilă: „Mi- 
am zis că ai putea da o mână de ajutor mâine, ştiu că nu te 
deranjează”. 


e Propoziții lungi, incoerente: „Ei bine, ştii cum e cu aceşti 
indivizi... vin să-ți ceară un serviciu fără să le pese dacă eşti 
sau nu de acord... am încercat să le explic... cum de nu 
realizează că nu pot lăsa totul baltă?... Şi că aş avea nevoie 
să mă anunţe din timp... Ei bine, dacă ei cred că sunt 
mulțumit de treaba asta, se înşală... presupun că ar trebui 
să le spun... dar ar trebui să ştie, nu-i aşa? Aş avea chef să 
le spun, dar nu cred că ar asculta, tu ce zici?” 


ASERTIVITATEA 


PERSPECTIVA ASUPRA LUMII 


Am nevoi şi dorințe, ca toţi ceilalți; am acelaşi drept de a mi 
le exprima ca şi ceilalți; sunt răspunzător pentru propriul 
meu comportament şi pentru urmările sale; pot să-mi susțin 
convingerile fără a-i agresa pe ceilalți; nu este nevoie să 
pierd ca alții să câştige. Pot să-mi expun necesităţile, 
punctele de vedere, deschis şi sincer. 


Pe scurt: câştisăm amândoi (win-win). 


TIPARE DE LIMBAJ 


e Stăpân pe propriile idei, opinii şi sentimente: „Aşa văd eu 
lucrurile...” „După părerea mea, această chestiune ar trebui 
abordată prima.” „Când mă aflu într-o astfel de situație, mă 
gândesc de două ori când îmi prezint opiniile.” 


e Declararea cerințelor proprii: „Ceea ce aş 
dori /prefera/vrea/mi-ar fi necesar este să fac acest lucru 
împreună cu tine”. 


e Focalizarea asupra comportamentului şi faptelor mai 
degrabă decât asupra opiniilor: „Cred că atunci când ai 
aplaudat-o şi lăudat-o pe Jill, i-ai arătat cât de mult o 
sprijini”. 


e Distincția dintre opinii şi fapte: „Din punctul meu de 
vedere acest lucru este tare nedrept”. 


e Claritatea: „Nu am o preferință deosebită pentru vreuna 
dintre propuneri şi voi fi realmente mulțumit cu oricare 
dintre ele”. 


e Concizie: „Ce părere ai?” 


e Punerea de întrebări, mai ales a unor întrebări deschise, 
care îi invită pe ceilalți să-şi exprime părerile, ideile, 
necesitățile sau dorinţele în loc să răspundă doar cu „da” 


sau „nu”. Întrebări care încep cu „Ce, De ce, Când, Cum, 
Unde, Care şi Cine”. 


e Concentrarea asupra lucrurilor realizabile: „Înţeleg cât de 
dificil este, putem să ţinem cont de acest lucru şi să ne 
facem un plan”. 


EXERCIȚIU 


În exemplele 1-9 sunt ilustrate o serie de situaţii, pentru 
fiecare dintre ele fiind date trei răspunsuri care, credem noi, 
sunt tipice pentru un răspuns agresiv, asertiv sau 
nonasertiv. 


Pe care dintre variantele a), b) sau c) ai alege-o? Care dintre 
ele este mai probabil: 


e Să ducă la un rezultat mai bun? 
e Să fie un răspuns asertiv? 


Notează-ţi răspunsurile şi compară-le cu ale noastre, la 
sfârşitul exerciţiului. 


Exemplul nr. 1 


Închipuieşte-ţi că urmăreşti un film la cinematograf şi nişte 
persoane din spate stau de vorbă şi îți strică buna 
dispoziție, ca şi pe a celorlalți spectatori. 


a) Te poţi întoarce şi spune: „Tăceți! Nu vedeți că îi deranjați 
pe toţi?” 


b) Poţi să-i spui cu voce tare partenerului tău, astfel încât 
cei din spate să te audă: „Aş vrea ca persoanele din spate să 
vorbească mai încet, astfel încât să ne putem bucura de 
film”. 


c) Ai putea spune: „Scuzaţi-mă, sunteți amabil să nu mai 
vorbiți tare, ne este greu să urmărim filmul”. 


Exemplul nr. 2 


Şeful îți cere, în ultima clipă, să termini un raport foarte 
important, ceea ce înseamnă că va trebui să lucrezi în 
weekend. Plănuiseşi deja să ieşi în weekend împreună cu 
familia şi prietenii. 


Ai putea spune: 


a) „Ştii că aş vrea cu adevărat să ajut şi în mod normal sunt 
bucuros să o fac — însă în acest weekend nu îmi convine 
prea tare... Vreau să spun că este prea din scurt şi nu sunt 
sigur dacă sunt în stare să termin. I-ai întrebat şi pe 
ceilalți? Ei ce au spus?” 


b) „Lesley, înțeleg că acest lucru este important — în mod 
normal aş fi dispus să ajut cât de mult pot. În acest 
weekend am aranjat să ies împreună cu familia şi nu voi 
putea lucra la acest raport. Pot să te ajut altfel?” 


c) „În acest caz, ai o problemă, dar în niciun caz nu-mi voi 
schimba planurile pentru weekend. Iți sugerez să apelezi la 
altcineva.” 


Exemplul nr. 3 


Te afli la sfârşitul unei săptămâni de muncă lungi şi dificile 
şi aştepţi cu nerăbdare să ai ceva timp doar pentru tine şi 
partenerul tău. Primeşti un apel de la un prieten care vă 
invită sâmbătă seara la cină şi la o mică petrecere. 


Ai putea spune: 


a) „Mulţumesc pentru invitație, Nic, mă simt cu adevărat 
obosit după o săptămână grea şi mi-aş dori să rămân acasă 
să mă relaxez. Altă dată, dar nu acum.” 


b) „Nu, avem un alt program, nu pot veni.” 


c) „Îţi mulțumesc foarte mult pentru invitaţie. Nu sunt sigur, 
dar cred că avem alte planuri pentru weekendul acesta, va 
trebui să-mi verific agenda deoarece am senzaţia că avem 
ceva planificat. Pot să revin cu un telefon mai târziu?” 


Exemplul nr. 4 


Unul dintre colegii de serviciu, Sam, te roagă să-l conduci 
acasă. Acest lucru nu îți convine, pentru că eşti deja în 
întârziere şi, în plus, ar însemna să te abațţi din drum. 


Ai putea spune: 


a) „Ştii că te-aş conduce dacă aş putea, însă astăzi îmi este 
greu — am o mulțime de lucruri de făcut şi am promis ca 
măcar o dată să ajung acasă la timp, aşa că, vezi tu, nu 
sunt sigur că te pot ajuta. Poate dacă ai ruga pe altcineva 
care merge în direcția ta — îmi pare rău, sper să nu te 
superi.” 


b) „Mă abat mereu din drum pentru tine, dar nu şi de data 
aceasta.” 


c) „Sam, sunt deja în întârziere şi vreau să ajung astăzi la 
timp acasă. Cu altă ocazie mi-ar face plăcere, însă nu 
astăzi.” 


Exemplul nr. 5 


Partenera de viață i-a promis, în locul tău, unui vecin că o 
să-l ajuţi. Nu este prima dată când o face fără să te întrebe 
în prealabil. Eşti extrem de iritat. 


Ai putea spune: 


a) „Aşadar, ai făcut-o din nou. Întotdeauna te oferi în locul 
meu doar pentru că eu nu mă plâng şi nu fac mare caz 
niciodată. Nu este cinstit şi cred că este foarte nedrept — 
presupun că va trebui să mă conformez şi de data aceasta, 
pentru că ai promis şi toată lumea se va supăra dacă nu-mi 
fac apariția. Realmente, nu este politicos şi abuzezi de firea 
mea binevoitoare.” 


b) „Te rog, pe viitor, nu te mai oferi în locul meu, fără să mă 
întrebi. Nu-mi place deloc când faci asta. Cred că trebuie să 
vorbeşti cu vecinii şi să le ceri să mi se adreseze direct.” 


c) „Este ultima dată când faci acest lucru fără să mă întrebi. 
Mă supără foarte tare faptul că faci asta şi nu te oboseşti să 
afli dacă sunt sau nu de acord. Ajunge!” 


Exemplul nr. 6 


Directorul îți dă o nouă sarcină de lucru. Ai deja prea multe 
de făcut şi termenul-limită pentru această lucrare este 
foarte apropiat. 


Ai putea spune: 


a) „Este prea mult, doar nu te aştepţi să mă descurc cu 
toate astea — nu este posibil!” 


b) „Aubrey, nu pot îndeplini această sarcină în termenul 
fixat. Trebuie să mai discutăm.” 


c) „Aubrey, îți mulțumesc. Lasă aici hârtiile şi mă voi uita 
peste ele, ca să văd ce pot face.” 


Exemplul nr. 7 


Te-ai dat peste cap să te întâlneşti cu un prieten la o 
anumită oră. După o jumătate de oră, el apare în pas lejer, 
cu zâmbetul pe față. 


Ai putea spune: 


a) „Era şi timpul. Cât crezi că este ceasul?” 


b) „Am crezut că nu mai vii — m-am gândit că am greşit ora 
—, îmi imaginez că traficul a fost foarte aglomerat.” 


c) „Jess, am crezut că am stabilit să ne întâlnim la ora unu. 
Ce s-a întâmplat?” 


Exemplul nr. 8 


Eşti o persoană ambițioasă şi doreşti să le arăţi tuturor cât 
de competent eşti, însă adevărul este că nu ştii cum să 
abordezi inițial o sarcină extrem de importantă. Şeful îți 
observă ezitarea şi te întreabă dacă totul este în regulă. 


Ai putea spune: 


a) „Cred că pot realiza cu succes acest proiect, dar am 
nevoie de ajutorul dumneavoastră pentru a-l demara.” 


b) „Este un proiect destul de complicat, foarte interesant, cu 
mai multe aspecte. Cred că sunt mai multe moduri de a-l 
aborda, fiecare cu avantajele şi dezavantajele sale, deci totul 
e să-mi dau seama care dintre acestea este mai potrivit.” 


c) „Nu este absolut nicio problemă — aş putea face o duzină 
din astea înainte de micul dejun.” 


Exemplul nr. 9 


Te afli la o reuniune de familie şi aperi cu entuziasm 
drepturile unui anumit grup minoritar, când un alt membru 
al familiei spune: „Este tipic pentru unul ca tine — habar nu 
ai despre ce vorbeşti”. 


Ai putea spune: 


a) Nimic, taci şi râzi odată cu ceilalți. 


b) „De ce eşti atât de sigur că nu ştiu?” 


c) „Ba da, chiar ştiu mult mai multe decât tine.” 


Răspunsuri 1-9 


Nu sugerăm că răspunsurile vor pune capăt sau vor rezolva 
situația respectivă, dar primul răspuns pe care îl dai poate 
determina „atmosfera” sau „tonul” conversațţiei care va 
urma. Atunci când începi bine, îți sporeşti şansele să şi 
închei bine. 


Exemplul nr. 1 


a) agresiv; b) nonasertiv; c) asertiv 


Exemplul nr. 2 


a) nonasertiv; b) asertiv; c) agresiv 


Exemplul nr. 3 


a) asertiv; b) agresiv; c) nonasertiv 


Exemplul nr. 4 


a) nonasertiv; b) agresiv; c) asertiv 


Exemplul nr. 5 


a) nonasertiv; b) asertiv; c) agresiv 


Exemplul nr. 6 


a) agresiv; b) asertiv; c) nonasertiv 


Exemplul nr. 7 


a) agresiv; b) nonasertiv; c) asertiv 


Exemplul nr. 8 


a) asertiv; b) nonasertiv; c) agresiv 


Exemplul nr. 9 


a) nonasertiv; b) asertiv; c) agresiv 


Fiecare dintre noi se comportă în toate cele trei moduri în 
anumite situaţii, iar în altele acționăm mai degrabă agresiv 
sau nonasertiv — ceea ce nu înseamnă de bună seamă că 
suntem persoane exclusiv agresive sau nonasertive. 
Asertivitatea se referă la comportare nu la oameni. 


Obiectivul acestei cărți este de a te ajuta să te exprimi în 
mod asertiv din ce în ce mai des în situaţiile potrivite. 


Acum calculează-ți punctajul şi va fi simplu să vezi în ce 
mod tinzi cel mai mult să te comporti. 


REZUMAT 


Atunci când ne comportăm asertiv, punem nevoile proprii pe 
acelaşi plan cu ale celorlalți. Este important pentru propria 
noastră stare de bine să facem acest lucru. Este şi în 
avantajul celorlalţi, întrucât nu facem nimănui o favoare 
lăsându-ne pe mâna altora şi permițându-le să obţină orice 
doresc de la noi. 


Atunci când reuşim să găsim o soluție aşa încât ceilalți să-şi 
păstreze demnitatea şi să le fie respectate cerințele, este mai 
probabil să ajungem la rezultate convenabile pentru toată 
lumea. 


Desigur, aceasta nu este întotdeauna cea mai simplă 
opțiune, câteodată este mai uşor să cedezi sau să pui 
piciorul în prag şi să-ți aperi opiniile cu orice preț. 


Dacă doreşti să fii mai fericit, mai sănătos şi să ai mai mult 
succes — oricare ar fi modul în care defineşti succesul —, 
trebuie să-ți asumi o mai mare responsabilitate în ceea ce te 
priveşte şi să te comporti într-un mod interdependent. 
Inevitabil, aceasta înseamnă să-ți schimbi perspectiva 
asupra lumii în care trăieşti şi, mai ales, modul în care te 
percepi pe tine însuți. 


Avantajul reciproc (win-win) 


Comportamentul asertiv înseamnă mai mult decât aplicarea 
unei serii de tehnici. 


El presupune un sistem de atitudini şi convingeri legate de 
modul în care vrei să fii tratat şi în care îi tratezi pe ceilalți. 


Cu câţiva ani în urmă, am fost invitat de către directorul 
general al unei companii de vânzări în domeniul industrial 
să petrecem o zi împreună cu cei din conducere, pentru a 
discuta despre „cultura” companiei. Existau din ce în ce mai 
multe dovezi că abordarea agresivă pentru a se menține pe 
piață nu mai era la fel de eficientă, iar veniturile erau în 
scădere. 


În prima dimineaţă totul a decurs bine. Am discutat despre 
o serie de tehnici pe care ei le considerau folositoare, apoi 
am început să explorăm principiile de bază ale strategiei de 
tip „win-win”. 


A fost uşor să ne dăm seama că abordarea agresivă a 
companiei era deseori stimulată de însuşi directorul său 
general. Spre meritul său, el a asistat la o sesiune dedicată 
orientării companiei spre o strategie de tipul avantajului 
reciproc (win-win), dar, spre finalul întâlnirii, ceva trebuie 
să-i fi provocat frustrarea. 


— Toate acestea sunt bune în teorie şi cu toții ne-am dori să 
fim amabili cu clienţii, însă în afaceri jocul este dur, iar 


regula principală este supraviețuirea celui mai abil: atacă 
sau vei fi atacat şi asigură-te că loveşti primul. 


Am discutat despre mai multe modalități de comportare față 
de clienţi, iar acestea au fost încorporate în patru tipuri 
distincte de abordare pe care le-am numit diagrama „win- 
win”. Am argumentat fiecare metodă în parte şi am aşteptat 
răspunsul său. 


— Să ne închipuim, am spus, că adoptăm una dintre aceste 
patru abordări. 


DIAGRAMA „WIN-WIN” 


1. WIN-LOSE (TU PIERZI - EU CÂŞTIG) 


În acest caz, abordarea constă în faptul că ne imaginăm 
cum, într-o negociere, clientul câştigă şi compania pierde. 
Este bine pentru client şi pentru relaţia cu acesta, însă este 
oare o strategie sustenabilă? Directorul mi-a răspuns: 


— Aceasta ar putea funcționa pe termen scurt sau poate ca 
o strategie de tip „loss-leader”!, dar în mod cert ne-am 
înceta activitatea în scurt timp, aşadar, nu este o abordare 
care să ajute compania pe termen lung. 


2. LOSE-WIN (EU CÂŞTIG - TU PIERZI) 


Există şi abordarea de tip lose-win. În acest caz, se 
urmăreşte un rezultat clar favorabil companiei, însă clienții 
vor avea de pierdut. 


— Aţi putea încerca şi invers, am sugerat eu, să acționaţi pe 
baza ideii de lose-win. În acest caz, aţi avea încasări foarte 
mari, însă, de multe ori, clienții dumneavoastră vor simți că 
prețul nu reflectă calitatea şi că nu sunteți preocupat de 
satisfacerea şi fidelizarea lor. Credeţi că aceasta ar fi o 
abordare mai convenabilă? 


— Nu sună deloc bine, a răspuns el zâmbind. Sper că nu 
suntem percepuți ca şi cum ne-am trata astfel clienții. Nu 
am rezista prea mult după primele contacte cu clienții, 
loialitatea pentru aceştia nu ar mai putea fi un subiect de 
promovare, iar strategia nu ar fi de durată. 


1 „Loss-leader” este o strategie de vânzări, în care un produs-vedetă, de 
obicei un produs de larg consum, este vândut sub preţul de cost, pentru 
a spori numărul clienţilor şi a creşte vânzările la alte produse. (N.tr.) 


3. LOSE-LOSE (EU PIERD - TU PIERZI) 


O altă abordare este cea de tip lose-lose. Cu această 
strategie, ambele părți — şi clientul, şi compania — sunt 
nemulțumite că nu au obținut destul din ceea ce vor. 


— Deşi pare stupid, aţi putea încerca. Aţi putea face 
compromisuri în legătură cu prețul sau la nivel de service, 
ştiind că nu veți avea profit şi totuşi clientul va avea 
sentimentul că a plătit prea mult şi că nu a obținut ceea ce 
a vrut. Ar fi sustenabilă o astfel de strategie? 


Acest scenariu a primit cel mai scurt răspuns din partea 
directorului, însoțit de o grimasă. 


— Doar nu vorbiți serios! Care persoană întreagă la minte ar 
face aşa ceva? 


4. WIN-WIN (EU CÂŞTIG - TU CÂŞTIGI 


Cea de-a patra abordare este una reciproc avantajoasă. 
Această strategie permite ambelor părți să simtă că au 
obținut suficient din ceea ce au vrut: clientul este mulțumit 


de raportul calitate-preț, iar compania este mulțumită că a 
vândut la un preţ corespunzător. 


— Avem şi ultima abordare, am spus, şi aceasta este cea în 
care şi dvs., şi clientul considerați că aţi făcut o afacere 
corectă şi că prețul plătit corespunde unei bune calități — 
clientul obține ceea ce vrea, dvs. câştigaţi suficient, deci 
ambele părți ies în câştig. 


— Ar fi ideală, a spus el cu reticență, probabil cea mai bună 
abordare pentru fidelizarea clienţilor, revigorarea afacerii, 
dezvoltarea şi durabilitatea sa. Însă nu este uşor de 
îndeplinit. 


— Nu, am răspuns, este probabil cea mai dificilă variantă, 
dar oare merită să alegeți oricare dintre celelalte abordări? 


Indiferent dacă este vorba de o companie sau de o simplă 
persoană, opţiunile sunt aceleaşi în negocierile cotidiene cu 
colegii de muncă, cu familia, cu prietenii sau cu diversele 
persoane întâlnite în viața de zi cu zi. 


CE ÎNSEAMNĂ WIN-WIN? 


În termeni de negociere, a ajunge la un rezultat reciproc 
avantajos (win-win) înseamnă că ambele părţi sunt suficient 
de mulțumite de urmările negocierii. 


Negociem în fiecare zi din viață. Poate nu genul de negocieri 
care să ducă la reconstrucția unei națiuni sau a unei 
culturi. Cel mai probabil este vorba despre discuții 
cotidiene, banale, în care una dintre persoane doreşte un 
lucru, iar cealaltă un altul. De exemplu: 


e cine controlează telecomanda, 


e cine va scoate câinele la plimbare sau va face 
cumpărăturile, şi 


e cine va pregăti cina şi va lua copiii de la şcoală... 


Situaţia ideală este aceea în care cealaltă persoană vrea ceea 
ce eşti dispus să oferi, iar tu eşti gata să oferi ceea ce 
doreşte cealaltă persoană. Însă nu se întâmplă aşa de 
fiecare dată... 


Indiferent dacă eşti directorul general al unei companii de 
producție, un negociator de nivel înalt ori o persoană care se 
confruntă cu situaţiile cotidiene, ai la dispoziție patru 
abordări de bază pentru a ajunge la un rezultat. (Există şi o 
abordare adițională, cea de-a cincea, atunci când indivizii 
nu vor să „joace” după regulile avantajului reciproc. Numim 
această abordare „dacă nu câştig, nici nu vreau să joc” [„no 
win, no play”] — ea va fi explicată mai târziu în acest 
capitol.) 


Cele patru abordări principale sunt ilustrate în diagrama de 
mai jos. 


nivel maxim 


Eu câştig: Eu câștig: 
tu pierzi tu câștigi 
Nevoile 
proprii 
Eu pierd: Eu pierd: 
nivel minim Nevoile nivel maxim 


celorlalți 


Diagrama „win-win” 


PROCESUL WIN-WIN 


Haideţi să analizăm următorul proces de negociere în cinci 
paşi, care duce la un deznodământ reciproc avantajos. 


PASUL 1 — NUTRIREA UNOR CONVINGERI ASERTIVE 


Mai întâi trebuie să crezi în posibilitatea unui rezultat win- 
win. Această convingere te determină să fii curajos, atent şi 
să perseverezi în căutarea unei soluții reciproc avantajoase. 


Convingerile specifice pot fi de tipul următor: 


e Nevoile pot varia în funcție de persoană... ele sunt totuşi 
valabile pentru fiecare persoană în parte. 


e Nevoile mele sunt importante, la fel cele aparținând altora. 


e Nu trebuie să pierd pentru ca alții să câştige. 


e Există întotdeauna posibilitatea unui rezultat reciproc 
avantajos. 


PASUL 2 — PRECIZAREA PROPRIILOR NEVOI ŞI DORINȚE 


Expune-ţi nevoile cu claritate. Oamenii au tendința să-şi 
formuleze mai curând dorințele decât nevoile reale, de 
exemplu: 


e „Vreau să mă ajuţi să fac acest lucru” sau 


e „Am nevoie de ajutor pentru câteva minute ca să încep să 
lucrez la lista aceasta.” 


Însă uneori negocierile pot fi spontane, aşa încât este 
esențial să învăţăm să ne evaluăm rapid aşteptările. 


Aplicarea Testului de Negociere Litmus? duce la o gamă 
largă de posibilităţi, care îți permit să nu pierzi din vedere 
propriile nevoi, rămânând în acelaşi timp suficient de flexibil 
pentru a ajunge la un rezultat win-win. 


Pune-ţi cele cinci întrebări din Testul de Negociere Litmus: 
1. „Ce aş dori în mod ideal?” 
2. „Cu ce m-aş mulțumi?” 


3. „Ce m-ar satisface îndeajuns?” 


2 Testul Litmus evaluează acel factor particular care conduce la succes 
sau la eşec (N.tr.). 


4. „Nu, asta nu este îndeajuns, am de asemenea nevoie 
de...” 


5. „Aceasta este acum o situație în defavoarea mea: trebuie 
să spun «nu» sau să mă retrag.” 


PASUL 3 — STABILIREA NEVOILOR ŞI DORINȚELOR CELORLALȚI 


În continuare, trebuie să stabileşti care sunt nevoile şi 
dorințele celorlalți, în loc să le reiterezi mai vehement pe ale 
tale. Poţi face acest lucru punând întrebări. 


ÎNTREBĂRI DESCHISE 


e Întrebările deschise sunt mai utile decât cele închise în 
raport cu stabilirea nevoilor reale. 


e Întrebările deschise lărgesc sfera negocierii. 


e Prin întrebările deschise, se pot gestiona mai bine unele 
obiecții sau conflicte. 


Unele dintre cele mai utile întrebări deschise încep cu: 
„Ce anume...?” 

„Cum...2 

„De ce...?” 

„Când...?” 

„Unde...?” 

„Cine...?” 

Şi cu fraze precum: 


„Spune-mi mai multe despre asta...” 


ÎNTREBĂRI ÎNCHISE 


Întrebările închise sunt utile în obținerea unor clarificări şi a 
acordului. Ele sunt în mod special folositoare în contextul 
înțelegerii verbale despre care discutăm mai departe. 


Întrebările închise încep cu: 
„Crezi că...?” 

„Este...?” 

„Are...?” 

„Sunteţi... ?” 


„Dacă...?” 


PASUL 4 — ACORDUL ÎN CEEA CE PRIVEŞTE NEVOILE ŞI DORINȚELE 
AMBELOR PĂRŢI 


După ce ţi-ai stabilit nevoile reale, este posibil să descoperi 
că nu există decât puţine diferențe sau chiar niciuna între 
nevoile tale şi cele ale interlocutorului şi că este uşor să 
ajungi la un rezultat satisfăcător pentru ambele părți. Există 
şi situații în care se pare că nevoile uneia dintre părți nu pot 
fi îndeplinite decât defavorizând-o pe cealaltă. 


Înainte de toate, trebuie: 


e să verifici că ai înțeles corect nevoile celuilalt şi să 
semnalezi faptul că le recunoşti; 


să te asiguri că celălalt admite şi ia în considerare nevoile 
tale. 


Numim acest acord „înțelegere verbală” (verbal handshake). 
Acesta este momentul crucial într-o negociere, întrucât 
aceasta se bazează pe faptul că ambele seturi de nevoi sunt 
recunoscute. 


Nu are rost să continui negocierea dacă lucrurile nu se 
petrec astfel, pentru că vei avea de-a face cu o situație 
implicită de tipul win-lose sau lose-lose. 


lată două exemple de „înțelegere verbală”: 


e Brian, înțeleg că eşti reticent în a mă sprijini în legătură cu 
această idee, deoarece consideri că nu ai cântărit toate 
opţiunile posibile. 


(Pauză) 


Eşti de acord că nu mai avem timp şi că trebuie să luăm o 
hotărâre chiar astăzi? 


sau 


e Jenny, înțeleg că vrei să împrumuţți maşina pentru că ar fi 
extrem de convenabil pentru tine şi prietenii tăi. 


(Pauză) 


Înţelegi că va fi mai costisitor şi va însemna că trebuie să 
mă scol mai devreme ca să ajung la serviciu cu transportul 
în comun cât timp maşina este la tine? 


PASUL 5 — GĂSIREA DE SOLUȚII 

Următoarele întrebări îl încurajează pe celălalt să se implice 
în crearea unor posibilități win-win: 

e „John, trebuie să existe o soluție la această...” 

e „Sally, ce zici de această idee...?” 

e „Graham, cum crezi că ar merge asta?” 


e „Michael, ce altă opţiune mai există?” 


e „Brigitta, ce idei ai referitor la...?” 


Odată dezbătute şi parcurse opțiunile posibile, poți aplica 
Testul Litmus pentru Negociere şi ajusta nivelul win-win. 


CE NE ÎMPIEDICĂ SĂ AJUNGEM MAI DES LA UN 
REZULTAT RECIPROC AVANTAJOS? 


În mod logic, cine nu ar alege o abordare care să-i permită 
obținerea celor mai bune şi mai durabile rezultate? La prima 
vedere, pare o alegere uşor de făcut. Însă noi, oamenii, nu 
suntem nişte roboţi care se ghidează după logică, ci suntem 
făcuți din emoţii, din dorințe contradictorii şi dintr-o mare 
cantitate de egoism. 


Abordarea win-win necesită gândire, curaj, hotărâre, efort, 
respect şi perseverenţă. 


O abordare de tip „tu pierzi, eu câştig” este oarecum mai 
uşoară. Este adevărat că este necesar un consum mare de 
energie, pentru a menţine un anumit nivel de agresivitate, 
însă nu trebuie să ne gândim prea mult sau să stabilim o 
legătură cu cealaltă persoană şi să ţinem seama de dorințele 
sale. 


Nu trebuie să ținem cont decât de propriile nevoi şi dorințe. 
Putem rămâne neclintiți pe poziţie, putem revendica, striga, 
constrânge, amenința, refuza să ascultăm (şi să cooperăm) 
şi ne putem focaliza pe ceea ce vrem. 


Pe de altă parte, atunci când ne angajăm într-o negociere de 
tipul „tu câştigi, eu pierd”, este simplu să cedăm şi să 
alegem calea minimei rezistențe. Cel puțin suntem scutiți de 
neplăcutele emoţii legate de faptul de a fi nevoiţi să ne 
apărăm drepturile sau de a părea că-i dezamăgim pe ceilalți 
— orice conflict supărător este evitat. 


În cazul unei abordări de tip lose-lose, ne putem diminua 
amărăciunea ratării, asigurându-ne că nici cealaltă 
persoană implicată nu obține ceea ce vrea şi nu se bucură 
de victorie. Trebuie, de asemenea, să ne menţinem un 
oarecare nivel de demnitate, aşa că ne convingem că 
înfrângerea n-a fost chiar aşa de dezastruoasă şi 
raționalizăm motivele pentru care ne-am lăsat constrânşi, 
intimidați şi manipulați. Dar va exista şi răsplată, dacă nu 
astăzi, atunci data viitoare, când vom pretinde o răzbunare 
subtilă şi sublimă: „Da, voi merge cu tine la petrecere, dar 
voi profita de orice ocazie pentru a-ţi spune că mă simt 
mizerabil, că detest să fiu acolo şi că aş prefera să fiu 
oriunde altundeva. Astfel încât nici tu să nu te distrezi. 
Decât să spun nu» şi să negociez cu tine (ceea ce implică 
efort), prefer să fiu un martir şi să sufăr”. 


DIFERENTA DINTRE WIN-WIN ŞI COMPROMIS 


Din punctul de vedere al unora, compromisul este perceput 
ca fiind identic cu abordarea de tip win-win. Desigur, 
compromisul are unele caracteristici comune cu aceasta, 
însă este şi foarte diferit. 


Ca aspect pozitiv, compromisul poate părea cel mai simplu, 
mai uşor şi mai corect mod de a obține mai puţin din ce ne 
dorim atunci când nu pare posibil să obținem totul. 
Aparent, părțile şi-au împărţit ceea ce era disponibil, 
rezultatul negocierii fiind acela că fiecare a obţinut parțial 
ceea ce şi-a dorit. 


Ca aspect negativ, compromisul poate însemna că ambele 
părți au senzaţia că au renunțat la prea mult. 


Uneori, compromisul este perceput drept o formă 
acceptabilă de lose-lose şi ajungi să te mulțumeşti cu prea 
puțin chiar dacă există şi alte soluții mai bune. Dacă recurgi 
prea devreme la compromis, poate fi o dovadă că te 
subestimezi. 


Abordarea de bază de tip win-win înseamnă a ţine cont nu 
numai de ceea ce ne dorim, dar şi de ceea ce doreşte 
celălalt. Creşte gradul de preocupare atât față de nevoile 
proprii, cât şi față de ale celuilalt. Ca în cazul 
compromisului, suntem preocupați de corectitudine, însă 


explorăm aceste seturi de nevoi împreună cu ceilalți şi luăm 
în calcul toate variantele posibile. 


Acest lucru creşte probabilitatea găsirii unei soluţii care să 
răspundă la cât mai multe dintre cerințele tuturor, 
asigurând un angajament mai ferm şi mai durabil. 


Când ştim că am fost ascultați şi că ni s-a oferit atenţie, 
faptul de a da şi de a primi ne face să ne simțim altfel decât 
dacă am fi acceptat pe loc un compromis. 


Abordarea de tip win-win este una pe termen lung — ea 
presupune admiterea faptului că, într-o anumită situație, 
poate nu vom obține ceea ce considerăm că ar fi îndeajuns, 
însă că, per total, lucrurile se vor echilibra. Un exemplu clar 
este cazul unui consultant care a participat la unul dintre 
cursurile noastre. Jim avea drept client o companie care îi 
datora bani, dar, din cauza unei probleme de lichidităţi, nu 
avea posibilitatea să-i achite factura restantă. Să mai 
precizăm că, până atunci, în relația dintre el şi respectiva 
companie, aceasta se comportase corect cu Jim. 


Conversaţia lui Jim a decurs cam aşa: 


„Înţeleg că în acest moment sunteți cam strâmtoraţi şi aş 
dori să vă ajut. Sunteţi de acord să-mi plătiți factura în rate 
eşalonate pe următoarele şase luni?” 


Am vorbit cu Jim după un timp şi am înțeles că a durat ceva 
vreme până ce factura a fost complet achitată. Insă, dincolo 


de faptul că dorinţa lui n-a fost imediat îndeplinită, Jim a 
construit cu acel client o relaţie pe termen lung şi a fost 
călduros recomandat unor companii cu profil similar de 
către clientul său care a întârziat cu plata. 


EXERCIŢIU 


Ai putea considera avantajos să faci o estimare rapidă a 
situaţiilor în care doreşti să obţii o soluție mai bună decât 
cea pe care ai obținut-o pentru moment. 


Notează-ţi în scris trei situații în care ai negociat o soluție 
atunci când a existat un conflict de interese. 


Acum numerotează-le în ordinea dificultății, cea mai dificilă 
fiind cea care a fost şi cea mai stresantă. 


Lista poate include situaţia în care ţi-ai abordat şeful în 
legătură cu mărirea salariului ori cea în care i-ai cerut 
partenerului tău de viață să lase baia curată în urma sa. 
Dacă ai notat cererea de mărire a salariului drept cea mai 
dificilă şi mai stresantă, aceasta va fi nr. 1 pe listă. Deşi 
problema curăţeniei în baie poate fi una sensibilă, poate că 
în materie de stres ar putea fi pe locul 5. 


Uită-te la fiecare situație în parte şi gândeşte-te pe care 
dintre cele patru tipuri de abordări le-ai folosit pentru a o 
rezolva, de exemplu, win-win, win-lose etc. 


Te-a ajutat abordarea aleasă să ajungi la rezultatul dorit? 


DACĂ NU CÂŞTIG, NICI NU VREAU SĂ JOC 


Win-win înseamnă negociere, însă ar fi nesăbuit de idealist 
să susţinem că toată lumea doreşte o negociere corectă — 
dintr-un motiv sau altul, cealaltă persoană ar putea dori o 
abordare „eu câştig-tu pierzi”, iar uneori chiar una de tipul 
lose-lose — o metodă de a-ți face singur rău, doar pentru ca 
nici celălalt să nu câştige. 


În cazul unei asemenea abordări, îți poţi exercita dreptul de 
a nu te implica în negociere, fie pentru că celălalt nu este 
preocupat ca tu să ieşi în câştig, fie pentru că problema nu 
este negociabilă. 


„Dacă nu câştig, nici nu vreau să joc” este poziția pe care o 
transmiți interlocutorului, poziție care sugerează că eşti 
interesat să negociezi cu condiţia ca şi celălalt să fie 
interesat în găsirea unei soluții. Spunând „nu”, arăţi că eşti 
pregătit să te retragi, mai degrabă decât să continui o 
activitate neproductivă, ori să te implici într-un joc, să 
manipulezi ori să ameninți. 


„Dacă nu câştig, nici nu vreau să joc” reprezintă o poziție 
fermă, mai ales când interlocutorul nostru deține toate 
atuurile şi suntem dezavantajați. Alegerea de a ne retrage 
din astfel de situații ne sporeşte şansele de a ne menţine 
integritatea şi respectul de sine şi ne întăreşte credința că 
putem aborda situații dificile — această retragere devine un 
avantaj enorm pentru cei mai mulți dintre noi. 


Mai jos, prezentăm o variantă de a spune „nu” în mod 
asertiv, lăsând în acelaşi timp o portiță deschisă pentru o 
negociere ulterioară. Dacă nu spui „nu”, cealaltă parte 
implicată nu va avea în vedere câştigul tău în timpul 
negocierii. De aceea, acest tip de demers reprezintă adesea o 
fază a negocierii de tip win-win. 


Refuzul provizoriu: cum să 
spui „nu” în mod asertiv 


1. Recunoşti/empatizezi cu  Arăţi că asculți cu adevărat. 
solicitarea (Aceasta nu înseamnă nici că eşti, 
nici că nu eşti de acord) 


2. Spune „nu” şi oferă Sondează: Dacă acest lucru nu ar fi 

motivele reale adevărat, aş spune „da”? Fă 
deosebirea între a putea şi a vrea. 
Când simți că lucrurile se complică, 
menține-ți argumentul inițial şi nu 
inventa sau aduce în discuţie alte 
motive. Adresează-te celuilalt pe 
nume ori de câte ori este posibil. 


3. Spune ce eşti pregătit să (1) Poţi hotărî ca de data aceasta să 
faci /ce trebuie făcut, oferă fii de acord. (2) Cu toate acestea, 


posibilitatea unui rezultat trebuie consemnat faptul că îţi vei 
favorabil amândurora menține 


(Poţi, de asemenea, explicita poziția pe viitor, în negocierile 


natura nevoii tale) ulterioare. 

Exemplu 

1. Recunoaşte sau Victor, înțeleg că eşti în întârziere şi 
empatizează te-ai bucura să te conduc acasă. 

2. Spune „nu” Nu, nu te pot conduce astăzi, 


pentru că şi eu sunt în întârziere şi 
merg în direcția opusă. 


3. Ce eşti pregătit să faci Data viitoare când ai nevoie să te 
conducă cineva acasă, te rog să mă 
întrebi şi, dacă nu am vreun alt 
drum de făcut, voi fi bucuros să te 
conduc. 


A spune „nu” în mod asertiv funcționează deoarece: 


l. asculți şi empatizezi; 


2. îți expui clar şi deschis motivele (nu scuzele); 


3. laşi loc pentru o viitoare negociere de tip win-win. 


EXERCIȚIU — CUM SĂ SPUI „NU” ÎN MOD ASERTIV 


Poate că au existat în trecut situaţii în care ai avut toate 
motivele să spui „nu” şi nu ai făcut-o sau preconizezi vreo 
viitoare situaţie în care va fi important să spui „nu”. 


A spune „nu” este dificil pentru majoritatea oamenilor, însă, 
pe măsură ce exersezi, devii mai priceput. Foloseşte cei trei 
paşi aminiți mai sus şi pune pe hârtie ceea ce doreşti să 
spui. 


Aminteşte-ţi, atunci când spui „nu”, că cealaltă persoană nu 
cedează în mod automat, aşa că ia în calcul eventualele 
săcâieli şi contraargumente la care ar putea recurge. Roagă 
un prieten, pe partenerul tău sau pe vreun coleg să te ajute 
să exersezi. 


Nu schimba motivul refuzului, îl poţi reformula, însă 
consecventa cu care spui „nu”, plus motivul real, îl poate 
determina pe celălalt să-ți accepte poziţia. 


REZUMAT 


Asertivitatea este o atitudine şi o stare de spirit care implică 
disponibilitatea de a fi flexibil, de a înțelege punctul de 
vedere al celorlalți şi de a fi pregătit să asculți cu adevărat 
ce spun aceştia. 


Asertivitatea afectează toate aspectele vieții. Persoanele 
asertive au tendința de a avea mai puține conflicte în 
relaţiile lor cu ceilalți, ceea ce se traduce printr-un nivel de 
stres mai scăzut în existența lor. 


Abordarea de tip win-win se referă la transformarea 
conflictului dintr-un atac antagonic sau dintr-o defensă 
într-o cooperare. Este o schimbare de atitudine cu impact, 
care modifică în întregime cursul comunicării. 


Nu este vorba de a avea câştig în defavoarea celorlalți, ci de 
a crea o sinergie, câştigând împreună cu ceilalți. 


Printre avantajele abordării win-win, enumerăm: 


e Eficienţă crescută (atât la serviciu, cât şi în afara lui); 


e Încurajarea creativităţii, printr-o atitudine sinceră şi 
flexibilă; 


e Creşterea implicării înspre găsirea unor soluții mai bune; 


e Focalizarea energiei şi atenției pe rezolvarea problemelor 
mai degrabă decât pe cearta cu celălalt; 


e Relații cu ceilalți mai bune şi mai pline de considerație; 


e Construirea unor relații bazate pe încredere, întrucât ne 
comportăm într-o manieră care demonstrează atât propria 
noastră integritate, cât şi a celorlalți. 


Cu cât devenim mai flexibili, cu atât avem mai multe opţiuni 
legate de modul în care interacționăm cu ceilalți şi mai 
multe şanse de a rezolva conflictele. 


Pentru ca abordarea win-win să devină alegerea noastră de 
bază, este necesar să dezvoltăm şi alte abilități, pe lângă 
cele pe care le avem în mod curent. Trebuie să învăţăm să 
reconsiderăm modul în care am soluționat diversele 
probleme şi să luăm în calcul şi nevoile sau interesele care i- 
au determinat pe ceilalți să urmărească anumite rezultate. 


Totul se petrece în mintea noastră 


O diferență fundamentală între asertivitate şi alte tipuri de 
comportament constă în modul în care cuvintele şi 
comportarea noastră pot afecta drepturile celorlalți. 


Asertivitatea este o atitudine mentală însoţită de o serie de 
convingeri despre sine şi despre lumea înconjurătoare. 


Am vorbit în Capitolul 2 despre urmărirea unui rezultat 
reciproc avantajos, ca fiind tema principală a asertivităţii. 
Practicarea acestui mod de comportare este pentru ceilalți 
dovada faptului că eşti consecvent şi conştient de faptul că 
trăieşti într-o lume aflată într-o strictă interdependenţă, în 
care a da şi a primi sunt lucruri necesare şi recomandabile. 
Cerinţele tale sunt importante, dar la fel sunt şi nevoile 
celorlalți. 


În acest capitol vom analiza în ce fel mentalitatea (mindset) 
şi un număr de instrumente mentale pot fi de ajutor în 
armonizarea comportamentului cu modul de a gândi. 


Să aruncăm o privire la convingerile necesare pentru a ne 
comporta într-un mod care să denote încredere în noi înşine 


şi să comunice explicit cerințele şi dorințele proprii, 
recunoscând, totodată, şi nevoile celorlalți. 


Vom analiza şi procesele mentale subtile care pot submina 
intențiile asertive. Vom sesiza influența deosebită a 
conversațiilor noastre interioare asupra rezultatelor pe care 
le dobândim şi vom dezvolta metode de a întări şi a înlesni 
comportamentul asertiv. 


Convingerile determină în bună măsură dialogul nostru 
interior, aşadar, n-ar fi rău să lămurim în ce fel aceste 
credinţe ne influențează gândirea. 


CONVINGERILE 


Crede şi acționează ca şi cum ar fi 


imposibil să eşuezi 


— Charles F. Kettering 


Mare parte din ceea ce facem, spunem sau simțim, cât şi 
modul în care acționăm se bazează pe valorile şi convingerile 
noastre, îndeosebi cele despre noi înşine şi despre ceilalți. 


Problemele apar atunci când convingerile pe care le nutrim, 
referitoare la noi înşine şi la ceilalți, sunt fie nonasertive, fie 
agresive. 


Dacă ai convingeri asertive vei avea, prin urmare, un 
comportament asertiv. Dacă nu le ai, va fi dificil să-ți susţii 
asertivitatea şi să obţii rezultate avantajoase ambelor părți. 


IMPORTANȚA CONVINGERILOR 


În mod normal, ne gândim la opinii în termeni de credinţe, 
de dogme sau de doctrine. Multe dintre convingerile noastre 
sunt legate de aceste aspecte. 


În esență, o convingere sau o opinie este un principiu de 
bază ori o concepţie care ne furnizează un sens şi o 
orientare în viață. Aceste convingeri au un substrat afectiv. 
Convingerile înseamnă certitudine şi acceptarea faptului că 
anumite lucruri sunt adevărate sau reale fără vreo dovadă 
materială care să le susțină. 


Convingerile noastre devin: 


e Filtre ale percepţiei noastre asupra lumii: vedem, auzim şi 
simțim ceea ce dorim să vedem, să auzim şi să simțim; 


e Mobilizatoare sau limitative pentru dezvoltarea noastră şi 
potenţialul nostru comportament; 


e Invizibile, manifestându-se prin acțiunile pe care le 
întreprindem; 


e Profeții autoimplinite - „Când spui că întrevezi tot felul de 
obstacole, chiar vei da peste ele”. 


CONVINGERI MOBILIZATOARE SAU LIMITATIVE 


Convingerile noastre limitative, fie ele agresive sau 
nonasertive, ne limitează dezvoltarea, ne menţin într-o stare 
de teamă, de anxietate ori nesiguranță. 


Convingerile limitative sunt cele care ne constrâng într-o 
anumită măsură. Însuşi faptul că avem anumite credinţe ne 
face să nu gândim, să nu facem şi să nu spunem lucruri 
care ar contrazice aceste credințe. 


Ne îmbie să credem că nu merităm să fim iubiți, să avem 
succes şi să fim respectaţi, ne fac să ne simțim neputincioşi 
şi lipsiți de orice strop de autoritate. 


Convingerile mobilizatoare ne ajută să creştem şi să ne 
dezvoltăm încrederea în noi înşine şi să ne atingem întregul 


potenţial. Menţinerea unor astfel de convingeri ne dă 
încredere că putem schimba lucrurile în bine şi ne ajută să 
ducem o viață mai fericită, mai sănătoasă şi mai împlinită. 


Convingerile nonasertive sunt, în general, cele care pleacă 
de la ipoteza că nu suntem egali cu ceilalți, şi de aici rezultă 
comportamentul nonasertiv sau agresiv. 


Convingerile agresive sunt, în mare, cele care sugerează că 
suntem superiori celorlalți, de unde şi comportamentul 
agresiv. 


Convingerile asertive ne inculcă faptul că ne aflăm pe picior 
de egalitate cu ceilalți, că merităm să fim trataţi pe un ton la 
fel de respectuos precum cei din jurul nostru. 


Vei găsi în continuare câteva exemple de convingeri. Bifează- 
le pe cele care crezi că sunt tipice pentru convingerile 
agresive, nonasertive şi asertive. 


Convingeri Agresive Nonasertive Asertive 


1. Sunt mai inteligent şi mai J 
puternic decât ceilalți. 


2. Cei care nu se pun ei înşişi pe 

primul plan merită ce li se y 

întâmplă. 

3. Nu am nevoie de permisiunea J 
nimănui pentru a acționa. 


4. Nu merit să am la fel de multe 
reuşite precum ceilalți. 


5. Sunt egal celorlalți şi am 
aceleaşi drepturi. 


6. Nu am încredere că oamenii se 
vor ține de cuvânt. 


7. Este în regulă să nu fiu de 
acord, acordul nu este 
întotdeauna posibil sau oportun. 


8. Nu mă voi schimba niciodată, 
sunt aşa cum sunt. 


9. Trebuie să fiu lipsit de scrupule 
pentru a răzbate. 


10. Ceilalți mă vor considera slab 
dacă le cer ajutorul. 


11. Trebuie să fiu mai autoritar 
decât ceilalți sau voi fi subestimat. 


12. Uneori trebuie să-i calci pe 
alții în picioare ca să obţii ceea ce 
vrei. 

13. Nu sunt responsabil pentru 


faptele, deciziile sau emoţiile 
celorlalți. 


14. Pot avea de suferit dacă îmi 
exprim sentimentele. 


L 


an 


DE UNDE IZVORĂSC CONVINGERILE? 


Multe dintre convingerile noastre se formează la o vârstă 
fragedă. lezuiții aveau o zicală: „Daţi-mi un copil mai mic de 
şapte ani şi vă voi arăta bărbatul”. 


1. Din copilărie. Din păcate, „copilul” din noi îşi formează 
opinii false sau limitative în funcție de ce i se spune („Nu 
mai face pe grozavul, nu vrei decât atenţie”) şi poate, mai 
târziu, îi va fi greu să vorbească în mod pozitiv despre 
realizările şi calitățile sale sau să accepte cu eleganță 
laudele. 


2. De la persoanele marcante. Poate că am adunat cu toţii 
zicale, păreri şi prejudecăţi de la persoanele „importante” 
din viața noastră. Acestea pot fi părinţii, bunicii, profesorii 
ori alte persoane importante pentru noi. Îi iubim, îi 
respectăm şi învăţăm să ne încredem fără rezerve în ceea ce 
spun. 


Talentul multor copii a fost afectat deoarece li s-a spus de 
către vreun profesor că nu sunt buni la matematică, la artă, 
ştiinţe sau la orice altceva, şi au luat de bună această 
apreciere. Compară această atitudine cu cea a profesorului 
care te motivează şi îți întăreşte credința că eşti deosebit, 
talentat sau înzestrat. 


3. Din mediul social şi cultural. Suntem influențați de 
valorile sociale şi culturale care răsplătesc anumite 


comportamente şi pedepsesc altele. Compania la care 
lucrăm poate avea o anumită atitudine legată de 
cumpărători sau clienți, sau un anumit mod de a-şi trata 
angajaţii. Noi doi am trăit şi am lucrat un număr de ani în 
unele părți din lume unde cultura respectivă consfințea 
superioritatea absolută a celui mai în vârstă doar pentru că 
avea nişte ani în plus. Nu i-am contestat niciodată pe cei 
mai în vârstă decât noi, chiar dacă ştiam că nu au dreptate. 
A trebuit să găsim alte modalităţi de a face schimbări. 


4. În urma evenimentelor traumatizante. Putem fi victimele 
unor evenimente traumatizante, care să ne arunce într-o 
stare de şoc. În această stare putem deseori trage concluzii 
care pot fi sau nu folositoare. 


O prietenă de-ale noastre a suferit un grav accident rutier în 
timp ce se afla pe locul din față al pasagerului. Până în ziua 
de astăzi, ea a rămas cu convingerea nezdruncinată că acela 
este cel mai periculos loc din maşină şi, de atunci, nu mai 
stă decât în spatele şoferului. 


5. Scuze. Unul dintre motivele pentru care logica noastră 
este deficitară şi pentru care ne formăm convingeri limitative 
este acela că încercăm să ne găsim scuze pentru ceea ce 
percepem a fi eşecuri. 


Atunci când încercăm să facem ceva şi dăm greş, deseori ne 
explicăm nereuşita creând şi folosind convingeri care ne 
justifică faptele şi ne lasă lipsiți de orice vină. Până de 
curând, Conrad nu a fost capabil să facă nicio reparaţie mai 
importantă în casă. Tentativele lui anterioare au însemnat 


invariabil să plătească un meşter pentru a repara dezastrul 
şi mai mare făcut de el. Scuza sa era: „Nu am avut niciodată 
înclinații practice”. 


6. Teamă. Convingerile limitative sunt deseori determinate 
de teamă. Ceea ce ne blochează în aceste convingeri este 
teama că, dacă ne opunem lor, nevoile noastre 
fundamentale vor avea de suferit. 


Deciziile noastre au de multe ori o puternică componentă 
socială, iar teama de a nu fi criticați, ridiculizați sau respinşi 
de ceilalți este suficientă ca să ne inhibe puternic. Ne este 
de asemenea teamă să nu fim răniți în vreun fel de cei din 
jurul nostru, astfel încât încercăm să-i evităm sau să-i 
îmbunăm. 


DOISPREZECE PAŞI ÎN DEZVOLTAREA 
CONVINGERILOR ASERTIVE 


A deține convingeri asertive reprezintă primul pas spre o 
comportare plină de încredere. 


Fereşte-te însă să crezi că, având o convingere asertivă, poţi 
sta deoparte şi lăsa lucrurile să se întâmple de la sine 
aceasta trebuie dezvoltată şi susținută prin fapte. 


Există 12 paşi în dezvoltarea şi întărirea convingerilor 
asertive, paşi ce te vor ajuta să devii mai asertiv. 


PAŞII 


1. Analizează situaţiile în care, de obicei, nu obţii rezultatele 
dorite. 


2. Verifică dacă ceea ce te reține nu este cumva datorat unor 
convingeri limitative — scrie-le — faptul că le-ai scris 
înseamnă că deții acum controlul asupra lor. 


3. Contestă aceste convingeri cu partea adultă, mai puțin 
emoțională, a creierului. 


4. Identifică originea acestor convingeri limitative: ce 
întâmplare din trecut te-a făcut să crezi acest lucru? Asta te 
va ajuta în analizarea contextului respectiv. 


5. Ce beneficii ai din menţinerea acestor convingeri? Orice 
comportament pe care îl repetăm are beneficiul său. De 
exemplu, atunci când nu ne apărăm drepturile, poate că nu 
obținem ceea ce dorim, însă, inițial, acest lucru ne oferă un 
sentiment de uşurare şi de reducere a tensiunii. 


6. Care este convingerea asertivă pe care ai dori s-o deţii? 
Pune-o pe hârtie sau încearcă să ţi-o reprezinţi vizual — 
acest lucru îți va ajuta mintea să se concentreze asupra ei. 
Fixează pe perete hârtia pe care ai scris-o sau ţine-o la tine, 
în buzunar sau în geantă. 


7. Care ar fi beneficiul tău şi al celorlalți în a-ți menţine 
această convingere? 


8. Ce permisiune de a face anumite lucruri trebuie să-ți 
acorzi ție însuți şi celorlalți? (Vezi şi secțiunea „Drepturi” de 
mai jos.) 


9. Ce trebuie să-ți spui ţie însuți? (Vezi şi paragraful 
„Dialogul interior” mai departe în acest capitol.) 


10. Începe să te comporti în mod asertiv. Poate că nu te 
simți încă asertiv, dar comportă-te de fiecare dată ca şi cum 
te-ai simţi astfel. 


11. Începe cu paşi mici: fii asertiv în contexte relativ banale, 
cum ar fi să ceri anumite lucruri la magazin sau la 
restaurant, unde nu este vorba de o situație „de viaţă şi de 
moarte”. 


12. Gândeşte-te la succesele tale. Devino conştient de cât de 
mult contează convingerea nou-dobândită. 


DREPTURI 


Eşti liber să alegi, dar nu eşti scutit de 


consecințele alegerilor tale. 


— Anonim 


Când suntem nesiguri de noi înşine ori în legătură cu o 
anumită situaţie, este posibil să nu ne putem impune. 


„Nu mă simt în largul meu în unele situații şi îmi este greu 
să-mi înfrunt adevăratele emoţii. Vreau să spun într-adevăr 
ce doresc, dar mă simt inhibată şi nu consider că am acest 
drept — mi-e teamă să nu spun ceva ce aş putea regreta sau 
pentru care m-aş simţi vinovată. 


Am nevoie de aprobarea celorlalți şi îmi este teamă de 
respingere, aşa încât rămân supusă, apoi îmi pare rău că nu 
am rămas fermă pe poziție atunci când am considerat că am 
dreptate.” 


Acestea sunt cuvintele lui Judith, o directoare respectată şi 
competentă. Judith se comportă asertiv în majoritatea 
situaţiilor, însă atunci când participă la şedinţele cu colegii 
rămâne tăcută, retrasă şi contribuie prea puţin la discuții şi 
la luarea deciziilor. 


Judith îşi poate evalua convingerile limitative în această 
situație şi în altele similare, însă poate opera unele 
schimbări imediate în comportarea sa dacă ține seama de 
drepturile ei — drepturi pe care şi le neagă sieşi şi celorlalți. 


Asertivitatea este o exprimare onestă şi sinceră a propriilor 
sentimente, opinii şi nevoi, şi un mod de a comunica 
limpede ceea ce vrei, respectându-ţi atât propriile drepturi, 
cât şi pe ale celorlalți. 


Drepturile reprezintă o chestiune de permisiune personală, 
vocea interioară care spune că este just şi potrivit să faci ori 
să spui un anumit lucru. 


Fiecare dintre noi se naşte cu un potenţial unic şi cu voința 
de: 


a decide pentru sine, 


e a comite greşeli şi a învăţa din ele, 


e a refuza unele cereri, 


e a spune „nu” fără a se simți vinovat, 


a fi el însuşi, 


e a spune „nu ştiu” şi 


e a refuza să ia o decizie chiar acum. 


Un pas important în a deveni asertiv este acela de a 
conştientiza drepturile pe care le avem ca indivizi şi de a 
reafirma unele dintre drepturile fundamentale care ne 
asigură unicitatea, identitatea şi forța noastră personală. 


Clarificarea drepturilor noastre înseamnă mai mult decât un 
inventar intelectual. La nivel intelectual, majoritatea 
oamenilor sunt de acord că au drepturile descrise mai sus. 
Cu toate acestea, dacă nu le pun în practică, este ca şi cum 
nu le-ar avea. 


Dacă există situații repetate în care nu obţii rezultatele 
dorite, poate fi vorba de faptul că nu eşti lămurit în legătură 
cu drepturile tale în respectivele situații ori că nu le-ai pus 
în practică prin acţiunea ta, ori ai acționat într-un mod care 
a obstrucționat drepturile celuilalt. 


Vei găsi enumerate dedesubt câteva drepturi generale 
aplicabile într-o serie de situaţii. Este important să ştii care 
sunt drepturile pe care ţi le acorzi şi pe baza cărora 
acționezi, şi ce drepturi conferi celorlalți în virtutea cărora ei 
să acționeze. În continuare, poți hotărî ce drepturi 
suplimentare îți sunt necesare pentru a-ţi întări 
asertivitatea. 


EXERCIȚIU 


Evaluează din lista de mai jos fiecare dintre drepturile pe 
care ți le acorzi ţie şi celorlalți, notându-le cu note de la 1 la 


10, unde: 


Nota 1 înseamnă „îmi acord extrem de rar acest drept”. 


Nota 10 înseamnă „îmi acord întotdeauna acest drept”. 


Nota 5 înseamnă „îmi acord uneori acest drept”. 


Bifează-le pe 
cele pe care ţi 
le acorzi ție 
însuți. 


Declaraţia drepturilor Bifează-le pe 
cele pe care le 
acorzi 
celorlalți 


Dreptul de a spune „da” şi „nu” 
fără a mă simţi vinovat sau egoist 


Dreptul de a avea propriile opinii 
şi idei (şi dreptul de a le face 
auzite) 


Dreptul de a avea anumite nevoi 
(care pot fi diferite de ale celorlalți) 


Dreptul de a le cere celorlalți să 
reacționeze la nevoile şi dorințele 
mele 


Dreptul de a mă comporta ca orice 
ființă umană, adică de a comite 


greşeli sau de a spune „nu ştiu” 


Dreptul de a-mi schimba părerea 
şi de a mă „schimba” 


Dreptul de a resimți emoții şi de a 
le exprima în mod asertiv 


Dreptul de a fi eu însumi (diferit 
de ceilalți, de ceea ce vor ei să fiu 
ori să fac) 


Dreptul de a lua singur hotărârile 
şi de a-mi asuma consecințele 


Dreptul ca persoanele celelalte să- 
mi respecte drepturile 


Dreptul de a fi tratat cu respect şi 
demnitate 


Dreptul de a fi ascultat şi luat în 
serios 


Dreptul de a-mi judeca singur 
comportamentul, ideile şi emoțiile, 
şi de a fi răspunzător pentru 
consecințele acestora 


Dreptul de a spune că nu înţeleg 


Dreptul de a cere ceea ce doresc 
(fiind conştient că cealaltă 
persoană are dreptul să spună 
„nu”) 


Cu toate că notele pe care le-ai dat sunt subiective, ele vor fi 
totuşi relevante pentru tine. 


Când ai terminat exercițiul: 


e Compară rezultatele din stânga (referitoare la drepturile pe 
care ţi le acorzi ţie însuţi) cu cele din dreapta (referitoare la 
cele pe care le acorzi celorlalți). Sunt la fel? 


e Scorurile mai mari în stânga decât în dreapta indică faptul 
că, în opinia ta, ai avea voie să te comporți agresiv în unele 
situații. 


e Din contră, punctajele mai mari în dreapta pot indica 
faptul că te comporți nonasertiv sau sumisiv în anumite 
situații. 


e Unde ai rezultate mai scăzute? Oare punerea în practică a 
acelui drept ţi-ar oferi rezultate mai bune în anumite situații 
şi față de anumite persoane? 


Identifică situaţiile în care ai dori să te comporti asertiv şi 
scrie drepturile pe baza cărora este necesar să acționezi, 
precum şi drepturile pe care trebuie să le menţii pentru 
cealaltă persoană. 


Există în zilele noastre numeroase discuții referitoare la 
drepturi. Din orice drept pe care îl reclami derivă o 
răspundere pe măsură. 


Consider că am dreptul de a comite o greşeală. Am de 
asemenea dreptul: 


(a) de a-mi asuma responsabilitatea, de a-mi recunoaşte 
deschis şi cinstit greşeala; 


(b) de a învăța de pe urma ei şi de a o remedia; 


(c) de a nu mai repeta aceeaşi greşeală; şi 


(d) de a cere ajutorul dacă este necesar. 


EXERCIȚIU — STABILEŞTE-ȚI PROPRIILE DREPTURI 


Decide, pentru cele şase situații de mai jos, care sunt 
drepturile tale şi care drepturi ar trebui să-i revină celuilalt. 


1. Primeşti un apel telefonic de la o rudă apropiată a 
partenerului tău de viaţă, alături de care ai prefera să nu 
petreci prea mult timp. Aceasta te anunţă că plănuieşte să 
petreacă următoarele trei săptămâni în compania ta. 


DREPTURILE TALE — DREPTURILE CELUILALT 


2. În ultimele două zile, unul dintre copii a ajuns acasă mai 
târziu decât ora convenită. 


DREPTURILE TALE — DREPTURILE CELUILALT 


3. Savurezi o masă la restaurant şi cineva începe să 
vorbească extrem de tare la una dintre mesele vecine, lucru 
care te deranjează. 


DREPTURILE TALE — DREPTURILE CELUILALT 


4. De abia te-ai întors de la serviciu şi partenerul tău îţi 
spune că doreşte să mergeţi la cinematograf, însă tu nu prea 
ai chef. 


DREPTURILE TALE — DREPTURILE CELUILALT 


5. Ai făcut o greşeală în raportul pe care l-ai întocmit pentru 
şeful tău. Acesta îți reproşează greşeala în fața întregului 
colectiv. 


DREPTURILE TALE — DREPTURILE CELUILALT 


6. Este rândul tău să speli vasele. Înainte de a te ridica de la 
masă, partenerul tău îți reproşează că ultima dată a trebuit 


să le mai spele o dată după tine şi că ai lăsat un dezastru în 
urma ta. 


DREPTURILE TALE — DREPTURILE CELUILALT 


DEMON SAU ÎNGER — DIALOGUL INTERIOR 


Fiecare dintre noi are un geamăn malefic 


— Anonim 


Câteodată, este ca şi cum am auzi vocile a doi omuleți 
cocoțați pe umărul nostru: demonul şi îngerul. 


Îngerul ne sprijină cu gânduri pozitive, punând accentul pe 
ce putem face şi şoptindu-ne gânduri calme, pline de 
încredere, despre posibilități şi potenţial: 


„Poţi face lucrul ăsta, nu-ţi va fi uşor, dar ai realizat lucruri 
similare în trecut, ai reuşit în trecut, cu chibzuinţă şi 
devotament, deci o poţi face din nou...” 


Este partea creativă, care ne mobilizează, ne determină să 
trecem peste propriile slăbiciuni şi să ne concentrăm asupra 
calităților şi abilităților noastre. 


Telul său este să ne apere, să ne păstreze în siguranţă şi să 
ne ocrotească dezvoltarea. 


Demonul, cealaltă voce, este plină de îndoială de sine şi de 
mustrări: „Nu poţi face asta, ar fi stupid să încerci, uite ce s- 
a întâmplat data trecută, ţi-am spus că nu te pricepi la asta, 
nu eşti destul de deştept, nu eşti destul de bun, alege 
varianta uşoară...” Îți exploatează emoţiile şi temerile şi îţi 
interzice să-ţi asumi vreun risc. 


Această voce se agită cu autoritate, acoperind îngerul din 
noi şi subliniind ce probleme pot apărea, ce nu putem face. 
Se joacă cu anxietățile noastre. 


Paradoxal, deşi scopul acestei voci sâcâitoare este şi să ne 
protejeze, şi să ne facă să ne simțim în siguranţă, se 
foloseşte într-un mod distructiv şi negativ de această 
misiune, pozitivă ca scop. 


Ţi s-a întâmplat vreodată acest lucru? Care dintre cei doi a 
învins? 


POVESTEA LUI DONOMA 


Există o veche istorisire a indienilor nord-americani despre 
un şef venerat, Donoma. In fiecare seară, el îi aduna pe 


tinerii luptători, pentru a-i învăța despre moştenirea lor şi 
despre calea vitejiei indiene. 


„Uneori”, spunea el, „va exista o parte din voi care va vrea să 
facă bine şi veţi fi plini de forță şi înțelepciune — veți fi în 
puterea ursului alb care este bun şi plin de forță. 


Alteori, vă veţi îndoi de voi înşivă, vă veți teme şi veți dori să 
renunțați, pentru că veți fi sub stăpânirea ursului brun, 
puternic şi el. 


De-a lungul întregii voastre vieţi, ursul alb şi ursul brun vor 
fi alături de voi. Amândoi vor căuta să preia controlul, se vor 
certa aprig, pe viață şi pe moarte. 


Uneori ursul brun va fi mai puternic şi vă veți supune 
voinței sale, alteori ursul alb va predomina şi veți urma 
calea sa. Ei se vor lupta necontenit unul cu celălalt. 


Vor fi momente în care ursul alb se va impune, va fi mai 
puternic, determinându-l pe celălalt să se supună. 


În alte rânduri, va domina ursul brun, obligându-l pe cel alb 
să să se supună şi să se dea bătut. Şi lupta va continua.” 


Unul dintre luptători s-a ridicat şi, cu o privire nedumerită, 
a întrebat, „Care dintre urşi este mai puternic şi va învinge 
în cele din urmă?” 


Bătrânul şef de trib s-a ridicat cât era el de lung. După o 
pauză, a răspuns: „Este greu de spus, fiule, pentru că 
depinde pe care îl hrăneşti”. 


ELIMINĂ EMOȚIILE ŞI VEI AVEA SUCCES 


Îndată ce vei reuşi să-ți stăpâneşti emoțiile, vei putea deveni 
mai asertiv. 


Însă emoţiile sunt produsele modului în care gândim despre 
noi înşine, despre alții sau ale altor factori care ne 
influențează într-o anumită situație. 


Aproape întotdeauna, odată ce am eliminat orice furie, frică, 
stres, anxietate sau alte emoţii puternic negative, devenim 
automat mai stăpâni pe noi înşine şi mai capabili de a face 
față oricăror probleme sau dificultăți. 


VORBIM CU NOI ÎNŞINE MAI MULT DECÂT CU ORICINE ALTCINEVA 


În timpul zilei, vorbim cu noi înşine mai mult decât cu 
oricine altcineva. Înainte de a face ceva, repetăm ce vom 
spune şi cum vom spune. În toiul bătăliei, purtăm un dialog 
interior neîncetat şi, când scăpăm, analizăm ce am făcut, ce 


am spus sau ce am fi putut zice. Acest dialog interior este 
permanent. 


Uneori ne convingem singuri să facem ceva anume, iar 
alteori să renunțăm. Uneori ne vorbim în mod apreciativ, 
însă, de cele mai multe ori, depreciativ. Aceştia sunt cei doi 
gemeni, demonul şi îngerul, ursul alb şi cel brun. 


Un model fundamental al comportamentului uman afirmă 
că această conversaţie interioară are un impact direct 
asupra comportamentului nostru. 


Dacă suntem influențați de ceea ce alţii ne spun ori spun 
despre noi, cât de mult ne influențează ceea ce ne spunem 
nouă înşine? 


Sporovăiala demonului ori a îngerului determină felul în 
care ne simțim, care, la rândul lui, determină modul în care 
acționăm. Acestă conversație interioară poate consta din 
schimburi de cuvinte sau, în unele momente, din imagini 
sau filme care se derulează în mintea noastră. 


Majoritatea timpului nu suntem conştienţi de ceea ce ne 
spunem singuri, conversaţia interioară se petrece într-o 
clipită şi dincolo de nivelul nostru de conştientizare. 


Poate că nu suntem întotdeauna conştienţi de aceste 
gânduri, însă devenim conştienţi de sentimentele neplăcute 
care derivă din ele şi sfârşim prin a ne comporta în mod 
agresiv sau nonasertiv. 


3 Comportament 


1 Gânduri ———————> 2 Emotii 


Model de comportament „gândesc-simt-acționez” (1) 


Când avem gânduri „eronate” (agresive sau nonasertive), 
acestea ne conduc la emoții neproductive, cum sunt 
anxietatea, teama, furia, indignarea, senzația de neputinţă 
etc. Iar aceste emoții ne pot determina să ne comportăm cu 
furie, acuzator, anxios, sumisiv etc. 


Comportament 
agresiv/nonasertiv 


Gânduri eronate ——> Emotii negative 


Model de comportament „gândesc-simt-acţionez” de tipul 
gândirii eronate 


Un astfel de proces interior ne garantează că nu vom fi în 
cea mai bună formă, făcând dificilă obținerea unor rezultate 
reciproc avantajoase. 


În schimb, când gândirea noastră este pozitivă şi realistă, ne 
simțim încrezători, mulțumiți, deschişi, interesați, calmi etc. 
Aceste emoţii conduc la creativitate, reziliență, la abilitatea 
de a gestiona orice situație, la optimism şi la simțul 
realității. 


Comportament 
asertiv 


Gânduri sănătoase ———> Emotii productive 


Model de comportament „gândesc-simt-acţionez” de tipul 
gândirii sănătoase 


Imaginează-ți că eşti acasă, relaxat, într-un fotoliu 
confortabil, urmărind un program TV pe care ţi-ai dorit să-l 
vezi de săptămâni bune, sau ascultând o piesă muzicală 
favorită, cu un pahar de vin sau de orice altceva preferi. 
Totul este grozav! 


Calmul este spulberat de uşa de la intrare deschisă violent. 
Unul dintre vecini intră cu un coş mare de gunoi pe care îl 
goleşte în fața ta. Lucrurile nu mai sunt atât de grozave. 
Acolo, în fața ta, se găseşte un morman de gunoi putrezit, 
urât mirositor, care otrăveşte aerul pe care-l respiri. Ce faci 
în această situație? 


1. Îl pofteşti pe vecin înăuntru şi îl întrebi când va fi 
următoarea livrare? 


2. Îl pofteşti înăuntru şi purtați o conversație plăcută despre 
soția, copiii săi şi locul unde îşi va petrece următoarea 
vacanță? 


3. Îl ameninţi verbal şi fizic? 


4. Îi ceri să strângă gunoiul, să te despăgubească pentru 
covorul distrus şi să nu mai facă niciodată aşa ceva? 


5. Continui să te relaxezi ca şi cum nimic nu s-ar fi 
întâmplat? 


AI POSIBILITATEA DE A ALEGE 


În situația în care rezultatele obținute nu sunt cele dorite, 
nu eşti obligat să repețţi „istoria” şi pe viitor. Poţi interveni în 
stadiul de gândire sau în cel al emoțiilor resimtite şi, astfel, 
poți schimba modul în care vei acționa şi, în consecinţă, 
rezultatul. 


Poate că nu suntem întotdeauna răspunzători pentru 
situațiile în care ne aflăm, dar suntem răspunzători pentru 
comportarea noastră în situațiile respective. Avem de ales. 


Odată ce realizăm că felul în care ne comportăm are la bază 
acest model simplu, putem hotări: 


e cum am vrea să fim într-o viitoare situație şi 


e cum am vrea să fim într-o situație în desfăşurare. 


Primul lucru de care ai nevoie pentru a-ți redobândi 
controlul este să devii conştient de propriile gânduri 
negative. 


Trebuie să încetineşti ritmul gândirii şi să asculți ori să 
priveşti ceea ce îți imaginezi sau îţi transmiţi ţie însuți. 


PASUL 1 


Întreabă-te: Ce anume îmi spun mie însumi? Sau, dacă 
gândurile tale sunt reprezentate printr-o imagine statică 
sau în mişcare: Ce anume văd? 


PASUL 2 


Ascultă răspunsul. Mulţi găsesc util să scrie ceea ce 
gândesc sau să descrie ce anume văd. 


În timp ce înveți să foloseşti acest „instrument”, îți 
recomandăm să îți notezi gândurile, lucru care-ţi va permite 
să le judeci la rece. 


PASUL 3 


Contestă acele gânduri despre care crezi că nu îţi sunt 
utile în susţinerea reuşitei, adică sunt eronate. 


CARACTERISTICILE GÂNDIRII ERONATE 


Iată câteva dintre particularitățile unei gândiri eronate: 


e Predicția pesimistă pentru viitor. Ceilalți sunt interesați 
doar de ei înşişi şi nimănui nu-i pasă de ceea ce am eu de 
spus. 


e Gândirea absolutistă. M-ai dezamăgit o dată, deci nu mă 
mai pot bizui pe tine nicicând. 


e Exagerarea. Toţi spun că, dacă ceva poate merge prost, va 
merge prost şi ştiu că toți suntem de acord cu acest lucru. 


e Presupunerile. Îmi va fi extrem de greu să devin mai 
asertiv. 


e Citirea gândurilor. Când se uită la mine, ştiu că se 
gândesc că habar nu am despre ce vorbesc. 


e Părerile dezechilibrate. Ultima dată când am vorbit, am 
încurcat totul, sunt convins că nu au înțeles nimic. 


e Focalizarea negativă. Nu voi fi niciodată capabil să cer ceea 
ce-mi doresc. 


PASUL 4 


Transformă aceste gânduri eronate în gânduri pozitive şi 
realiste. Concepe un scenariu numai pe baza unor 
gânduri sănătoase şi echilibrate. 


CARACTERISTICILE DIALOGULUI INTERIOR POZITIV 


Iată câteva trăsături ale dialogului interior pozitiv: 


e Viziunea realistă asupra viitorului. Poate că nu îmi va fi 
uşor, însă m-am pregătit bine şi mă bazez pe intuiţia mea ca 
s-o scot la capăt. 


e Obiectivitatea. Au dreptul să-mi pună întrebări şi să aibă 
dubii despre cât de mult am progresat cu acest program. Pot 
să fiu sincer şi să-mi expun părerea. 


e Sesizarea aspectelor pozitive. Deţin informații pe care cei 
din conducere nu le au, de aceea mi-au cerut să particip la 
această şedinţă. 


e Sinceritatea în legătură cu trecutul. M-au ascultat în 
trecut şi pot explica în ce măsură îngrijorările angajaţilor 
afectează programul. 


e Abordarea pozitivă. Am încredere că voi spune ceea ce 
trebuie, pot fi ferm şi sincer cu Giles, fără să renunt la 
părerile mele. 


CEL MAI RĂU LUCRU CARE SE POATE 
ÎNTÂMPLA 


Cele mai întunecate şi mai profunde temeri sunt uneori bine 
mascate şi neexprimate, dar există şi momente în care 
resimțim acut anumite sentimente nesănătoase de 
îngrijorare şi teamă. Nu toate temerile au aceeaşi 
intensitate; noi tindem să exagerăm unele dintre ele. Când 
nu le contestăm, ele ne sabotează în mare măsură 
potențialul. Scenariile dezastruoase chiar se pot întâmpla, 
însă, conştientizându-le, le putem controla şi putem plănui 
din timp ceea ce vom putea face dacă ele se adeveresc. 


Provocarea constă în a răspunde la aceste întrebări cât de 
logic este cu putință. Chiar ar putea să se întâmple lucrul 
ăsta? Care este probabilitatea? Ce pot face în acest caz? 


Acest mod de gândire ne eliberează de sub tirania 
necunoscutului. De cele mai multe ori realizăm că 
probabilitatea adeveririi celui mai catastrofal scenariu este 
minimă. Haide, încearcă! Care este cel mai rău lucru care se 
poate întâmpla? 


Atunci când ai succes şi reuşeşti să ajungi la rezultate 
reciproc avantajoase, este clar că faci ceea ce trebuie şi, 
dacă nu întâlneşti vreo oprelişte majoră, s-ar putea să nici 
nu ai nevoie de tehnici de gândire realistă, conform zicalei: 
„Nu repara ce nu e stricat”. 


În cazurile în care te simți totuşi 


e tensionat 


e amenințat 


e lipsit de obişnuita încredere de sine 


sau dacă simți că te afli în pragul unui dezastru şi lucrurile 
nu vor decurge bine în ceea ce te priveşte, este vremea să 
ceri un ajutor suplimentar. 


Aminteşte-ţi că gândirea eronată reprezintă prima etapă în 
dezvoltarea unor emoţii nesănătoase şi dăunătoare, care îţi 
influențează comportamentul şi te conduc la rezultate 
nedorite. Gândirea negativă reprezintă adesea o prevestire a 
eşecului care se va şi adeveri! 


Gândirea sănătoasă produce cu totul alte sentimente şi 
emoții, care ne permit să ne descurcăm cât putem noi de 
bine. Ea este o repetiție a succesului care de asemenea se va 
adeveri! 


Vei găsi mai jos patru situaţii în care poți exersa modificarea 
gândirii eronate, defectuoase. Primele trei sunt exemple de 
posibile scenarii, în timp ce al patrulea îţi oferă ocazia de a 
lua o situație personală şi a aplica procesul de modificare 
propriului scenariu. 


Transformă orice dialog interior negativ din coloana stângă 
în gândire pozitivă în coloana din dreapta. 


SITUAȚIA NR. 1 


Alex se gândeşte la interviul pentru un nou loc de muncă 
din ziua următoare. El a susținut mai multe interviuri, însă 
nu a primit până acum niciun feedback. Iată câteva dintre 


gândurile sale: 


Dialog interior eronat 


„Pot să mă pregătesc 
oricât, însă se pare că 
asta nu mă ajută cu 
nimic.” 

„Nu voi fi în stare să le 
răspund la întrebări.” 


„Probabil că vor pe 
cineva mai dinamic 
decât mine.” 


„Dacă nu sunt atent, 
mă voi face de râs.” 


Emoţii negative 


Dialog interior pozitiv 


„Dacă mă pregătesc, voi putea răspunde 
la majoritatea întrebărilor şi voi avea 
şanse sporite de a fi calm şi destins.” 


„Pot să rămân calm, să respir încet şi să 
nu mă grăbesc — de obicei ştiu 
răspunsurile la întrebări.” 


„Poate că nu mă încadrez perfect în 
profilul cerut, dar nu m-ar fi chemat la 
interviu dacă nu aş fi totuşi potrivit. 
Cred că aş putea să mă descurc cu 
această slujbă foarte bine.” 


„Pot încerca să mă descurc cât pot eu de 
bine, restul ține de ei.” 


Emoțţii productive 


Temător Anxios Calm Concentrat Liniştit Încrezător şi 


Îngrijorat Nervos şi calm 

anxios 

Comportament Comportament 

Ezitant şi nesigur Atent Deschis Interesat Interesant 
Nehotărât Reţinut Destins Sigur de sine 


Resemnat Sceptic 


SITUAȚIA NR. 2 


Partenerul tău se lasă cu uşurinţă atras într-o dispută în 
rarele ocazii în care îți manifeşti o părere diferită de a sa. El 
te-a propus pentru o activitate de voluntariat la o festivitate 
locală, însă aceasta coincide cu o altă activitate deja 
plănuită. 


Gândeşte-te ce dialog interior pozitiv ti-ar fi de folos în 
această situaţie. 


Dialog interior Dialog interior pozitiv 


Nu mai vreau un alt conflict 
— de ce nu putem discuta 
rațional? 


Trebuie să fiu foarte ferm, ca 
să îl fac să mă asculte. 


El devine defensiv. 


Îmi voi pierde răbdarea şi ne 
vom lua la harță. 


Nu am de gând să mai 
suport, îi voi plăti cu aceeaşi 
monedă. 


Emoţii negative 


Subapreciat Umilit Respins 
Iritat Circumspect Obosit 


Comportament 


Temător, să nu superi pe 
cineva 


Apelul la cuvinte emoționale 


Nu trebuie neapărat să fie un 
conflict, discutăm în mod rațional 
despre majoritatea lucrurilor. 


Ştiu că pot rămâne calm şi că pot 
spune lucrurile într-un mod 
echilibrat. 


El poate intra în defensivă, însă pot 
asculta, îl pot lăsa să termine ce 
are de spus. 


Pot spune cu toată încrederea ceea 
ce simt, în loc să îl învinovățesc 
pentru emoțiile mele. 


Dacă se ajunge la nivel personal, 
pot să fac o pauză, să o iau încet şi 
să mă concentrez pe ceea ce-mi 
doresc. 


Emoţii productive 


Sigur pe sine Relaxat Echilibrat 
Calm Capabil Liniştit Curajos 


Comportament 


Ascultarea unor păreri şi puncte de 
vedere diferite 


Înțelegerea nevoilor celorlalți şi 
stabilirea importanţei faptului de a 


fi fost propus ca voluntar 


Lipsa contactului vizual Recunoaşterea emoţiilor, fără a fi 
neapărat de acord cu ele 


Agresivitate crescândă Contact vizual bun 
Capacitate de ascultare Punerea de întrebări 
redusă 


Pe cale de a declanşa un nou Păstrarea fermității şi a focalizării 
conflict sau plecând cu pe subiectul inițial 
senzația de a fi fost înfrânt 


Alcătuirea unui tipar de 
conversație diferit de discuţia în 
contradictoriu 


SITUAȚIA NR. 3 


În ultima vreme, unul dintre prietenii tăi face în mod repetat 
glume pe seama ta şi te jigneşte atunci când vă întâlniți cu 
vreo ocazie mai specială. Te aştepţi ca acest lucru să se 
întâmple din nou în seara aceasta, când ieşi în oraş cu 
prietenii. 


Gândeşte-te ce dialog interior pozitiv ti-ar fi de folos în 
această situaţie. 


Dialog interior Dialog interior pozitiv 


Cred că în seara asta o vom lua 
de la capăt, mă voi simți iarăşi 
jenat şi neînsemnat. 


Nu voi putea face altceva decât 


să stau acolo şi să îndur tot ceea 


ce va spune. 


Va trebui să evit orice contact cu 


el. 


Dacă voi spune ceva, el va ridica 


din sprâncene şi îşi va da ochii 
peste cap. 


Dacă îi voi spune ceva, îmi va 
râde în față, îmi va spune să 


cresc mare şi să nu mai iau totul 


la modul personal. 


Emoţii negative 


Pot fi sincer şi ferm. 


Pot să respir încet şi adânc şi 
să-mi stăpânesc emoţiile. 


Pot asculta ceea ce spune şi, 
dacă mă jigneşte, pot să îi pun 
întrebări de genul: „Ce te face 
să spui asta?” 


Pot să-mi păstrez integritatea 
morală şi s-o respect şi pe a lui. 


Pot să-l trag deoparte şi să-l 
întreb ce are de câştigat din 
aceste remarci jignitoare. 


Pot explica efectul pe care 
acestea le au asupra mea şi a 
prieteniei noastre. 


Pot asculta răspunsul cu calm 


Pot spune că mi-aş dori ca 
relația noastră să se bazeze pe 
încredere reciprocă. 


Emoţii productive 


Diminuat Insultat Stânjenit Luat 


în derâdere 


Ridiculizat Tachinat 


Comportament 
Încordat şi tensionat 
Agitat 

Zâmbind fals 

Închis în sine 


Vorbind într-un ritm mai rapid 


Mai puțin încrezător în propriile 
cuvinte, scuzându-mă şi 
eschivându-mă 

Arătând incomodat şi dorindu- 
mi să fiu în altă parte 


Plecând devreme, plin de 
resentimente 


SITUAȚIA NR. 4 


Stăpân pe sine Tenace 
Concentrat Expresiv 


Prietenos Sincer Cinstit 


Comportament 

În largul meu 

Postură dreaptă, fermă 
Expresia feței relaxată 
Contact vizual 


Contracarând comentariile 
jignitoare cu întrebări de genul 
„ce te face să spui aşa ceva?” 


Ritmul şi volumul vocii 
moderate 


Gesturi deschise 


Ferm pe poziţie 


Alege o situaţie dificilă pe care va trebui s-o înfrunți pe 
viitor, o situație sau o persoană în legătură cu care ai 
sentimente negative. 


În timp ce te gândeşti la această situaţie /persoană, notează- 
ți în scris ceea ce gândeşti chiar în acest moment. 


Notează-ţi gândurile în coloana din stânga şi înlocuieşte-le 
pe oricare dintre cele defectuoase cu unele productive în 
coloana din dreapta. Cum te simţi după ce ai făcut această 
schimbare? Cum crezi că te vei descurca în această situație 
când va veni vremea? 


Dialog interior eronat Dialog interior pozitiv 
Emoţii negative Emoțţii productive 
Comportament Comportament 


CÂND LUCRURILE DECURG PROST — CUM SĂ 
ACŢIONEZI ÎN TIMP REAL 


Până în acest moment, ne-am concentrat pe conversații şi 
situații care deja au avut loc. Felul în care îți pregăteşti 


starea de spirit înainte de o anumită situație va juca un rol 
important în rezultatele pe care le vei obține. 


Tehnicile legate de dialogul interior funcționează la fel de 
bine şi în timpul unei situații sau conversații care nu 
decurge prea bine pentru tine. Sentimentele şi emoțiile pe 
care le resimți în mod obişnuit vor semnala nesiguranță şi 
îngrijorare. 


Cu cât foloseşti mai mult tehnicile legate de dialogul 
interior, cu atât mai repede vei deveni apt în a-ți schimba 
actuala stare de spirit cu cea dorită. 


Indiferent de situație, nu vorbi tot timpul. Când faci o pauză 
sau profiți de un moment de tăcere, te poţi întreba: „Ce îmi 
spun mie însumi?” Răspunsul va veni rapid atunci când 
devii priceput în a-ți evalua modul de a gândi şi în a înlocui 
gândirea eronată cu una sănătoasă. 


E DOAR O CACEALMA? 


Chiar putem schimba deznodământul unei situații, 
modificându-ne dialogul interior? Este îndeajuns să 
formulăm gânduri sănătoase sau, în realitate, doar ne 
păcălim singuri? 


Chiar şi numai să spunem anumite cuvinte ajută şi 
reprezintă fără îndoială primul pas. Însă doar atât este 
foarte puţin probabil să conteze dacă nu este însoţit de 
convingere, de eforturi şi de măsuri asertive. Un rol 
important îl are şi motivaţia: cât de tare dorim să ne 
comportăm astfel şi care este recompensa? 


„Dar dacă — te aud că întrebi — spun cuvintele care trebuie 
şi totuşi nu am şi emoţiile potrivite? Sunt oare, precum 
Frazer’ din Dad's Army, «condamnat»?” 


Răspunsul este, fără îndoială, „nu” — există şi alte resurse 
mentale pe care le putem accesa. 


ÎNAPOI ÎN VIITOR 


Am fost cu toţii captivațţi şi înspăimântați de originalul film 
Fălci — povestea unui uriaş rechin alb care terorizează 
comunitatea de pe insula Amity. Imaginea înotătoarei 
rechinului despicând apele, ritmul şi vibraţiile muzicii 
crescând într-o intensitate frenetică şi mişcările dezordonate 
ale picioarelor înotătorilor... 


3 Personaj imaginar din serialul de comedie Dad's Army, al cărui slogan 
era „sunt condamnat” (I am doomed). (N.tr.) 


Muzica ni se pare obsedantă şi dramatică şi, de câte ori o 
ascultăm, ea ne transportă înapoi la acele imagini şi sunete 
şi retrăim acele momente. 


Nu este vorba doar de Fălci. Există multe alte piese muzicale 
care ne evocă amintiri şi emoții deosebite, nu toate bune. 
Credem că acesta este motivul pentru care difuzarea 
repetată a hiturilor vechi, „golden oldies”, la radio, are atât 
de mult succes. 


Avem acelaşi gen de experienţă şi cu mirosurile. Unora 
dintre noi le este extrem de frică să meargă la dentist şi 
există un miros specific de anestezic sau poate chiar mirosul 
măştii de cauciuc prin care se aplică „gazul” pentru 
anestezie. De câte ori regăsim vreunul dintre aceste 
mirosuri, ne înfiorăm, ni se schimbă dispoziţia, ni se face 
părul măciucă, inima ne bate cu putere şi ne trec 
transpirațiile. 


Plăcute sau nu, atât corpul, cât şi mintea noastră îşi 
amintesc şi depozitează aceste amintiri pentru o 
reactualizare ulterioară. Acesta este un lucru folositor, 
deoarece, chiar dacă în momentul actual nu te simţi foarte 
dinamic şi încrezător, dacă vei găsi un moment de linişte în 
care să te gândeşti la aceste amintiri, poţi accesa 
respectivele emoţii prin intermediul memoriei. Le poţi aduce 
în prezent şi lăsa să lucreze în favoarea ta. Ceea ce trebuie 
să faci este să iei drept referință o situaţie din trecut în care 
ai simţit că vei reuşi, în care ai fost într-o dispoziție 
excelentă, plin de încredere de sine, şi să te imaginezi vizual 
şi auditiv în acea situație, să experimentezi emoţiile trăite în 
acele momente. 


Însă ai putea spune, ce se întâmplă în cazul în care NU am 
simțit niciodată acest gen de emoţii sau le-am simţit cu atât 
de mult timp în urmă, încât nu le mai pot recupera din 
trecutul îndepărtat şi încețoşat? 


Iată şi alte veşti bune pentru tine. 


Se pare că bunăoară creierul nostru nu face distincția dintre 
imaginație şi realitate. 


Îţi poţi pune întrebarea în mod diferit: „Dacă aş avea 
încredere în mine, aş fi vesel şi convingător... Cum m-aş 
simți?” Poţi aduce aceste emoţii în prezent ca şi cum ele ar fi 
reale. 


EXERCIŢIUL PRIVITOR LA EMOȚII 


O exprimare calmă şi clară te ajută să dezvolți şi să mentii 
relații profesionale şi personale sănătoase. 


Unul dintre lucrurile interesante pe care le-am observat la 
cursurile noastre este vocabularul limitat pe care oamenii îl 
folosesc pentru a-şi exprima emoţiile. A fi capabil să 
numeşti emoția respectivă te ajută să te conectezi la ea şi să 
devii mai autentic în relaționare. A pronunța cuvântul care 
desemnează emoția este un mod de a o clarifica. Să auzi 
cuvântul rostit consolidează emoția simțită. 


Poate ți-ar plăcea să explorezi abilitatea de a-ţi „recupera” 
emoțiile din amintirile trecute, folosind următoarele cuvinte 
care exprimă emoţii — ai putea încerca şi cuvinte care 
exprimă emoţii pe care nu le-ai mai simţit de ceva vreme sau 
poate niciodată şi să-ți închipui cum ar fi să le simți. 


acceptat 
ambițios 
autentic 
bucuros 
cinstit 


convins 


demn de 
admirație 


dibaci 
eficient 
entuziast 
extrovertit 
focalizat 
hazliu 
inteligent 
încrezător 


încântat 


adaptabil 
apreciat 
autoritar 
cald 


clar 


cu picioarele pe 


pământ 


demn de încredere 


dinamic 
elegant 
eroic 
fericit 
frumos 
hotărât 
invincibil 
îndrăgit 


înțeles 


adorat 


atent 


amabil 


atractiv 


binecuvântat binedispus 


calm 
concentrat 


curajos 


desăvârşit 


distins 
emancipat 
euforic 
ferm 


grațios 


independent 


iubit 
însuflețit 


învingător 


capabil 
conştient 


decis 


destins 


echilibrat 
energic 
expresiv 
flexibil 
grijuliu 
influent 
împlinit 
înțelept 
liber 


liniştit 


necritic 
organizat 
plăcut 
prețuit 
puternic 
realizat 
respectat 


sigur pe sine 


strălucit 


tolerant 


lipsit de 
prejudecăți 


nobil 
pasionat 
plin de forță 
pregătit 
rapid 
sensibil 
stimat 


sincer 


tandru 


triumfător 


merituos 


norocos 
paşnic 

plin de viață 
prezent 
rațional 
relaxat 
senzațional 


spiritual 


talentat 


vesel 


motivat 


optimist 
perfect 
pozitiv 
prietenos 
răbdător 
remarcabil 
serviabil 


stăpân pe 
situație 


tenace 


viteaz 


Este oare o slăbiciune să vorbim despre emoții? Conform 
cercetătorilor din domeniul sănătății mentale, răspunsul 
este „nu”. A vorbi despre emoţii este un lucru productiv, 

care ne întăreşte atât fizic, cât şi emoțional. 


Înainte de a vorbi despre propriile emoţii, trebuie să fim însă 
capabili să le numim. 


Sperăm că acest exercițiu te-a ajutat să-ţi lărgeşti 
vocabularul referitor la emoţii, astfel încât să fii mai exact în 
aprecierea lor şi să-i ajuţi pe ceilalți să înțeleagă mai bine 
cum te simți cu adevărat. 


Capacitatea de a numi cu precizie emoția simțită este utilă 
nu numai într-o conversație obişnuită, dar va fi de folos şi 
când ne vom referi, mai încolo, la „opțiunile asertive” şi la 
„asertivitatea cu privire la sentimentele negative”. 


În încheiere, ai grijă să îți asumi responsabilitatea pentru 
propriile emoţii în loc să-i învinovăţeşti pe ceilalți. Nimeni nu 
te poate face să te simţi iubit, furios, deprimat, euforic etc. 
— este alegerea TA. 


REZUMAT 


Faptul de a crea ceva are loc pe două planuri: mai întâi pe 
plan mental — atunci când raționăm şi plănuim ceea ce vom 
spune — şi apoi, în realitatea creată de noi. 


Convingerile sunt nişte programe inconştiente care 
determină gândurile şi acțiunile noastre specifice. 
Convingerile sunt precum sistemul de operare al 
computerului personal care ne permite să selectăm un 
anumit program pentru a ajunge la rezultatele dorite. 


Convingerile, adesea programate de la o vârstă fragedă, 
acționează fie ca influențe mobilizatoare, fie ca factori 
demobilizatori. Convingerile demobilizatoare trebuie 
identificate, contestate şi înlocuite cu convingeri 
mobilizatoare, care dezvoltă şi sporesc capacitatea asertivă. 


Mai aproape de nivelul de control conştient sunt 
conversațiile pe care le porți cu tine însuți, dialogul interior 
care este un produs al acestor convingeri. Acestea au un 
efect imediat asupra comportamentului tău. Acele dialoguri 
interioare care emană din convingeri limitative tind să 
genereze o gândire eronată, ceea ce duce la emoţii 
neproductive şi la un comportament care este în defavoarea 
ta, ca să ne exprimăm în termeni moderați. 


Din fericire, ai la dispoziție mijloacele necesare pentru a 
schimba acest tip de gândire, contestând-o şi substituindu-i 
o gândire pozitivă mai realistă. Gândirea realistă şi pozitivă 
creează emoții productive care duc la un comportament 
asertiv. 


Dispui acum de instrumente mentale pe care să le foloseşti 
în conversațiile reale cu ceilalți oameni. Nu numai că prima 
impresie contează într-o relație nouă, dar debutul 
conversaţiei este determinant în crearea atmosferei şi a 
dispoziției. 


Dacă te simți încrezător şi deschis, aceasta este şi impresia 
pe care o vei da chiar înainte de a rosti vreun cuvânt. Dacă 
eşti nervos, neliniştit şi suspicios, corpul tău va comunica 
acest lucru persoanei cu care stai de vorbă. 


Felul exact în care comportamentul exterior îți reprezintă 
viața interioară — prin cuvintele folosite şi impresia creată 
— va fi discutat în capitolul următor, în care vom aprofunda 
instrumentele de comunicare asertivă. 


Comunicarea asertivă 


Abilitatea de a comunica în mod eficace are implicaţii în 
toate domeniile vieții. Comunicarea asertivă poate 
îmbunătăți relațiile de familie, consolida legăturile de afaceri 
şi ameliora calitatea vieții. 


Comunicarea asertivă înseamnă abilitatea de a transmite un 
mesaj altei persoane într-un mod în care să fie reprodus cu 
fidelitate în mintea acesteia, adică înțeles în mod clar. Ea 
înseamnă de asemenea capacitatea de a primi mesajul 
celeilalte persoane într-un mod similar, adică de a-l înțelege 
pe celălalt în mod clar. 


Eficacitatea comunicării este evaluată conform reacției 
obținute. Cu alte cuvinte tu eşti răspunzător pentru felul în 
care decurge comunicarea. Dacă reacția este diferită de cea 
la care te aştepţi este probabil din cauza discrepanţei create 
între cuvinte şi „tonul” lor. Vestea bună este că stă în 
puterea ta să controlezi şi să schimbi această stare de fapt. 


În acest capitol vom examina motivele pentru care 
comunicarea eficientă este deturnată prin transmiterea de 


mesaje contradictorii la nivel verbal, respectiv corporal, şi ce 
avem de făcut pentru a păstra eficiența comunicării. 


Vom analiza atât cuvintele pe care le foloseşti, cât şi modul 
în care le spui, pentru a stabili când modalitatea ta de 
comunicare va fi interpretată drept agresivă, nonasertivă 
sau asertivă. 


Vom vedea cum elementele nonverbale ale mesajului tău 
joacă un rol semnificativ în claritatea şi percepţia sa. Aceste 
elemente se aplică în special interacțiunii directe, dar 
afectează şi alte forme de comunicare la distanță, cum ar fi 
convorbirile telefonice sau mesajele scrise. 


Obiectivul în comunicarea eficientă nu este doar acela de a 
transmite informația, ci şi emoţiile şi sentimentele necesare 
creării unor relații durabile. Nu poți fi sigur că ceilalți vor 
dori de fiecare dată să înțeleagă tot ceea ce spui dintr-un 
punct de vedere altruist — comunicarea funcționează mai 
bine în ambele sensuri. 


Pentru a asigura eficacitatea comunicării şi a face relația să 
funcționeze, trebuie să-ți demonstrezi interesul față de ideile 
celorlalți şi, mai mult decât atât, față de ei înşişi. 


Trebuie să creezi condiţii în care reciprocitatea să fie viabilă, 
prin stabilirea unei legături armonioase (rapport). Vom arăta 
o serie de moduri de a crea şi a menține o legătură 
armonioasă. Propria noastră experiență de lucru cu oamenii 
ne-a convins că cel mai semnificativ şi mai eficient mod de a 
realiza acest lucru este printr-o ascultare asertivă. 


În cele din urmă, îți vom prezenta un număr de opţiuni 
asertive, utile în menţinerea asertivităţii în interacțiunile 
cotidiene, ca şi în anumite situaţii stresante şi dificile în 
care îți sunt necesare o serie de instrumente de comunicare 
asertivă, pentru a ajunge la un rezultat reciproc satisfăcător. 


PERICOLUL MESAJELOR CONTRADICTORII 


Joanna găseşte foarte enervant obiceiul soțului său de a o 
întrerupe atunci când vorbeşte şi de a termina propozițiile în 
locul ei. Ea s-a hotărât să discute cu el despre această 
chestiune. Joanna obişnuieşte să evite orice fel de 
confruntare şi doreşte să abordeze acest subiect cu 
blândeţe, fără a-l jigni pe Tim. 


Joanna s-a simțit mândră de ea însăşi după ce a stat de 
vorbă cu Tim şi a aşteptat cu nerăbdare să vadă o 
schimbare în relaţia lor. Însă zilele au trecut şi ea s-a simţit 
din ce în ce mai dezamăgită, căci nimic nu părea să se fi 
schimbat. 


Luându-şi inima în dinţi, i-a amintit lui Tim că, deşi a fost 
de acord să nu o mai întrerupă, o face la fel de des ca 
înainte. 


— Am crezut că eşti de acord, că vei încerca pe viitor să nu 
mă mai întrerupi ca până acum, însă faci acest lucru la fel 
de des. 


— Nu am crezut că vorbeşti serios, a râs Tim, deoarece 
zâmbeai şi glumeai când ai spus-o. Cum să cred că vorbeşti 
serios? 


Ai spus vreodată cuiva un lucru care să fie răstălmăcit sau 
înțeles greşit? Când cineva îţi spune „te iubesc”, cum ştii că 
este adevărat? Dacă nu obţii răspunsul dorit, există 
posibilitatea ca mesajul tău să nu fi respectat una dintre 
regulile de bază ale comunicării: Asigură-te că ceea ce spui 
este congruent cu felul în care o spui. Comunicarea 
nonverbală trebuie să fie pe aceeaşi lungime de undă cu 
vorbele rostite — trebuie ca „versurile şi muzica” să se 
potrivească. 


DOUĂ NIVELURI DE COMUNICARE 


Comunicăm pe cel puţin două niveluri: 
e la nivel de conținut — ceea ce spunem şi 
e la nivel de emoţii — felul în care o spunem. 


În perioada anilor '60, prof. Albert Mehrabian şi colegii săi 
de la Universitatea din California au desfăşurat cercetări în 
domeniul tiparelor de comunicare. Acestea au implicat 
comunicarea verbală şi sunt deosebit de utile în ilustrarea 
importanței unor elemente, altele decât cuvintele, atunci 


când încercăm să transmitem sau să interpretăm înţelesul 
în cadrul comunicării. Aceste elemente includ postura, 
distanța față de vorbitor, gesturile, expresiile feței, mişcarea 
capului, contactul vizual; de asemenea, includ aspectele 
nonverbale ale vorbirii, cum sunt tonul, volumul, viteza, 
sublinierile, pauzele şi vorbirea însăşi. 


Cercetările prof. Mehrabian au furnizat baza pentru des- 
citatele statistici legate de eficiența comunicării: 


e 7% din mesaj este atribuit emoţiilor şi atitudinii exprimate 
cu ajutorul cuvintelor; 


e 38% din mesaj este atribuit emoțiilor şi atitudinii 
exprimate prin voce; 


e 55% din mesaj este atribuit emoțiilor şi atitudinii redate 
prin expresiile feței, prin postură şi gesturi. 


Trebuie să avem totuşi grijă să nu generalizăm aceste 
descoperiri la toate scenariile de comunicare. Valoarea 
teoriei prof. Mehrabian este aplicabilă la tipul de comunicare 
în care conținutul emoţional este relevant pentru înțelegerea 
mesajului, iar nevoia de a înțelege este ridicată. 


CERCETĂRILE PROF. MEHRABIAN 


În primul studiu, „subiecţilor” li s-a cerut să asculte 
înregistrarea unei voci de femei spunând „poate” în trei 
moduri diferite, cu intenţia de a transmite simpatie, 
atitudine neutră şi antipatie. Le-au fost arătate de asemenea 
fotografii ale chipului femeii redând aceleaşi emoţii. În 
continuare, subiecții au fost rugați să ghicească emoţiile: 


e percepute în înregistrarea audio; 
e văzute în fotografii; şi 


e din înregistrare şi fotografii împreună. 


Rezultatul? Subiecţii au identificat corect emoţiile cu 50% 
mai des în fotografiile din scenariul al doilea decât doar din 
voce. 


În al doilea studiu, subiecților li s-a cerut să asculte nouă 
cuvinte înregistrate: 


e „Iubitule”, „dragă”, „mulțumesc” (cuvinte menite să redea 
simpatie); 


e Poate”, „într-adevăr”, „oh!” (cuvinte menite să redea 
neutralitate); 


e „Nu”, „brută”, „îngrozitor” (cuvinte menite să redea 
antipatie). 


Fiecare cuvânt era pronunțat în trei moduri diferite şi 
subiecții au fost rugați să ghicească ce emoție era transmisă 
în fiecare caz. Rezultatele au sugerat că subiecții erau 
influențați mai mult de tonul vocii decât de cuvintele 
propriu-zise. 


Rezultatele statistice combinate ale acestor două studii l-au 
determinat pe prof. Mehrabian să elaboreze regula statistică, 
acum amplu citată şi mult simplificată: 


Comunicarea este 7% verbală şi 93% nonverbală. 


Concluzia prof. Mehrabian a fost aceea că, în cazul 
comunicării incoerente sau contradictorii, limbajul corporal 
şi tonalitatea vocii pot fi indicatori mai precişi ai înțelesului 
şi emoțiilor decât cuvintele propriu-zise. 


CUM SĂ IDENTIFICĂM LIMBAJUL CORPORAL ASOCIAT CU AGRESIVITATEA, 
NONASERTIVITATEA ŞI ASERTIVITATEA? 


Ar fi eronat să extrapolăm concluziile prof. Mehrabian la 
toate tipurile de comunicare, deoarece formula sa a fost 
stabilită în situaţii de incongruenţă între cuvinte şi 
exprimare. 


Ceea ce este însă clar este faptul că trebuie să îți armonizezi 
cuvintele cu elementele limbajului corporal. Acest lucru va 
facilita impactul, influența şi înțelegerea. 


Acolo unde există un dezacord între cuvinte şi „ton”, tindem 
să dăm crezare mai curând „tonului”. 


Dacă te gândeşti şi plănuieşti ce ai de gând să spui, ai 
posibilitatea să reflectezi îndelung şi în profunzime la 
cuvintele pe care le vei folosi. Ele sunt un produs al gândirii 
tale conştiente. 


Pe de altă parte, comportamentul nonverbal nu este atât de 
simplu de stăpânit, întrucât este un produs al emoţiilor şi 
atitudinii, care țin mai mult de domeniul subconştientului. 
Nu putem controla, prin definiție, lucrurile de care nu 
suntem conştienţi. Dacă eşti un bun actor, îi poți păcăli pe 
ceilalți şi camufla aceste emoţii care te invadează, însă noi, 
ceilalți, în interacţiunile de fiecare zi, nu avem timpul sau 
talentul necesar pentru a ne preface. 


Implicaţiile acestui aspect sunt nenumărate. Aşa încât, pe 
viitor, când asculți pe cineva vorbind, fii la fel de atent la ton 
cât eşti la cuvinte. Dacă sesizezi o nepotrivire între ele, 
lucrurile nu sunt aşa cum par! Data viitoare când vei ruga 
pe cineva să facă ceva pentru tine şi va spune „da”, fii atent 


la elementele nonverbale, deoarece este posibil să ai de-a 
face cu un „nu” mascat sau cu un „poate”, când ţie ţi s-a 
părut că auzi un „da” hotărât. 


În mod analog, atunci când vorbeşti, aminteşte-ţi că trupul 
tău vorbeşte la fel de mult precum gura. 


Putem recunoaşte agresivitatea, nonasertivitatea şi 
asertivitatea atât din cuvintele propriu-zise, din limbaj, cât 
şi din comportamentul nonverbal pe care îl folosim. 


Exemple 
caracteristice 
limbajului 
corporal 
asociate celor 
trei stiluri 
(reține faptul că 
un singur 
element al 
limbajului 
corporal nu este 
îndeajuns 
pentru a indica 
tipul de 
comportament, 
ci este necesar 
să iei în calcul 
un grup de 
elemente) 


Asertiv 


Nonasertiv 


Postura 


Agresiv 


O încordare 


Vocea 


generală a 
corpului, care 
devine mai rigid 
şi mai imobil 


Prăbuşit, 
frământare 
interioară, 
ridică din 
umeri şi se 
mută de pe un 
picior pe altul 


Uneori 


Deschis şi 
relaxat, stă 
aşezat ori în 
picioare, cu 
tălpile 
plasate ferm 
pe podea şi 
ține capul în 
sus (sigur de 
sine) 
Concentrat, 
relaxat 


Foarte fermă, ton 


sarcastic, uneori 


rece şi detaşat, 
dur şi tăios, 
strident, adesea 
strigă; vocea 
devine mai 


ridicată spre final 


Încruntare 


nesigură, 
extrem de 
moale şi 
împăciuitoare, 
adesea 
monotonă, 
liniştită, scade 
spre sfârşitul 
propoziției, 
mormăituri, 
ezitantă 


Sigură şi 
fermă, 
adecvată 
contextului, 
sinceră şi 
limpede, un 
ton mediu 
călduros, cu 
intonațţie, 
nici exagerat 
de tare, nici 
prea încet — 
potrivită 


Zâmbet fals ce 


Chipul 


dezaprobatoare, 
buzele strânse 


maschează alte 
emoții, 


Deschisă şi 
destinsă, 
zâmbeşte 
când este 


pungă, grimase 


încătuşate în 


Privirea 


Gesturile 


disprețuitoare interior 
sau de-a dreptul 
rânjete, 
sprâncene 
ridicate în semn 
de mirare sau de 
neîncredere, ochii 
dați peste cap, 
semne de furie, 
cum ar fi roşeața 
feţei, fălcile 
încleştate, bărbia 
înainte 


Obişnuit să 


celuilalt timp 
îndelungat, 
țintuindu-l şi privirea, 


dominându-l cu sprâncenele 
ridicate în 
neobosindu-se să semn de teamă 
de a nu fi 
mustrat sau 
privind aiurea şi  antipatizat, 
cu trăsăturile se 
desconsiderare schimbă de la 
un moment la 


privirea sau 


stabilească un 
contact vizual, 


altul 


Capul în sus, 
dezinteres fățiş mâinile, 


Contact vizual 
privească fix şi să minim sau 
susțină privirea absent, privind 
în altă parte, în 
jos, ferindu-şi 


Îşi frânge 


mulțumit, 
încruntat 
când este 
furios, 
mimica feţei 
e 
congruentă 
cu mesajul, 
maxilarul e 
relaxat 


Contact 
vizual ferm, 
dar nu 
constant, 
întotdeauna 
direct în 
momentul 
transmiterii 
unui mesaj 
dificil sau 
adevărat 


Mişcările 
mâinilor 


Proximitatea 


încovoiază 
umerii, îşi 
acoperă gura 
cu mâna, bate 
darabana cu 
degetele, se 
îmbrățişează 
cu brațele 


față de spusele 
celuilalt, 
ameninţă cu un 
deget sau cu 
două (ca şi cum 
ar fi o armă), 
împunge cu 
degetul, gesturi 
largi ale brațelor, 
bărbia în aer, 
bate cu pumnul 
în masă, îşi 
flutură mâinile, 
bâta simbolică 
(palma închisă cu 
degetul arătător 
întins), îşi agită 
pumnii, îşi bâțâie 
nervos piciorul, 
face paşi mari, 
braţe încrucişate, 
inaccesibil 


Invadează spaţiul Acordă prea 
celuilalt frecvent mult spaţiu 

şi nestingherit, celorlalți, 
nerespectuos față retras, stând în 
de spațiul lateral, folosind 
personal, bariere fizice 
împunge cu pentru apărare 
degetul, înclinat 

excesiv înainte 


sunt 
moderate, 
ferme şi 
deschise şi îi 
încurajează 
pe ceilalți să 
se implice 


Respectă 
spațiul 
personal (în 
funcție de 
situație — 
aproximativ 
o lungime de 
braț) 


Comunicarea asertivă 


Abilitatea de a comunica în mod eficace are implicaţii în 
toate domeniile vieții. Comunicarea asertivă poate 
îmbunătăți relațiile de familie, consolida legăturile de afaceri 
şi ameliora calitatea vieții. 


Comunicarea asertivă înseamnă abilitatea de a transmite un 
mesaj altei persoane într-un mod în care să fie reprodus cu 
fidelitate în mintea acesteia, adică înțeles în mod clar. Ea 
înseamnă de asemenea capacitatea de a primi mesajul 
celeilalte persoane într-un mod similar, adică de a-l înțelege 
pe celălalt în mod clar. 


Eficacitatea comunicării este evaluată conform reacției 
obținute. Cu alte cuvinte tu eşti răspunzător pentru felul în 
care decurge comunicarea. Dacă reacția este diferită de cea 
la care te aştepţi este probabil din cauza discrepanţei create 
între cuvinte şi „tonul” lor. Vestea bună este că stă în 
puterea ta să controlezi şi să schimbi această stare de fapt. 


În acest capitol vom examina motivele pentru care 
comunicarea eficientă este deturnată prin transmiterea de 


mesaje contradictorii la nivel verbal, respectiv corporal, şi ce 
avem de făcut pentru a păstra eficiența comunicării. 


Vom analiza atât cuvintele pe care le foloseşti, cât şi modul 
în care le spui, pentru a stabili când modalitatea ta de 
comunicare va fi interpretată drept agresivă, nonasertivă 
sau asertivă. 


Vom vedea cum elementele nonverbale ale mesajului tău 
joacă un rol semnificativ în claritatea şi percepţia sa. Aceste 
elemente se aplică în special interacțiunii directe, dar 
afectează şi alte forme de comunicare la distanță, cum ar fi 
convorbirile telefonice sau mesajele scrise. 


Obiectivul în comunicarea eficientă nu este doar acela de a 
transmite informația, ci şi emoţiile şi sentimentele necesare 
creării unor relații durabile. Nu poți fi sigur că ceilalți vor 
dori de fiecare dată să înțeleagă tot ceea ce spui dintr-un 
punct de vedere altruist — comunicarea funcționează mai 
bine în ambele sensuri. 


Pentru a asigura eficacitatea comunicării şi a face relația să 
funcționeze, trebuie să-ți demonstrezi interesul față de ideile 
celorlalți şi, mai mult decât atât, față de ei înşişi. 


Trebuie să creezi condiţii în care reciprocitatea să fie viabilă, 
prin stabilirea unei legături armonioase (rapport). Vom arăta 
o serie de moduri de a crea şi a menține o legătură 
armonioasă. Propria noastră experiență de lucru cu oamenii 
ne-a convins că cel mai semnificativ şi mai eficient mod de a 
realiza acest lucru este printr-o ascultare asertivă. 


În cele din urmă, îți vom prezenta un număr de opţiuni 
asertive, utile în menţinerea asertivităţii în interacțiunile 
cotidiene, ca şi în anumite situaţii stresante şi dificile în 
care îți sunt necesare o serie de instrumente de comunicare 
asertivă, pentru a ajunge la un rezultat reciproc satisfăcător. 


PERICOLUL MESAJELOR CONTRADICTORII 


Joanna găseşte foarte enervant obiceiul soțului său de a o 
întrerupe atunci când vorbeşte şi de a termina propozițiile în 
locul ei. Ea s-a hotărât să discute cu el despre această 
chestiune. Joanna obişnuieşte să evite orice fel de 
confruntare şi doreşte să abordeze acest subiect cu 
blândeţe, fără a-l jigni pe Tim. 


Joanna s-a simțit mândră de ea însăşi după ce a stat de 
vorbă cu Tim şi a aşteptat cu nerăbdare să vadă o 
schimbare în relaţia lor. Însă zilele au trecut şi ea s-a simţit 
din ce în ce mai dezamăgită, căci nimic nu părea să se fi 
schimbat. 


Luându-şi inima în dinţi, i-a amintit lui Tim că, deşi a fost 
de acord să nu o mai întrerupă, o face la fel de des ca 
înainte. 


— Am crezut că eşti de acord, că vei încerca pe viitor să nu 
mă mai întrerupi ca până acum, însă faci acest lucru la fel 
de des. 


— Nu am crezut că vorbeşti serios, a râs Tim, deoarece 
zâmbeai şi glumeai când ai spus-o. Cum să cred că vorbeşti 
serios? 


Ai spus vreodată cuiva un lucru care să fie răstălmăcit sau 
înțeles greşit? Când cineva îţi spune „te iubesc”, cum ştii că 
este adevărat? Dacă nu obţii răspunsul dorit, există 
posibilitatea ca mesajul tău să nu fi respectat una dintre 
regulile de bază ale comunicării: Asigură-te că ceea ce spui 
este congruent cu felul în care o spui. Comunicarea 
nonverbală trebuie să fie pe aceeaşi lungime de undă cu 
vorbele rostite — trebuie ca „versurile şi muzica” să se 
potrivească. 


DOUĂ NIVELURI DE COMUNICARE 


Comunicăm pe cel puţin două niveluri: 
e la nivel de conținut — ceea ce spunem şi 
e la nivel de emoţii — felul în care o spunem. 


În perioada anilor '60, prof. Albert Mehrabian şi colegii săi 
de la Universitatea din California au desfăşurat cercetări în 
domeniul tiparelor de comunicare. Acestea au implicat 
comunicarea verbală şi sunt deosebit de utile în ilustrarea 
importanței unor elemente, altele decât cuvintele, atunci 


când încercăm să transmitem sau să interpretăm înţelesul 
în cadrul comunicării. Aceste elemente includ postura, 
distanța față de vorbitor, gesturile, expresiile feței, mişcarea 
capului, contactul vizual; de asemenea, includ aspectele 
nonverbale ale vorbirii, cum sunt tonul, volumul, viteza, 
sublinierile, pauzele şi vorbirea însăşi. 


Cercetările prof. Mehrabian au furnizat baza pentru des- 
citatele statistici legate de eficiența comunicării: 


e 7% din mesaj este atribuit emoţiilor şi atitudinii exprimate 
cu ajutorul cuvintelor; 


e 38% din mesaj este atribuit emoțiilor şi atitudinii 
exprimate prin voce; 


e 55% din mesaj este atribuit emoțiilor şi atitudinii redate 
prin expresiile feței, prin postură şi gesturi. 


Trebuie să avem totuşi grijă să nu generalizăm aceste 
descoperiri la toate scenariile de comunicare. Valoarea 
teoriei prof. Mehrabian este aplicabilă la tipul de comunicare 
în care conținutul emoţional este relevant pentru înțelegerea 
mesajului, iar nevoia de a înțelege este ridicată. 


CERCETĂRILE PROF. MEHRABIAN 


În primul studiu, „subiecţilor” li s-a cerut să asculte 
înregistrarea unei voci de femei spunând „poate” în trei 
moduri diferite, cu intenţia de a transmite simpatie, 
atitudine neutră şi antipatie. Le-au fost arătate de asemenea 
fotografii ale chipului femeii redând aceleaşi emoţii. În 
continuare, subiecții au fost rugați să ghicească emoţiile: 


e percepute în înregistrarea audio; 
e văzute în fotografii; şi 


e din înregistrare şi fotografii împreună. 


Rezultatul? Subiecţii au identificat corect emoţiile cu 50% 
mai des în fotografiile din scenariul al doilea decât doar din 
voce. 


În al doilea studiu, subiecților li s-a cerut să asculte nouă 
cuvinte înregistrate: 


e „Iubitule”, „dragă”, „mulțumesc” (cuvinte menite să redea 
simpatie); 


e Poate”, „într-adevăr”, „oh!” (cuvinte menite să redea 
neutralitate); 


e „Nu”, „brută”, „îngrozitor” (cuvinte menite să redea 
antipatie). 


Fiecare cuvânt era pronunțat în trei moduri diferite şi 
subiecții au fost rugați să ghicească ce emoție era transmisă 
în fiecare caz. Rezultatele au sugerat că subiecții erau 
influențați mai mult de tonul vocii decât de cuvintele 
propriu-zise. 


Rezultatele statistice combinate ale acestor două studii l-au 
determinat pe prof. Mehrabian să elaboreze regula statistică, 
acum amplu citată şi mult simplificată: 


Comunicarea este 7% verbală şi 93% nonverbală. 


Concluzia prof. Mehrabian a fost aceea că, în cazul 
comunicării incoerente sau contradictorii, limbajul corporal 
şi tonalitatea vocii pot fi indicatori mai precişi ai înțelesului 
şi emoțiilor decât cuvintele propriu-zise. 


CUM SĂ IDENTIFICĂM LIMBAJUL CORPORAL ASOCIAT CU AGRESIVITATEA, 
NONASERTIVITATEA ŞI ASERTIVITATEA? 


Ar fi eronat să extrapolăm concluziile prof. Mehrabian la 
toate tipurile de comunicare, deoarece formula sa a fost 
stabilită în situaţii de incongruenţă între cuvinte şi 
exprimare. 


Ceea ce este însă clar este faptul că trebuie să îți armonizezi 
cuvintele cu elementele limbajului corporal. Acest lucru va 
facilita impactul, influența şi înțelegerea. 


Acolo unde există un dezacord între cuvinte şi „ton”, tindem 
să dăm crezare mai curând „tonului”. 


Dacă te gândeşti şi plănuieşti ce ai de gând să spui, ai 
posibilitatea să reflectezi îndelung şi în profunzime la 
cuvintele pe care le vei folosi. Ele sunt un produs al gândirii 
tale conştiente. 


Pe de altă parte, comportamentul nonverbal nu este atât de 
simplu de stăpânit, întrucât este un produs al emoţiilor şi 
atitudinii, care țin mai mult de domeniul subconştientului. 
Nu putem controla, prin definiție, lucrurile de care nu 
suntem conştienţi. Dacă eşti un bun actor, îi poți păcăli pe 
ceilalți şi camufla aceste emoţii care te invadează, însă noi, 
ceilalți, în interacţiunile de fiecare zi, nu avem timpul sau 
talentul necesar pentru a ne preface. 


Implicaţiile acestui aspect sunt nenumărate. Aşa încât, pe 
viitor, când asculți pe cineva vorbind, fii la fel de atent la ton 
cât eşti la cuvinte. Dacă sesizezi o nepotrivire între ele, 
lucrurile nu sunt aşa cum par! Data viitoare când vei ruga 
pe cineva să facă ceva pentru tine şi va spune „da”, fii atent 


la elementele nonverbale, deoarece este posibil să ai de-a 
face cu un „nu” mascat sau cu un „poate”, când ţie ţi s-a 
părut că auzi un „da” hotărât. 


În mod analog, atunci când vorbeşti, aminteşte-ţi că trupul 
tău vorbeşte la fel de mult precum gura. 


Putem recunoaşte agresivitatea, nonasertivitatea şi 
asertivitatea atât din cuvintele propriu-zise, din limbaj, cât 
şi din comportamentul nonverbal pe care îl folosim. 


Exemple 
caracteristice 
limbajului 
corporal 
asociate celor 
trei stiluri 
(reține faptul că 
un singur 
element al 
limbajului 
corporal nu este 
îndeajuns 
pentru a indica 
tipul de 
comportament, 
ci este necesar 
să iei în calcul 
un grup de 
elemente) 


Asertiv 


Nonasertiv 


Postura 


Agresiv 


O încordare 


Vocea 


generală a 
corpului, care 
devine mai rigid 
şi mai imobil 


Prăbuşit, 
frământare 
interioară, 
ridică din 
umeri şi se 
mută de pe un 
picior pe altul 


Uneori 


Deschis şi 
relaxat, stă 
aşezat ori în 
picioare, cu 
tălpile 
plasate ferm 
pe podea şi 
ține capul în 
sus (sigur de 
sine) 
Concentrat, 
relaxat 


Foarte fermă, ton 


sarcastic, uneori 


rece şi detaşat, 
dur şi tăios, 
strident, adesea 
strigă; vocea 
devine mai 


ridicată spre final 


Încruntare 


nesigură, 
extrem de 
moale şi 
împăciuitoare, 
adesea 
monotonă, 
liniştită, scade 
spre sfârşitul 
propoziției, 
mormăituri, 
ezitantă 


Sigură şi 
fermă, 
adecvată 
contextului, 
sinceră şi 
limpede, un 
ton mediu 
călduros, cu 
intonațţie, 
nici exagerat 
de tare, nici 
prea încet — 
potrivită 


Zâmbet fals ce 


Chipul 


dezaprobatoare, 
buzele strânse 


maschează alte 
emoții, 


Deschisă şi 
destinsă, 
zâmbeşte 
când este 


pungă, grimase 


încătuşate în 


Privirea 


Gesturile 


disprețuitoare interior 
sau de-a dreptul 
rânjete, 
sprâncene 
ridicate în semn 
de mirare sau de 
neîncredere, ochii 
dați peste cap, 
semne de furie, 
cum ar fi roşeața 
feţei, fălcile 
încleştate, bărbia 
înainte 


Obişnuit să 


celuilalt timp 
îndelungat, 
țintuindu-l şi privirea, 


dominându-l cu sprâncenele 
ridicate în 
neobosindu-se să semn de teamă 
de a nu fi 
mustrat sau 
privind aiurea şi  antipatizat, 
cu trăsăturile se 
desconsiderare schimbă de la 
un moment la 


privirea sau 


stabilească un 
contact vizual, 


altul 


Capul în sus, 
dezinteres fățiş mâinile, 


Contact vizual 
privească fix şi să minim sau 
susțină privirea absent, privind 
în altă parte, în 
jos, ferindu-şi 


Îşi frânge 


mulțumit, 
încruntat 
când este 
furios, 
mimica feţei 
e 
congruentă 
cu mesajul, 
maxilarul e 
relaxat 


Contact 
vizual ferm, 
dar nu 
constant, 
întotdeauna 
direct în 
momentul 
transmiterii 
unui mesaj 
dificil sau 
adevărat 


Mişcările 
mâinilor 


Proximitatea 


încovoiază 
umerii, îşi 
acoperă gura 
cu mâna, bate 
darabana cu 
degetele, se 
îmbrățişează 
cu brațele 


față de spusele 
celuilalt, 
ameninţă cu un 
deget sau cu 
două (ca şi cum 
ar fi o armă), 
împunge cu 
degetul, gesturi 
largi ale brațelor, 
bărbia în aer, 
bate cu pumnul 
în masă, îşi 
flutură mâinile, 
bâta simbolică 
(palma închisă cu 
degetul arătător 
întins), îşi agită 
pumnii, îşi bâțâie 
nervos piciorul, 
face paşi mari, 
braţe încrucişate, 
inaccesibil 


Invadează spaţiul Acordă prea 
celuilalt frecvent mult spaţiu 

şi nestingherit, celorlalți, 
nerespectuos față retras, stând în 
de spațiul lateral, folosind 
personal, bariere fizice 
împunge cu pentru apărare 
degetul, înclinat 

excesiv înainte 


sunt 
moderate, 
ferme şi 
deschise şi îi 
încurajează 
pe ceilalți să 
se implice 


Respectă 
spațiul 
personal (în 
funcție de 
situație — 
aproximativ 
o lungime de 
braț) 


INTERPRETAREA SEMNALELOR NONVERBALE 


Este simplu să ne jucăm de-a psihologul amator odată ce 
ştim câte ceva despre comportamentul nonverbal; dar am 
dori să vă dăm câteva sfaturi în legătură cu acest subiect. 


În perioada anilor '80, am participat amândoi la un curs de 
vânzări care îi „învăța” pe participanţi cum să interpreteze 
corect limbajul corporal, de exemplu: 


e dacă cineva asculta cu braţele încrucişate, era în defensivă 
sau se împotrivea; 


e dacă cineva refuza să te privească în ochi, era prefăcut sau 
viclean; 


e dacă cineva îşi dregea glasul înainte de a vorbi sau tuşea 
uşor în timpul conversației, urma să mintă; 


e o mână moale sau umedă era un semn cert de slăbiciune 
sau nonasertivitate; strângerea de mână ca într-o menghină, 
semn de forță şi dominanţă. 


Mulţi oameni stau în mod obişnuit cu braţele încrucişate — 
în unele cazuri, acest lucru poate fi interpretat ca un 
comportament retras, însă ei pot fi totuşi pe deplin atenți şi 
receptivi. Este modul lor cel mai relaxant, şi în unele cazuri 
şi cel mai receptiv şi confortabil, de a asculta. 


Să luăm un alt exemplu: unora le este cu adevărat dificil să 
stabilească un contact vizual, dar asta nu înseamnă 
neapărat că nu trebuie să ne încredem în vorbele lor. 


Imaginează-ţi că ai dat mâna cu cineva cu o strângere de 
mână de tip menghină. Poţi presupune că această persoană 
este la fel de fermă şi în ceea ce priveşte susținerea opiniilor 
sale, în schimb descoperi că este relativ ezitantă. La fel de 
bine poți da mâna cu cineva având o strângere de mână de 
genul „peşte mort” şi descoperi că acea persoană este 
incredibil de hotărâtă şi curajoasă. 


În mod cert, limbajul corporal ne influențează enorm, însă 
un singur element nu este un indicator predictiv al gândirii 
şi emoțiilor celuilalt. 


Îţi poţi forma totuşi o părere sumară despre emoţiile şi 
intenţiile celeilalte persoane cu condiția să observi o serie de 
elemente ale limbajului corporal care sugerează cum se 
simte acea persoană — cu condiția să ştii cu certitudine 
cum se comportă ea în mod curent. 


1. Acordă atenție grupurilor de elemente nonverbale 


Dacă stai de vorbă cu o persoană şi aceasta îşi încrucişează 
brațele, fața şi gura sa devin rigide, iar postura e mai 
încordată, o schimbare este pe cale de a se petrece şi toate 
acestea ar putea indica o posibilă rezistenţă. 


Limbajul corporal se manifestă printr-un grup de semnale şi 
posturi, care depind de emoțiile interioare şi de starea 
mentală. Putem să ne bazăm mult mai mult pe 
recunoaşterea unui întreg grup decât pe interpretarea unor 
elemente individuale. 


2. Defineşte normalitatea în funcție de persoană 


Este necesar să compari aceste semnale nonverbale cu 
altele observate când respectiva persoană a devenit 
defensivă într-o situație anterioară. Brațele încrucişate, 
rigidizarea posturii etc. pot fi reprezentative pentru o 
atitudine defensivă, dar poate nu şi în cazul respectivei 
persoane. 


Aminteşte-ţi că limbajul corporal variază foarte mult de la 
un om la altul şi mai ales în funcţie de de cultură — aşa 
încât fii atent când aplici interpretările tale „locale” 
limbajului corporal al altor culturi. 


De exemplu, am trăit câțiva ani în insulele Fiji, unde am 
„predat” abilități de management etnicilor fijieni, indieni, 
chinezi şi altor naționalități din Pacificul de Sud, toate 
acestea fiind tipuri de cultură bazate pe ierarhie. 


Am aflat în scurt timp că a nu privi pe cineva drept în ochi 
nu era semnul unei lipse de respect sau al dezinteresului, ci 
modul de a arăta un profund respect față de o persoană mai 
în vârstă sau cu un statut social mai ridicat. 


Am descoperit că în cultura fijiană era total lipsit de respect 
să te adresezi cuiva mai în vârstă decât tine pe ton ferm sau, 
şi mai rău, să-i faci vreo observație. 


Acest comportament s-a dovedit o mare provocare pentru 
tinerii manageri fijieni, educați modern, şcolii în tehnicile 
managementului occidental, însărcinați să administreze 
afaceri industriale şi comerciale într-un mod contrar 
normelor lor culturale. Era extrem de dificil pentru aceşti 
tineri să dea indicaţii unui concetățean mai în vârstă sau cu 
un rang social mai ridicat în ierarhia comunităţii, dar mai 
jos plasat în ierarhia companiei. Modul în care tratau 
această contradicție era acela de a comunica instrucțiunile 
evitând contactul vizual şi folosind un ton blând, conciliant 
— nu în mod asertiv aşa cum fuseseră instruiți! 


COMUNICAREA INDIRECTĂ 


Am vorbit foarte mult despre comunicarea directă şi despre 
faptul că, uneori, mesajul pe care doreşti să-l transmiţi nu 
are nimic de-a face cu cuvintele pe care le foloseşti efectiv. 


Dar cum poţi transmite în mod clar un mesaj atunci când 
nu te poți folosi de limbajul corporal? 


Atât în cazul comunicării scrise, cât şi celei prin telefon, eşti 
privat, într-o anumită măsură, de o serie de elemente 
nonverbale de mare ajutor pentru a comunica eficient. Acest 
lucru are implicaţii în construirea unor relații, în claritatea 
şi înțelegerea mesajului. 


Vestea bună este că ai totuşi un cuvânt de spus. 


După cum vei vedea, există o serie de modalități de a 
compensa lipsa ajutorului oferit de limbajul nonverbal, 
folosindu-ţi vocea la telefon, precum şi un instrument de 
comunicare numit „verificarea interpretării corecte” despre 
care vom vorbi imediat. Trebuie însă să accepțţi faptul că te 
afli într-o poziție dezavantajoasă. 


PRIN TELEFON 


Atunci când vorbeşti la telefon, nu îl poți vedea pe 
interlocutorul tău (cu excepţia telefonului mobil, cu ajutorul 
unei tehnologii speciale), dar îl poţi percepe printr-o serie de 
elemente nonverbale asociate cu vocea, tonul, volumul şi 
viteza vorbirii etc. 


Plănuieşte pe cât posibil ceea ce doreşti să spui, astfel încât 
să te concentrezi mai mult pe ascultare şi pe modul în care 
îți foloseşti vocea. Mult prea des, atunci când vorbim la 
telefon, mintea noastră este atât de ocupată să elaboreze 
ceea ce urmează să spunem, încât nu mai suntem atenți la 
tonul vocii. 


Unele aspecte ale limbajului nonverbal, pe care în mod 
normal le-ai transmite vizual, cum ar fi atenţia, starea de 
dispoziție sau entuziasmul, trebuie acum comunicate prin 
tonul, ritmul şi volumul vocii, viteza de vorbire şi intonațţie. 


Trebuie să eviți să vorbeşti cu o voce monotonă, în afara 
cazului în care doreşti să te adaptezi la tonul celuilalt 
pentru a iniția stabilirea unei legături armonioase. Tonul 
vocii trebuie să varieze, mai ridicat şi mai scăzut, şi trebuie 
să accentuezi cuvintele pe care le consideri importante în 
argumentaţie şi care prezintă interes pentru interlocutor. 


Dacă intenționezi să stabileşti o legătură armonioasă cu 
cealaltă persoană prin intermediul unei convorbiri 
telefonice, trebuie să ai în vedere trei elemente simple, 
„potrivirea” (match), „ritmul” (pace) şi „conducerea” (lead), 
care, din experiența noastră, funcționează foarte bine în 
stabilirea unei legături armonioase. 


e Potrivirea = potrivirea tonului, a volumului vocii, a 
intonației şi a vitezei cu care vorbeşti cu ale interlocutorului, 
lucru care-ţi permite, într-o anumită măsură, „să suni” ca 
el. 


e Ritmul = reglarea dispoziției şi emoțţiei în funcţie de cele 
ale interlocutorului Acest lucru îi transmite că eşti la acelaşi 
nivel emoțional cu al său. 


e Preluarea conducerii = odată creată legătura armonioasă, 
poți varia viteza şi volumul vocii după propriile dorințe. De 
exemplu, poți încetini când explici ceva în detaliu sau poți 
mări viteza pentru a-ți exprima emoția sau entuziasmul. 
Dacă ai executat etapa „potrivirii” suficient de bine, cealaltă 
persoană ar trebui în mod normal să te urmeze şi să-şi 
potrivească aşadar cu tine tonul, viteza de vorbire ş.a.m.d. 
Dacă acest lucru nu se întâmplă, va trebui să execuți 
primele două etape pentru un timp mai îndelungat, 
deoarece încă nu s-a stabilit o legătură suficient de 
armonioasă. 


CÂTEVA EXEMPLE DE PROCESE DE TIPUL „POTRIVIRE-— 
RITM-CONDUCERE” 


e Dacă interlocutorul tău vorbeşte lent şi cu grijă — la fel şi 
tu. 


e Dacă vorbeşte cu propoziţii scurte — la fel şi tu. 


e Dacă vorbeşte liniştit şi cu voce joasă, cu puţine sublinieri 
— la fel şi tu. 


e Dacă interlocutorul este vesel şi entuziast — la fel şi tu. 


Reprezentanţii serviciului de relații cu clienţii, precum şi cei 
din domeniul vânzărilor sunt încurajați să zâmbească 
atunci când vorbesc la telefon — zâmbetul se simte în 
căldura şi textura vocii. 


Încearcă data viitoare când vorbeşti la telefon şi vei vedea 
diferența. Inchipuieşte-ţi că persoana respectivă se află în 
fața ta şi că doreşti ca ea să înțeleagă pe deplin ceea ce spui. 


Când vei face următorul apel telefonic dificil, construieşte-ți 
o stare asertivă şi devino conştient de încrederea de sine pe 
care ai dobândit-o pentru a comunica într-un mod ferm, 
corect şi deschis. 


VERIFICAREA INTERPRETĂRII CORECTE 


Dacă nu ai posibilitatea de a-l vedea pe celălalt la telefon, nu 
îți poţi da seama dacă spusele tale au fost corect înțelese şi 
nu poţi aprecia efectul pe care acestea îl au asupra sa. După 
cum am mai discutat, poţi avea un vag indiciu prin 
ajustarea vocii, a tonului etc. cu ale celuilalt. Însă unii 
oameni au un nivel scăzut de reacție când vorbesc la telefon, 
aşa încât poate fi foarte dificil să-ți dai seama dacă vă 
înțelegeți unul pe altul şi dacă aţi ajuns la un acord. 


Verificarea interpretării corecte este un instrument verbal 
foarte puternic în majoritatea împrejurărilor şi folosirea sa la 


telefon sporeşte transparența şi comprehensiunea şi ajută 
de asemenea la crearea unei legături armonioase (rapport). 


Unul dintre modurile de a fi clar într-o conversaţie telefonică 
este acela de a verifica periodic interpretarea corectă a 
spuselor interlocutorului. 


Printr-un proces de testare a interpretării, veți obține 
următoarele rezultate: 


e o legătură armonioasă — aceasta dovedeşte că ai ascultat; 


e încredere — eşti pe aceeaşi lungime de undă; 


e acord — în cazul în care nu ai auzit bine sau nu ai 
interpretat corect spusele interlocutorului, este momentul 
să remediezi orice neclaritate. Pentru a nu ajunge la un 
acord pe baze şubrede, este mult mai bine să faci acest 
lucru cât mai repede cu putinţă. 


Un exemplu de întrebare în vederea verificării înțelegerii este 
cel din conversaţia lui Michelle, în care au fost discutate o 
serie de opțiuni. Poţi să clarifici cu exactitate cele convenite 
prin testarea înţelesului corect: „Michelle, înțeleg că îţi 
convine aranjamentul pentru mâine-seară şi că ne întâlnim 
la intrarea în cinematograf?” 


COMUNICAREA SCRISĂ 


Tonul vocii este mult mai dificil de perceput într-un material 
scris comparativ cu o conversație directă. Trebuie să fim 
mult mai precauți în alegerea cuvintelor şi în formulare. 
Poate ţi s-a întâmplat să scrii un lucru aparent inofensiv şi 
să descoperi că a fost interpretat complet greşit. „Vreau să ai 
mare grijă în cazul de față” — poate că a fost exprimarea 
preocupării şi grijii pentru acea problemă. Poate că este un 
sfat bine intenționat, dar poate fi perceput de către 
destinatar şi drept o avertizare şi o exprimare a suspiciunii 
că acea persoană nu ar fi fost îndeajuns de atentă în trecut 
— o sugestie ca ea să se străduie mai mult pe viitor! 


În cazul oricărui tip de comunicare scrisă este important să 
ţii minte că informațiile trebuie prezentate în mod clar şi 
concis. Pentru a evita orice confuzie şi interpretare greşită a 
emoțiilor exprimate, trebuie să fii atent la ce scrii şi cum 
scrii. 


Limbajul corporal, tonul vocii, precum şi alți factori modifică 
absolut complet înțelesul câtorva cuvinte rostite, dar ele nu 
se pot transfera la e-mailuri, SMS-uri, scrisori sau rapoarte. 


Limbajul corporal nu intră în calcul în cazul comunicării 
scrise, astfel că intențiile tale pot fi ambigue dacă nu sunt 
foarte clar exprimate. Poţi folosi „smileys” şi „emoticons” 
însă acestea poate nu corespund întru totul emoţiilor tale 
sau, folosindu-le, poți fi perceput ca fiind prea puţin 
profesionist sau nedorind să fii luat în serios. 


În plus, modul în care te foloseşti de punctuație, spații, 
sublinieri şi accente — ca şi folosirea caracterelor aldine şi 
cursive — poate afecta percepția destinatarului, şi nu 
neapărat în felul sperat. 


Ai primit vreodată vreun e-mail de la cineva care consideră 
că majusculele reprezintă modul de a atrage atenţia tuturor 
— presărate din belşug cu un mare număr de semne de 
exclamare?!?! 


Fără îndoială că ţi s-a întâmplat de multe ori până acum!!! 
Rezultatul este că simţi ca şi cum cineva ar ţipa la tine. 


Ai citit vreodată un raport compact ca un bloc de beton? 
Fraze alambicate, interminabile, lipsite de punct, mii de 
virgule, fără paragrafe sau alineate, nimic care să rupă 
intensitatea celor scrise, în timp ce se sare de la o idee la 
alta — sau nu, în unele cazuri. Până să ajungi la sfârşitul 
frazei, este foarte greu (sau cel puţin uneori pare prea greu) 
să-ți aminteşti începutul ori unele mesaje importante care 
se găseau undeva pe la mijloc, deci cu greu reuşeşti să pui 
cap la cap ideile. 


Închipuieşte-ți pagină după pagină în acest stil — te 
pregăteşti să citeşti acel raport cu un entuziasm debordant 
sau cu groază? 


Chiar şi în lumea cuvintelor, comportamentul nonverbal are 
implicaţiile sale în înțelegerea impactului şi a influenţei. 


Când discutam mai devreme despre cum să construim 
încrederea şi cum să fim convingători la telefon, am 
menționat stabilirea unei legături armonioase (rapport), 
dorința de a ne pune în locul celuilalt pentru a crea punți de 
comunicare. Avem tendința de a ne apropia de cei care ni se 
aseamănă. Haideţi să aruncăm o privire asupra avantajelor 
care decurg din crearea unei legături armonioase, urmărind 
mai multe situații, dintre care una se petrece, după cum am 
văzut, la telefon. 


ÎNCREDERE ŞI LEGĂTURI ARMONIOASE 


Majoritatea oamenilor lucrează cel mai bine cu cei pe care îi 
cunosc şi în care au încredere. Dacă ai încredere în cineva, 
acea persoană ştie că îți pasă de interesele sale şi că vei ține 
seama de nevoile, de părerile şi de ideile sale. Acest lucru nu 
înseamnă că vei fi în mod obligatoriu de acord cu acestea, 
însă ea are încredere că va fi ascultată şi nevoile sale vor fi 
luate în calcul. 


Gândeşte-te la persoanele care îți sunt cele mai dragi sau la 
cele cu care îți place să-ți petreci timpul sau cu care 
comunici cu uşurinţă. Ai ceva în comun cu aceste persoane 
sau ele sunt complet diferite de tine? 


Acum, compară-le cu persoanele cu care nu te înţelegi sau 
alături de care nu îţi place să stai ori cu cele cu care îţi este 


dificil să stai de vorbă. Sunt acestea asemănătoare ție sau 
diferite? 


Tindem să ne petrecem timpul cu persoane cu care avem 
ceva în comun, iar atunci când ne construim o relație, 
suntem în căutarea unor interese şi experiențe similare. 


În cazul în care avem unele lucruri în comun, simțim o 
afinitate față de persoana respectivă. Atunci când întâlnim 
întâia dată pe cineva, deseori căutăm eventuale asemănări 
prin punerea unor întrebări: „Unde locuieşti... cu ce te 
ocupi?” şi, în final, când găsim similitudini, ne simțim în 
siguranță şi mai încrezători să ne împărtăşim anumite 
lucruri. 


Oamenilor le plac cei care li se aseamănă sau care 
reprezintă modele la care aspiră. Ţi s-a întâmplat vreodată 
să întâlneşti o persoană perfect necunoscută şi totuşi să te 
simți imediat în largul tău? Ca şi cum ai fi cunoscut-o de 
multă vreme? Dacă răspunsul este „da”, ai reuşit să creezi o 
legătură armonioasă. 


Dimpotrivă, ţi s-a întâmplat să întâlneşti o persoană pentru 
întâia oară şi să o antipatizezi instantaneu ori să nu te simţi 
în largul tău fără vreun motiv aparent? Probabil că nu aveți 
prea multe în comun şi că va trebui să munceşti din greu la 
acea relaţie şi la procesul de comunicare. 


CE ÎNSEAMNĂ A CREA O LEGĂTURĂ ARMONIOASĂ (RAPPORT)? 


Legătura armonioasă se bazează pe ideea că oamenii care se 
aseamănă unii cu alţii se vor simpatiza. Acest lucru poate fi 
definit în mai multe feluri: 


e Un stadiu în relația dintre două sau mai multe persoane, 
anterior influenței; 


e Compatibilitatea cu una sau mai multe persoane; 


e O relație de cooperare; 


e A fi pe aceeaşi lungime de undă cu altcineva; 


e A fi în armonie unii cu alţii; 


e A împărtăşi aceleaşi puncte de vedere; 


e Unitate de opinii. 


Crearea unei legături nu constituie obiectivul comunicării şi 
reprezintă un proces mai curând decât o stare. 


Ţi s-a întâmplat vreodată să fii invitat la o cină, unde, 
întorcându-te spre persoana de lângă tine, să fii capabil, 
pentru scurt timp, să porți cu uşurinţă o conversaţie 


minunată? Apoi, treptat, conversaţia să lâncezească şi să te 
întorci spre persoana din partea cealaltă şi să începi din 
nou, uneori cu mai mult şi alteori cu mai puțin succes? 


AVANTAJELE CREĂRII UNEI LEGĂTURI ARMONIOASE 


Lista următoare nu este exhaustivă, însă ea ilustrează unele 
dintre rațiunile practice şi de comunicare pentru care 
crearea unei legăturii armonioase este atât de utilă: 


e Nu vei avea altă ocazie de a face o primă impresie, aşa 
încât doreşti să creezi un anumit impact. 


e Vrei ca spusele tale să fie ținute minte şi să-l influenţeze 
pe interlocutor. 


e Vrei ca oamenii să rămână cu impresia că prezenţa ta a 
constituit o experiență plăcută, pozitivă şi utilă. 


e Vrei ca oamenii să dorească să te întâlnească din nou şi să 
te țină minte ca pe o persoană care ascultă, înțelege şi este 
respectuoasă. 


e În cazul în care ceilalți au avut o experienţă pozitivă 
aflându-se în compania ta, probabilitatea este mai mare ca 


ei să-ţi acorde o favoare, dacă este cazul, şi să fie mai 
îngăduitori dacă apare vreo neînțelegere. 


e La fel cum îţi doreşti să-i înţelegi pe alţii, trebuie să te 
înţelegi şi pe tine însuți şi să accepţi valoarea propriilor idei, 
păreri şi nevoi. 


e Construind o legătură armonioasă, edifici încrederea 
celorlalți, iar încrederea face totul posibil. 


e Odată stabilită legătura armonioasă, celălalt este mai 
probabil să fie deschis, să facă schimb de informații şi să-ți 
încurajeze opiniile. 


CUM ŞTIM CĂ AM REUŞIT SĂ CREAM O LEGĂTURĂ ARMONIOASĂ? 


Un semn vizibil al stabilirii legăturii armonioase este măsura 
în care fiecare dintre noi oglindeşte (reflectă) aspecte ale 
comportamentului celuilalt. Când între doi oameni există o 
legătură, între ei se creează un soi de mimetism, ei îşi 
copiază comportamentul verbal şi nonverbal (despre care am 
discutat deja), gesturile, postura, modul de a vorbi, 
tonalitatea vocii şi starea sufletească. 


Un test de bază pe care îl poţi lua în considerare este atunci 
când tăcerea este confortabilă; deşi nu se spune nimic, nu 
există nici urmă de stinghereală. 


Legătura armonioasă dintre două persoane este aidoma 
dansului: o persoană o urmează pe cealaltă într-o 
îmbrățişare ritmată. Când se creează o legătură armonioasă, 
fiecare persoană urmează semnalele celeilalte şi nu pare să 
conteze cine conduce şi cine urmează. Pe măsură ce una 
dintre persoane se schimbă, se schimbă şi cealaltă. 


După cum am spus, este uşor să stabilim o legătură 
armonioasă cu cei care ne sunt simpatici şi pe care îi 
respectăm, cu care împărtăşim aceleaşi valori, interese, 
convingeri şi experiențe. La prima vedere, este mai uşor să 
ascultăm în astfel de situaţii, adică să ascultăm cu adevărat 
şi nu superficial, aşa cum am arătat mai devreme. Dar ce ne 
facem în situațiile în care nu admirăm, nu simpatizăm sau 
nu respectăm cealaltă persoană? 


STABILIREA UNEI LEGĂTURI ARMONIOASE CÂND PARE SĂ NU EXISTE 
NIMIC SAU APROAPE NIMIC ÎN COMUN 


La locul de muncă, în mod normal, nu ne alegem colegii, pe 
cei cu funcții similare cu a noastră etc., totuşi trebuie să 
muncim alături de ei zi de zi, într-un mod constructiv. Ei ne 
sunt indispensabili în atingerea țelurilor propuse şi 
viceversa. Există numeroase contexte sociale în care trebuie 
să lucrăm cu persoane cu care nu ne înțelegem prea bine. 


Există şi situații în care avem multe lucruri în comun cu 
alții şi totuşi nu ne înțelegem cu ei. Chiar dacă împărtăşim 


idei, convingeri şi experiențe similare, nu înseamnă că a ne 
împăca bine cu ei este obligatoriu sau de la sine înţeles. 


Însă, indiferent dacă cineva ne este sau nu simpatic, trebuie 
totuşi să-l respectăm. Acest lucru nu înseamnă să-l 
linguşim sau să fim de acord cu tot ce face sau spune. 


Indiferent dacă îţi place sau nu o persoană, poţi totuşi 
stabili cu ea o legătură armonioasă. 


Este eronat să gândeşti că ceilalți oameni văd lumea în 
acelaşi fel ca tine. Nu există o singură perspectivă corectă; a 
crea o legătură armonioasă înseamnă a avea o viziune 
comună, nu una corectă. 


Putem construi o legătură armonioasă pe mai multe 
niveluri. 


Putem crea o legătură la nivel nonverbal prin adaptarea 
noastră la comportamentul nonverbal al celuilalt, de 
exemplu, folosind procesul de comunicare descris puțin mai 
înainte: „potrivire-ritm-conducere”. 


Manifestarea respectului printr-o ascultare asertivă 
reprezintă o strategie cu risc mai redus decât potrivirea. 
Potrivirea, dacă nu este făcută cu atenţia cuvenită, cu 
eleganță şi subtilitate, poate fi luată drept maimuțăreală. 


Ascultarea asertivă îți permite să culegi beneficiile creării 
unei legături armonioase, dovedind celeilalte persoane că, 
deşi convingerile, experiențele şi perspectivele asupra vieții 
sunt total diferite, opiniile sale sunt cu toate acestea viabile 
şi apreciate. 


Prin ascultarea asertivă, îți poţi arăta aprecierea față de 
eventualele diferențe, sporindu-ţi în acelaşi timp 
cunoaşterea, experiența, toleranța şi înțelegerea valorii 
ființei umane. 


După cum mi-a spus unul dintre foştii şefi ai Suzannei: 
„Dacă noi doi am fi întotdeauna de acord şi am vedea 
lucrurile la fel, unul dintre noi ar fi de prisos!” Trăiască 
diferenţele! 


Niciuna dintre interacțiunile noastre cu ceilalți nu este 
neutră — urmările lor sunt fie pozitive, fie negative. Tu 
hotărăşti! 


Poate că nu întotdeauna doreşti să creezi o legătură 
armonioasă cu cineva, poate că doreşti să întrerupi această 
legătură pentru a-ți impune o anumită poziție sau un 
anumit punct de vedere — cum vei vedea în exemplul 
următor —, însă niciodată nu este de dorit să renunti la 
procesul de ascultare activă. 


JO, DESĂVÂRŞITĂ ÎN CONSTRUIREA LEGĂTURILOR ARMONIOASE 


Viaţa lui Jo în domeniul vânzărilor a însemnat o 
binecuvântare parțială. Nimeni nu era mai rapid decât ea în 
crearea unei legături armonioase cu clienții. Acestora le 
plăcea să colaboreze cu Jo şi, deloc întâmplător, li se părea 
că obțin condiții mai avantajoase decât de la ceilalți agenți 
de vânzări. 


Jo se bucura de timpul petrecut cu clienții, simțindu-se 
relaxată şi în largul său în prezența acestora, până în 
momentul în care trebuia să finalizeze afacerea şi să discute 
despre preţ. În acest moment, clienții apelau la coarda sa 
sensibilă şi, simțindu-se pe aceeaşi lungime de undă cu ei, 
Jo încerca să nu le dea planurile peste cap şi era incapabilă 
să apere poziția companiei sau să ajungă la o înțelegere de 
tip win-win. 


Ceea ce Jo trebuia să facă (şi în final a şi reuşit) era să 
suspende legătura armonioasă cu clientul în timp ce se 
discuta prețul. Jo putea astfel să aibă o stare de spirit 
independentă, care să-i permită o negociere soldată cu cele 
mai bune rezultate pentru toată lumea. 


Pentru a reuşi să creezi cu succes legături armonioase cu 
ceilalți, este necesar să-ți dezvolți curiozitatea, precum şi un 
interes autentic față de părerile, opiniile şi nevoile celorlalți. 
Odată legătura stabilită, se creează o atmosferă de 
încredere. Legătura armonioasă obținută facilitează o mai 
mare deschidere în explorarea unor domenii de reciprocitate 
atunci când, la prima vedere, nevoile individuale intră în 
conflict unele cu celelalte. Ai sădit deja semințele cooperării 


şi, în această atmosferă propice, poţi pune bazele unei 
negocieri de tip win-win (avantaj reciproc). 


Poate că nu te simţi suficient de iscusit sau autentic ca să-ți 
modifici comportamentul nonverbal după tiparul „potrivire- 

ritm-conducere”; sau ca să te adaptezi la interese sau valori 
diferite de cele proprii; ori pentru a avea experiențe comune 

— dar există oricând destule considerente pentru a-l asculta 
cu adevărat pe celălalt. 


Cel mai practic mod de a arăta celorlalți că îi apreciem este 
printr-o ascultare activă şi asertivă. Ascultarea asertivă îți 
permite să arăţi că, în ciuda eventualelor diferențe, acea 
persoană este prețuită în cel mai înalt grad — elementul- 
cheie pentru a stabili o legătură. 


ASCULTAREA ASERTIVĂ 


Cei mai mari orbi sunt cei ce nu vor să vadă, iar cei mai mari 
surzi sunt cei ce nu vor să audă. 


Ascultarea asertivă demonstrează dorința de a prețui şi a 
înțelege nevoile şi opiniile celuilalt şi de a-i arăta respect. 
Este un punct de pornire esențial în crearea unei legături 
armonioase. 


Aminteşte-ţi când ai fost întâia dată interesat de cineva. 
Poate că, de exemplu, a fost prima dată când ţi-ai dat 
întâlnire cu actualul tău partener de viață sau cu cineva 
care între timp ţi-a devenit un prieten pe care îl prețuieşti. 
Fără îndoială că îți aminteşti cât de interesat erai de acea 
persoană şi cât de mult doreai ca ea să ştie ce simţi şi cât de 
importantă este pentru tine. 


Uneori îi sorbeai cuvintele şi, când reacţia era reciprocă, 
simțeai că eşti apreciat şi că ideile şi opiniile tale contează. A 
devenit mai uşor să te afli în compania celuilalt şi să 
vorbeşti cu el. Treptat, ai fost capabil să discuţi despre 
gânduri şi idei mai intime. S-a creat şi consolidat o legătură 
puternică între voi doi. Oricine putea să vadă cât de bine vă 
înțelegeți după felul în care comportamentul unuia îl 
oglindea pe al celuilalt şi se armoniza cu el. Amândoi erați 
angajaţi într-un dans al empatiei. 


Compară această stare cu sfârşitul relației, când 
înflăcărarea şi vraja au dispărut, când grija, iubirea şi 
interesul s-au diminuat. Vei observa că primul lucru care a 
dispărut din acea relaţie a fost capacitatea de a vă asculta 
unul pe altul. Într-adevăr, poate fi unul dintre reproşurile pe 
care vi le aruncaţi unul altuia ca pe nişte grenade: „Nu mă 
mai asculți”, urmat de ... „Este din cauză că nu-ți mai pasă”. 


Şi dansul, atât de armonios, s-a transformat într-o bătălie, 
niciuna dintre părți neîndrăznind să se uite la cealaltă ori s- 
o privească în ochi şi, unde înainte era simetrie, acum sunt 
conflict şi absenţă. 


Ascultarea asertivă este esenţială într-o relație şi reprezintă 
unul dintre modurile de bază de a dovedi celorlalți că sunt 
prețuiți şi respectaţi. Ea reprezintă esența construirii unei 
relații bazate pe încredere. 


Abordarea de tip win-win implică explorarea nevoilor 
ambelor părți. Acest lucru presupune abilități de sondare şi 
de ascultare asertivă — nu numai a conținutului efectiv, ci 
şi a nevoilor afective exprimate. 


Dacă eşti prea preocupat de propriile gânduri şi nevoi, este 
posibil să ratezi complet indiciile şi reperele care te pot 
conduce la un deznodământ favorabil amândurora. 


Există cei care aud. 

Există cei care aşteaptă să vorbească. 
Există cei care ascultă. 

Tu care dintre aceştia eşti? 


Trebuie să te hotărăşti dacă într-adevăr eşti dispus să 
asculți; altfel, vei intra destul de repede în lumea lui Walter 
Mitty+, în care, în timp ce ţi se vorbeşte, visezi cu ochii 


+ Walter Mitty, personaj din povestirea scriitorului american James 
Thurber (ulterior ecranizată) The Secret Life of Walter Mitty („Viaţa 
secretă a lui Walter Mitty”), cu o bogată viaţă imaginară. (N. tr.) 


deschişi, complăcându-te în reverii despre sine şi despre ce 
vei face sau spune. 


Existenţa ta nu se desfăşoară izolat, într-o bulă de aer, şi, 
atunci când eşti implicat în orice tip de negociere, nu poți să 
nu laşi să transpară tot soiul de semne şi indicii despre felul 
în care te simţi, despre ceea ce doreşti şi despre premisele 
pentru un rezultat reciproc avantajos. 


Obiectivele avute în vedere în ascultarea asertivă sunt: 


1. Să le arăţi celorlalți că doreşti să înţelegi punctele lor de 
vedere; 


2. Să înţelegi cu acuratețe ceea ce spun ceilalți; 


3. Să le arăţi celorlalți că au fost înțeleşi. 


ŞEFUL CU NIVEL SCĂZUT DE REACȚIE 


Ben, director de producție, m-a invitat să particip în calitate 
de observator la o întâlnire uzuală cu una dintre angajatele 
sale, Sally. 


Amândurora le era greu să se înțeleagă unul cu altul şi 
comunicarea dintre ei era deosebit de dificilă. 


La fața locului mi-a devenit numaidecât limpede că 
abilitatea de a asculta a lui Ben reprezenta principalul 
obstacol în crearea unei relații sănătoase de colaborare. 


În timpul conversaţiei cu Sally, faţa lui Ben a rămas 
impasibilă şi inexpresivă. Nu a durat mult până ce privirea 
sa şi-a pierdut concentrarea şi el a început să se uite în 
depărtare, pe fereastra biroului. 


Drept urmare, conversaţia dintre Ben şi Sally a fost afectată. 
Sally sperase la o dezbatere vie asupra avantajelor şi 
dezavantajelor propunerii sale, dar, nu a avut parte decât de 
o reacție minimă. Prin urmare, ea a încercat diverse metode 
de a aduce argumente în favoarea propunerii sale, în 
speranța că va stârni în cele din urmă o reacție. Ceea ce a 
enervat-o pe Sally cel mai tare a fost repeziciunea cu care 
Ben şi-a pierdut interesul şi a început să se uite pe 
fereastră. 


Aşa încât, la sfârşitul conversațţiei, Sally s-a retras uluită şi 
contrariată de lipsa totală a interacțiunii. Sally îl considera 
pe Ben grosolan, aproape arogant, prea puţin dispus să-i 
acorde timp şi interes ei şi ideilor sale. 


La finalul acestei întâlniri, l-am întrebat pe Ben ce crede 
despre conversaţia care de-abia se încheiase. În mod 
remarcabil, Ben a fost capabil să repete cuvânt cu cuvânt 
tot ceea ce îi spusese Sally. Se pare că uitatul pe fereastră, 


greşit interpretat ca lipsă de interes, reprezenta de fapt felul 
în care Ben se concentra asupra ideilor expuse de Sally. 


Astfel că, deşi Ben înregistrase tot ceea ce spusese Sally, nu 
a demonstrat că ascultă — el a devenit, în termeni de 
comunicare, „o persoană cu nivel scăzut de reacție”. 


Dacă el nu se va schimba şi nu va deveni mai activ în 
ascultarea interlocutorului, percepţia lui Sally despre el, ca 
fiind nepoliticos, arogant şi dezinteresat, se va reconfirma la 
fiecare nouă întâlnire. 


După cum dovedeşte această poveste reală, nu este suficient 
să asculți — trebuie să şi demonstrezi că asculți. În caz 
contrar, vei provoca poticneli, repetiții, bâlbâieli din partea 
vorbitorului, reluarea frecventă a expunerii, abordarea 
haotică şi repetată a ideii de bază, în timp ce tu creezi în 
percepția celorlalți imaginea unei persoane nepoliticoase, 
arogante, lipsite de considerație şi egocentrice. 


Acest tip de conversaţie nu se limitează doar la lumea 
afacerilor, este la fel de obişnuit şi în situaţiile familiale ori 
sociale, în care una dintre părți se chinuie să explice ceva, 
în timp ce cealaltă parte pare preocupată doar de sine. Poate 
că scoate vreun mormăit ciudat sau aruncă vreo privire 
rapidă, în timp ce celălalt continuă să vorbească stăruitor. 
Cel care nu a fost ascultat realizează în cele din urmă că 
vorbitul este o activitate lipsită de satisfacţii şi îşi va limita 
nivelul de reacție la cât mai puține cuvinte posibil. 


Aşadar, este important ca modul nostru de a asculta să 
devină asertiv: 


e prin demonstrarea faptului că ascultăm în mod activ, prin 
intermediul comportamentului nostru verbal şi nonverbal, şi 


e arătând că înțelegem ce ni se spune, prin rezumarea sau 
verificarea interpretării corecte, de exemplu: „Ăsta cred că a 
fost un lucru surprinzător şi înțeleg de ce te-a pus într-o 
situaţie jenantă”. 


MODALITĂȚI DE A DEMONSTRA CĂ ASCULȚI 


Nu este suficient doar să asculți: trebuie să şi demonstrezi 
faptul că îi acorzi atenție interlocutorului. Vom analiza 
câteva modalități, atât verbale, cât şi nonverbale, în care 
poți face acest lucru. 


Dar mai întâi, există câteva aspecte generale legate de 
ascultarea asertivă care merită menționate: 


e Ascultarea asertivă din partea ta îi încurajează pe ceilalți 
să te asculte la rândul lor. Legea reciprocității funcționează: 
dacă îmi arăţi interes, îți voi arăta şi eu ţie şi, desigur, 
funcționează şi reciproca. 


e Exprimarea faptului că asculți trebuie să fie activă, nu 
pasivă: ascultarea trebuie să exprime o mobilizare — cu cât 
asculți mai activ, în mod sincer, cu atât mai bine. 
Observarea reacției tale este un mod în care ceilalți înțeleg 
că ai ascultat cu adevărat. Până când arta telepatiei nu va fi 
perfecționată, este tot ce avem la dispoziție. 


e Dacă simţi că eşti ascultat, te simți mai relaxat şi mai 
deschis. Dacă eşti încordat, permiți gândurilor să se 
învălmăşească şi devine dificil să mai fii atent la celălalt. 


Dacă ţi se întâmplă să fii tensionat, respiră adânc de câteva 
ori, relaxează-te şi limpezeşte-ți mintea. 


e Permite celorlalți să termine ceea ce au de spus, în loc să-i 
întrerupi şi să termini propoziţia în locul lor, presupunând 
că ştii ce au de gând să spună. Deseori, adevăratul înțeles al 
mesajului vine chiar la sfârşit. 


e Pune întrebări pe măsură ce este nevoie. Mai ales în cazul 
în care răspunsurile sunt importante în înțelegerea poziției 
celuilalt. 


ASCULTAREA ASERTIVĂ CU AJUTORUL LIMBAJULUI CORPORAL 


Nu poți să nu comunici. Chiar când nu rosteşti niciun 
cuvânt, tot comunici. Aşa încât comunică pozitiv cu ajutorul 
limbajului corporal. Modalităţile de a realiza acest lucru 
includ: 


e Postura. Cea mai bună postură într-o astfel de situație 
este una relaxată, cu corpul în general drept sau uşor 
înclinat spre persoana pe care o asculti. 


e Gesturile. Acestea sunt deschise şi în general joase, la 
înălțimea taliei. 


e Mimica feței. Aceasta trebuie să fie deschisă, întrebătoare 
şi în general capabilă de a reflecta expresia celeilalte 
persoane dacă este cazul. Eventual poţi da aprobator din 
cap, dar fereşte-te s-o faci în exces. 


e Contactul vizual. Când vorbeşti cu cineva, priveşte-l drept 
în față. Când faci acest lucru, îi arăţi celuilalt că îi acorzi 
întreaga ta atenţie. Însă contactul vizual susținut poate fi 
uneori interpretat drept agresivitate. Poţi să-ți desprinzi 
privirea câteva momente pentru a indica faptul că te 
gândeşti la spusele celuilalt înainte de a răspunde. 


e Spaţiul personal şi proximitatea. În general, ne simțim în 
largul nostru atunci când avem cca 60 de centimetri de 
spaţiu personal în jur — ca un câmp de forță magic — şi ne 
simțim amenințați când acest spațiu se micşorează. 
Respectă spațiul personal al fiecărei persoane. 


e Folosirea tăcerii şi a pauzelor. Permite-le celorlalți să-şi 
termine propoziţiile şi nu le lua vorba din gură — pauzele şi 
momentele de tăcere îi vor ajuta pe oameni să vorbească mai 
liber. 


e Folosirea unor sunete încurajatoare. Acestea sunt genul de 
interjecții (îhm!) care ajută la fluidizarea conversațţiei. 


ASCULTAREA ASERTIVĂ PRIN REZUMARE 


Poţi face pe loc dovada faptului că i-ai ascultat pe ceilalți, 
făcând un rezumat a ceea ce crezi că a fost spus şi convenit. 


„Aşadar, consideri că nu vă acord suficientă atenţie, ţie şi 
copiilor, pentru că altfel m-aş întoarce de la serviciu mai 
devreme?” 


„În concluzie, ne-am exprimat cu toţii ideile în vederea 
sporirii donațiilor de caritate?” 


„Nial, sarcina ta este să te informezi cu privire la finanțarea 
de la guvern, în timp ce Jamal şi Bella se vor concentra pe 
îmbunătăţirea dosarului de licitație pentru sponsorizarea de 
la loterie; noi, ceilalți, avem sarcina de a contacta 
organizațiile de caritate care au fost interesate de acțiunea 
noastră anul trecut.” 


ASCULTAREA ASERTIVĂ PRIN VERIFICAREA INTERPRETĂRII CORECTE 


Îi poţi informa pe ceilalți că eşti interesat să înţelegi punctul 
lor de vedere prin folosirea unor fraze de genul: 


„M-ar interesa să aflu părerea ta despre...” 

„Aş dori să înțeleg ce crezi despre...” 

„Ai putea să-mi spui ce crezi în legătură cu...” 

„Cum arată această problemă din punctul tău de vedere?” 


„Sunt curios să ştiu mai multe în legătură cu părerea ta 
asupra...” 


Când foloseşti acest gen de fraze, este important să 
demonstrezi cu ajutorul limbajului corporal că eşti cu 
adevărat interesat şi doreşti să înţelegi punctul de vedere al 
celuilalt. Poţi face acest lucru folosind contactul vizual, 
aplecându-te uşor înainte pentru a-ți exprima interesul, 
păstrând o postură relaxată şi deschisă şi indicând prin 
gesturi că ai dori să auzi mai mult. 


COMPORTAMENTUL ESTE MOLIPSITOR 


Sentimentul că asertivitatea înseamnă influență şi 
convingere este un truism evident. Asertivitatea nu 
înseamnă putere, ci forță interioară şi flexibilitate. 


Comportamentul este molipsitor. 


Când cineva este nepoliticos ori necomunicativ, tendința 
este de a fi la fel. Când cineva este amabil şi respectuos, 
tendința este reciprocă. 


Dacă cineva manifestă agresivitate față de tine, reacția 
reflexă este să fii la rândul tău agresiv. Dar chiar şi când 
reacționezi într-un mod asertiv, este puţin probabil să ţi se 
răspundă imediat în acelaşi mod. Agresivitatea se poate 
chiar intensifica, întrucât persoana în cauză nu obţine 
reacția scontată. Dacă însă îți menţii asertivitatea, 
agresivitatea persoanei trebuie să se transforme în 
asertivitate pentru a continua conversaţia. 


Cel care îşi va menține starea de spirit şi comportamentul 
cel mai mult timp va ieşi câştigător. 


Când cineva se comportă agresiv sau nonasertiv față de tine, 
poți fi sigur că, prin menţinerea unei atitudini asertive, vei 
realiza cel mai bun rezultat. In asemenea situații, trebuie 


să-ți păstrezi cu hotărâre comportamentul asertiv, în special 
în cazul unei tensiuni persistente. 


Dacă doreşti ca lucrurile să se încheie aşa cum crezi că ar 
trebui, tu eşti cea mai potrivită persoană de a creşte şansele 
de reuşită. Asumându-ți responsabilitatea, îți câştigi dreptul 
de a influența rezultatul. Ai însă nevoie de anumite 
instrumente pentru a reuşi; astfel vei rămâne calm, îţi vei 
menține starea de spirit şi îl vei încuraja pe celălalt să se 
molipsească de comportamentul tău asertiv. 


NIVELURI DE OPȚIUNI ASERTIVE 


Ne confruntăm cu o diversitate de situații în care sunt 
implicate persoane complet diferite una de alta şi, dacă vrem 
să fim eficienți, avem nevoie de o gamă largă de opţiuni 
asertive. Scopul comunicării asertive este acela de a ne 
expune punctele de vedere în mod clar, fără confuzii sau 
interpretări greşite, aşa că avem nevoie de o comunicare 
congruentă. 


Atunci când adăugăm posibile variaţii la un comportament 
nonverbal, obținem un număr infinit de modalități de a 
reacționa. 


Figura următoare reprezintă o piramidă constituită din 
şapte opţiuni asertive. 


Cele trei de la bază reprezintă tipuri de comportament de zi 
cu zi. Cele patru din partea superioară trebuie folosite când 
situațiile cu care te confrunți devin mai dificile sau chiar 
extreme. Ai putea hotărî să-ți croieşti treptat drum spre 
vârful piramidei până ce vei ajunge la o rezolvare 
satisfăcătoare. Când foloseşti tehnici de asertivitate, merită 
să le plănuieşti dinainte şi să anticipezi comportamentul 
celorlalți, pregătindu-ţi propriile reacții posibile. 


Cele trei Niveluri inferioare de opţiuni asertive acoperă 
majoritatea situațiilor întâlnite în viața cotidiană. Le putem 
folosi în diverse combinaţii atunci când este necesar să ne 
expunem nevoile proprii şi dorim să ținem cont şi de nevoile 
şi sentimentele celorlalți. 


Dacă ai folosit primele trei niveluri de variante fără niciun 
rezultat, poţi trece la Nivelurile superioare de asertivitate. 
Acestea îți vor oferi mai multă flexibilitate, respectând, 
totodată, poziția celuilalt. Prin folosirea acestora, îţi vei 
dovedi hotărârea de a găsi o rezolvare. 


Noi îți sugerăm să te mențţii pe cât posibil la nivelurile 
inferioare, existând altfel pericolul de a fi perceput ca fiind 
gata să te războieşti pentru cel mai mic lucru. 


Niveluri superioare 


Consecințe 
Sentimente 
negative 
Discrepanţă 
E ? 


Empatie 


de opțiuni asertive 


Niveluri inferioare n Er 
sd | Intrebări 
de opțiuni asertive 


De bază 


Piramida celor şapte opțiuni asertive 


Mai mult, dacă începi cu un nivel superior de asertivitate şi 
eşuezi, ţi-ai epuizat toate opţiunile în cazul în care vrei să 
mergi mai departe. 


NIVELURI INFERIOARE DE ASERTIVITATE 


]. Asertivitatea de bază 


Constă în afirmarea deschisă a opiniilor, sentimentelor sau 
necesităților proprii. Asigură-te că ai la îndemână toate 
datele şi informaţiile necesare. La acest nivel, este preferabil 
să te exprimi folosind pronumele „eu”, folosindu-l pe „noi” 
doar când este cazul. 


De exemplu: 


„Eu cred că în cazul acesta...” 


„După cum văd eu situația...” 


„Din punctul meu de vedere...” 


„Eu sugerez să alegem...” 


„Eu văd lucrurile un pic altfel...” 


„Aş prefera să fac acest lucru.” 


„Aş prefera să nu fac asta...” 


„Trebuie ca noi toți să ne examinăm opțiunile.” 


2. Asertivitatea de chestionare 


Se referă la punerea de întrebări pentru a încerca să înţelegi 
perspectiva şi situația celeilalte persoane. 


De exemplu: 


„Ce ai prefera să faci?” 


„Cum vezi acest lucru?” 


„Ce idei ai referitor la...?” 


„Ce te determină să spui asta?” 


„Ai putea să-mi spui părerea ta?” 


„Cum am putea rezolva asta?” 


„Ce greutăți ar decurge din asta?” 


„Spui că... 


3. Asertivitatea empatică 


Combină dovada înțelegerii poziției celuilalt cu declararea 
propriilor nevoi sau opinii. 


Evită să foloseşti cuvintele „dar” sau „însă” atunci când arăţi 
empatie. 


Utilizarea acestor conjuncții face ca fraza respectivă să fie 
percepută ca nesinceră, de exemplu: „Nu vreau să scot în 
evidență punctele slabe ale ideii tale, însă cred că greşeşti”. 
În acest caz, mulți dintre noi vor auzi va fi „însă cred că 
greşeşti”, respingând restul comentariului. 


Cuvintele dar şi însă, în mod normal, elimină declarația 
empatică dinainte, iar oamenii nesocotesc intenţia de 
empatie. Aşa cum ne-a spus cândva un bun prieten, 
„Contează ceea ce oamenii spun după dar, partea dinainte 
este doar vorbărie goală!” 


„Şi” este o conjunctie cu care îl poţi înlocui pe dar şi poți 
restabili impactul empatiei dovedite. 


Un alt mod de a face acest lucru este de a-l elimina complet 
pe dar şi de a decupla declaraţia de empatie de restul, 
permițând un decalaj sau o pauză între manifestarea 
empatiei şi ceea ce trebuie să spui în continuare, ca în 
exemplul de mai jos. 


„Sara, înțeleg că trebuie să pleci devreme în seara aceasta. 
Deocamdată am nevoie să termini calculele acestea până la 
sfârşitul zilei.” 


pauză /decalaj 


„Cred că sarcina de care te ocupi acum este extrem de 
dificilă. Mai am încă nevoie de timp pentru a înțelege bine 
toate acestea.” 


„Ştiu că eşti nerăbdător să te transferi la un alt departament 
cât de repede posibil. Am nevoie să te concentrezi 100% 
asupra acestui client.” 


„Într-adevăr, acest client a fost foarte nepoliticos. Clienţii 
noştri au totuşi nevoie de ajutorul nostru în livrarea celor 
mai bune servicii de care suntem capabili.” 


EXERCIȚIU — EXPERIMENTAREA CU AJUTORUL NIVELURILOR INFERIOARE 
DE ASERTIVITATE 


Experimentează cu ajutorul nivelurilor inferioare de 
asertivitate pentru a ajunge la diverse rezultate. 


Practică apoi cu voce tare exemplele de mai jos: 


1. Asertivitatea de bază 

1. „Cred cu tărie şi ardoare în...” 

2. „Sunt dedicat acestui...” 

3. „Nu am nicio preferință, mi-e totuna.” 

4. „Nu sunt de acord sau nu vreau să fac asta.” 


5. „Nu sunt deloc de acord sau categoric nu vreau să fac 
asta.” 


Cu câtă precizie ai reuşit să-ți exprimi hotărârea în legătură 
cu gândurile, dorințele şi emoţiile tale? 


2. Asertivitatea de chestionare 


Încearcă să pui câteva întrebări, în special pe cele pe care le 
consideri cel mai dificil de pus. De exemplu: 


e „Când exact va fi gata?” 


e „Eşti sigur că aceasta este problema adevărată?” 


e „Poţi garanta într-adevăr că va fi gata luni?” 


Doreşti cu adevărat să afli răspunsurile? Cât de mult vei 
afla despre poziția reală a celorlalți? 


3. Asertivitatea empatică 
Încercă să dai dovadă de empatie. De exemplu: 


e „Îmi dau seama că nu eşti mulțumit de aranjamentul 
actual. Am nevoie de sprijinul tău în timp ce caut o altă 
soluție.” 


Empatia ta este realmente percepută de interlocutor? 


Nivelurile superioare de asertivitate 


Atunci când unii oameni par să ignore nevoile şi opiniile 
noastre în mod constant, trebuie să ni le susţinem cu mai 
multă fermitate, respectându-le în acelaşi timp pe ale lor. 


4. Asertivitatea de discrepanță 


Este o declaraţie care evidenţiază diferența dintre ceea ce s- 
a convenit în prealabil şi ceea ce se întâmplă sau este gata 


să se întâmple, şi care exprimă ceea ce doreşti tu să se 
întâmple. 


„John, din câte îmi amintesc, am căzut de acord că mi-l vei 
împrumuta pe unul dintre angajaţii tăi să mă ajute cu acest 
termen-limită. 


Acum îmi spui că nu ai niciunul disponibil. 


Doresc să rămânem la înțelegerea inițială.” 


5. Asertivitatea cu privire la sentimentele negative 


Este o intervenţie care atrage atenţia asupra efectelor 
indezirabile pe care comportamentul celuilalt le are asupra 
ta. Ai grijă să nu-l învinovățeşti pentru emoțiile tale. 
Foloseşte pronumele „eu”, nu „tu”. 


O structură folositoare ca reper în cazul asertivităţii 
sentimentelor negative poate fi: 


e „Când ai...” (descrie comportamentul celuilalt) 


e „Efectele sunt...” (cum te afectează comportamentul lui) 


e „Sunt...” (cum te simți în legătură cu asta) 


e „Mi-ar plăcea...” (ce ai vrea să fie făcut în mod diferit) 


Este important să-ți asumi emoţiile (de exemplu: „sunt 
nervos”), în opoziție cu învinovăţirea celuilalt pentru modul 
în care te simți („m-ai enervat...”). 


„Brian, la sfârşitul şedinţelor, invariabil, vrei să ai ultimul 
cuvânt şi să revii la nişte lucruri despre care am discutat şi 
asupra cărora am căzut deja de acord. Mă simt din ce în ce 
mai frustrat când procedezi aşa, întrucât trebuie să pierdem 
mai mult timp, pentru a relua lucrurile despre care am 
convenit deja. Doresc ca, pe viitor, să-ți exprimi punctul de 
vedere la momentul potrivit.” 


sau 


„Când iei hotărâri în numele meu, simt că îmi sabotezi 
autoritatea. Am convingerea că vei avea încredere în mine în 
viitor...” 


6. Asertivitatea de sanctionare 


Înseamnă să-i informezi pe ceilalți despre consecințele pe 
care le vor avea de suportat dacă nu îşi schimbă 
comportamentul. Asigură-te că le oferi ocazia de a şi-l 
schimba. 


„Sancțiunea” trebuie să fie una: 


e pe care ai dreptul să o duci la îndeplinire; 
e pe care eşti pregătit s-o duci la îndeplinire; şi 
e pe care chiar poţi s-o pui în practică, la nevoie. 


„Susan, dacă nu ne livrezi informația de care avem nevoie 
pentru a ne face treaba, va trebui să spun conducerii că nu 
ne putem încadra în termenul stabilit. 


Aş prefera să nu fac asta. 


Prin urmare, haide să ne înțelegem asupra acestui lucru.” 


7. Asertivitatea de proces 


Pot exista unele ocazii excepţionale în care nu pare să 
funcționeze niciuna dintre variantele de asertivitate. 
Interlocutorul rămâne furios, îndărătnic, reticent şi, data 
următoare când vă întâlniți să discutaţi aceeaşi problemă 
sau poate o alta, ai sentimentul că ştii deja ce urmează. 


În mod obişnuit, este vorba despre „altceva”, deseori ceva 
care nu are nimic de-a face cu conversaţia curentă; poate că 
acest ceva nici nu este direct legat de tine. 


Există un interes ascuns în joc şi, până nu-l abordezi şi nu-l 
explorezi, acesta rămâne un obstacol tăcut. 


„Nigel, nu-ţi stă în fire să fii negativ şi să te înfurii la cea mai 
mică greşeală, iar apoi să ignori complet tot ce avem de 
spus. Sunt curios să aflu ce se petrece de fapt cu tine în 
acest moment? 


Putem vorbi despre asta şi apoi să revenim la problema 
noastră?” 


Te întorci acasă de la serviciu şi, nici n-apuci să închizi bine 
uşa, că îți şi dai seama că soțul tău pare să-şi dorească o 
discuţie în contradictoriu în legătură cu ceva extrem de 
neînsemnat. Eşti uimită şi luată prin surprindere de 
izbucnirea sa neaşteptată. 


„Mal, ştiu că ne certăm din cauza faptului că te-am anunțat 
prea din scurt despre ieşirea în oraş, dar simt că te 
preocupă altceva, poate este vorba de ceva ce am făcut sau 
spus recent. Dacă acesta este motivul, putem vorbi te rog 
despre asta?” 


EXERCIȚIU: NIVELURI SUPERIOARE DE ASERTIVITATE 


Scrie câteva exemple personale şi exersează citindu-le cu 
voce tare. 


Asertivitatea de discrepanţă 


Asertivitatea sentimentelor negative 


Asertivitatea de proces 


EXERCIȚIU — PENTRU EVALUAREA STILULUI TĂU ACTUAL DE 
COMUNICARE ASERTIVĂ 


Îţi propunem următorul exercițiu de imaginaţie: 
1. Scrie cât de multe cuvinte poți pentru a completa fraza: 
„Când sunt asertiv, sunt...” 


(răspunsurile pot fi: plin de încredere, relaxat, autoritar, cel 
care ține lucrurile sub control etc.) 


2. Gândeşte-te la o ocazie din trecut în care te-ai simțit aşa, 
iar apoi la ce ţi-ai dorit în acea împrejurare şi la ce ai reuşit 
să realizezi. 


3. Întoarce-te în gând la acea situație, imaginează-ţi că eşti 
în acest moment acolo şi notează-ți în scris răspunsurile la 
următoarele întrebări: 


e Ce cuvinte şi fraze foloseşti? 
e Cum te simți? 
e Cum îţi foloseşti vocea? 


e Cât de tare vorbeşti? 


e Cum este tonul vocii? 


e Care este viteza cu care vorbeşti? 


e Ce cuvinte sau fraze subliniezi? 


e Cum te foloseşti de tăcere şi de pauze? 


e Cum este postura şi, în general, cum sunt mişcările tale? 


e Ce gesturi faci şi cum îţi foloseşti mâinile? 


e Cât de deschisă şi relaxată este fața şi expresia ta facială? 


e Cât de constant sau fugar este contactul vizual? 


e Cum este influențată cealaltă persoană de stilul tău asertiv 
de comunicare? 


e Care este reacția celeilalte persoane şi cum gestionezi 
această reacție? 


Dacă faci acest exercițiu şi îți construieşti o reprezentare a 
comunicării tale nonverbale, vei avea un şablon extrem de 
util despre „cum eşti” când te comporti asertiv. 


De fiecare dată când reproduci acest şablon, îți sporeşti 
şansele de a ajunge la un rezultat similar şi în alte situații 
întâlnite de-a lungul vieții. 


REZUMAT 


Eficacitatea ta în comunicare depinde în mare parte de tine. 
Poţi aprecia această eficiență cu ajutorul rezultatului 
obținut. Dacă nu obţii rezultatul dorit, va trebui să-ți 
schimbi modul de comunicare. Dacă vei continua să faci 
exact ce ai făcut până acum, vei obține exact aceleaşi 
rezultate. Cheia reuşitei o reprezintă flexibilitatea. 


Fiecare este răspunzător doar pentru propriul său 
comportament. Aceasta este o veste bună: nu ni se poate 
imputa comportarea celorlalți, aşa încât ne putem concentra 
pe a noastră. Nu trebuie să cerem nimănui voie pentru a 
face lucrurile altfel. Haideţi să le facem într-un mod diferit, 
să devenim conştienţi de reacția obținută şi de feedbackul 
primit şi să ne bucurăm ori să ne adaptăm în consecinţă. 


Partea a doua 


Iată-ne ajunşi la a doua parte a acestei cărți, unde explicăm 
întrebuințarea practică a instrumentelor şi tehnicilor 
asertive discutate până acum. 


Asertivitatea are un efect pozitiv în oricare dintre rolurile 
asumate de-a lungul vieții — cel de părinte, de partener de 
viață, de prieten, de coleg ori într-o funcție de maximă 
răspundere în cadrul unei companii. 


Am ales intenționat câteva situații care pot apărea în 
decursul vieţii sociale ori la locul de muncă, situaţii care se 
pot dovedi dificile pentru majoritatea oamenilor, în care vei 
putea observa în ce măsură un comportament asertiv te 
poate ajuta să devii mai încrezător în forțele proprii şi, în 
final, să te simți mai împlinit. 


Vei trage şi mai mult folos de pe urma informațiilor din 
această secțiune, dacă vei adapta propriile situații sau 
relații mai dificile la scenariile expuse. Vei găsi mai jos o 
listă cu diverse caracteristici folosite pe tot parcursul acestei 
secțiuni. Acestea îți vor pune la dispoziție elemente-cheie de 
care trebuie să ţii cont pentru a deveni mai asertiv. Există 
de asemenea exerciții de completat la sfârşitul fiecărui 
capitol, pentru a te ajuta să devii mai asertiv în cât mai 
multe situații din viața ta. 


O POVESTE ADEVĂRATĂ 


Fiecare capitol începe cu relatarea unui eveniment real pe 
care ni l-au împărtăşit cursanţii noştri. Poate aceste 
povestiri ți se vor părea familiare, întrucât este posibil să fi 
experimentat situații similare. 


APELUL DE TREZIRE 


Evenimentele descrise în aceste relatări nu se petrec chiar 
din senin. Există anumite semne premergătoare care te 
avertizează că trebuie să faci nişte schimbări. În momentul 
în care devii conştient de ele, înseamnă că ai ajuns la acest 
stadiu de „trezire”. 


PUNE-TE ÎN LOCUL CELORLALȚI... CE GÂNDESC EI? 


În acest stadiu, îți vom cere să evaluezi cât este de profitabil 
pentru ceilalți să continue să se comporte în acelaşi mod? 
Şi, drept urmare, ce ar putea să-şi spună lor înşişi? Când 
reuşeşti să înţelegi poziția unei alte persoane şi motivele 
comportamentului său, vei avea la dispoziție un plus de 
informaţii pe care să-ți bazezi acțiunile. Acest lucru te ajută 
şi să stabileşti o legătură armonioasă, întrucât demonstrezi 
o mai bună înţelegere. 


REZOLVĂ PROBLEMELE ÎNAINTE DE A LUA AMPLOARE 


Avem şanse sporite de a face față cu succes problemelor 
atunci când ele sunt încă la un nivel redus, în loc de a le 
lăsa să devină mai grave, moment în care va fi nevoie de un 


efort suprauman să le rezolvăm. Acesta este momentul în 
care ţi se va cere să înfrunți realitatea şi să fii sincer cu tine 
însuți în legătură cu ceea ce ţi se întâmplă. 


OPŢIUNI 


Te vom îndemna să reflectezi asupra atitudinii mentale 
asertive care să te ajute să mergi mai departe. Poţi alege 
conversații realiste şi proactive care să se desfăşoare în 
mintea ta. Şi mai important este faptul că poţi lua în 
considerare un deznodământ de tip win-win. 


Ai libertatea de a adopta convingeri asertive mai echilibrate 
în ceea ce priveşte propriile tale calități şi abilităţi şi vei fi 
încurajat să le revizuieşti şi pe ale celorlalți. 


Aceste opţiuni îți vor reaminti faptul că îți poţi acorda 
permisiunea de a aborda în mod asertiv o anumită situație, 
prin revendicarea propriilor drepturi. 


ACȚIUNI 


Vom descrie comportamentele specifice pe care trebuie să ţi 
le însuşeşti şi vom prezenta limbajul asertiv de care ai 
nevoie pentru a realiza schimbările dorite. 


E VREMEA SĂ ALEGI 


În final, vei avea de completat un exercițiu în care va trebui 
să compari o situație personală cu cea descrisă. Meditează 
asupra acestei situații şi întocmeşte-ți un plan de acţiune 
bazat pe următoarele întrebări: 


e Ce vei spune cu exactitate? 
e În ce moment vei începe? 
e Ce piedici ai putea întâmpina? 


e Ce aspecte din această carte te pot ajuta să depăşeşti 
aceste obstacole? 


e De al cui ajutor ai nevoie? 


e Cum te vei răsplăti singur? 


IAR ACUM, ÎNCEPE! 


Indiferent cât de multă teorie înveţi, indiferent cât de bine 
plănuieşti totul, îți poți descoperi adevăratul potenţial şi 
spori abilitățile asertive numai atunci când vei integra 
aceste concepte şi tehnici în viața de zi cu zi. Consolidează-ți 
cunoştinţele căpătate şi completează exercițiile de la 
sfârşitul fiecărui capitol pentru a pune bazele unui viitor 
asertiv. 


Fă orice poți şi orice visezi să faci. 
Cutezanţa poartă în sine geniu, putere şi magie. 


Începe acum! 


— William Hutchinson Murray 


Cum să obţii respectul cuvenit la locul de muncă 


Cum să spui „nu”, să înfrunți comentariile 


răutăcioase şi să fii luat în serios 


O POVESTE ADEVĂRATĂ 


Bill, unul dintre clienții companiei la care lucrezi, 
beneficiază de serviciile companiei tale de mai bine de patru 
luni, ca parte a unei perioade de probă de şase luni. 
Semnarea contractului cu un client atât de important a fost 
un triumf pentru şeful tău şi poate aduce venituri 
semnificative companiei. 


Însă, în fiecare lună, Bill cere servicii care depăşesc 
numărul de ore ce i se cuvin şi tuturor le este frică să-i 
refuze aceste pretenţii suplimentare. 


Tocmai ai încheiat o convorbire telefonică dificilă cu Bill, 
când Jane, asistenta personală a şefului tău, îți spune într- 
un mod extrem de enervant: „Problema ta este că eşti mult 
prea amabil, ar trebui să le arăţi cine este şeful”. 


Echipa ta este rugată să vină cu idei despre cum se poate 
lucra mai eficient cu Bill, pentru că volumul de muncă este 
în creştere şi devine cu rapiditate imposibil de gestionat. Ai 
făcut câteva sugestii, cum ar fi creşterea numărului de 
angajaţi pe o perioadă limitată şi atragerea altor clienți 
valoroşi. Aceste sugestii tocmai au fost ignorate de ceilalți 
membri ai echipei. 


Eşti pe cale de a părăsi biroul pentru a lua masa cu Bill în 
oraş, când Max, un membru al echipei, care are obiceiul de 


a adresa tuturor remarci jignitoare şi sarcastice, îți spune: 
„Te duci să te distrezi, aşa-i?” 


APELUL DE TREZIRE 


Aceste lucruri se întâmplă din ce în ce mai des? 


e Atmosfera de la birou devine tensionată de câte ori este 
semnat un nou contract. 


e Tuturor le este frică să spună „nu” pretențiilor 
suplimentare. 


e În cadrul echipei se înteţesc remarcile veninoase. 

e Vorbeşti şi îți exprimi ideile cu reticență crescândă. 
e Ideile tale sunt rareori luate în serios. 

e Aceeaşi persoană face mereu observații jignitoare. 


e Sporesc resentimentele față de conducere. 


PUNE-TE ÎN LOCUL CELORLALȚI 


Ce ar putea să-şi spună Bill? 


e „Fără îndoială, ei cred că toate aceste cerințe suplimentare 
sunt în contract.” 


e „Nu cred că au prea mulți clienți. Mă întreb cât aş mai 
putea forța nota?” 


e „Este un tip simpatic, însă prea moale şi un adevărat 
fraier.” 


Ce ar putea să-şi spună ceilalți membri ai echipei? 


e „A fi mereu împăciuitor nu aduce niciun beneficiu.” 


e „Trebuie să dea dovadă de mai multă fermitate, pentru 
binele său şi al companiei.” 


e „De ce nu-şi prezintă ideile cu mai mult entuziasm şi 
implicare?” 


e „Dacă el însuşi nu crede în propriile idei, de ce am crede 
noi?” 


e „Aş dori să spună mai clar ce anume vrea să se întâmple.” 


REZOLVĂ PROBLEMELE ÎNAINTE DE A LUA AMPLOARE 


Ce anume ai permis până acum să se întâmple? Ţi se pare 
cunoscută vreuna dintre aceste probleme? 


e Primul tău răspuns pare a fi întotdeauna „da”. 


e Ai simţit nevoia de a fi perceput ca o persoană serviabilă şi 
ai încercat să fii tot timpul în termeni buni cu toată lumea. 


e Simţi un nod de emoție în stomac de fiecare dată când te 
găseşti în fața unui potenţial conflict. 


e Ţi-a fost mai uşor să renunți decât să rămâi ferm pe 
poziţie. 


e Ai acceptat lucrurile aşa cum sunt în loc să le conteşti ori 
să pui întrebări. 


e Ai renunțat la opiniile tale când ai simţit că ele sunt 
atacate. 


e Ai devenit din ce în ce mai anxios şi nefericit în legătură cu 
serviciul. 


e Ai permis ca volumul de muncă să crească. 


e Te simţi din ce în ce mai izolat şi doreşti să-i eviți pe 
ceilalți. 


e Eşti din ce în ce mai nemulțumit de tine însuți. 


OPŢIUNI 


Ce atitudine mentală ti-ar fi utilă? 


e „Pot face o pauză pentru a reflecta înainte de a răspunde.” 


e „Pot să-i explic clientului că aceste cereri suplimentare nu 
fac parte din contract.” 


e „Pot să-i spun că le pot îndeplini cu plăcere şi că ele vor fi 
facturate în consecință.” 


e „Pot să le spun angajaţilor că îi voi sprijini dacă refuză să 
satisfacă aceste cereri suplimentare.” 


e „Pot să-i cer ajutor managerului.” 


e „Pot să muncesc mai eficient, nu mai mult.” 


e „Pot rămâne ferm pe poziție şi explica de ce cred că ideile 
mele sunt bune.” 


e „Pot fi concis, direct şi la obiect atunci când explic unele 
lucruri.” 


e „Pot descoperi ce are de câştigat Max când lansează astfel 
de remarci jignitoare.” 


Ce drepturi trebuie să îţi acorzi ție însuţi pentru a aborda 
aceste situații de manieră asertivă? 


e Dreptul de a reprezenta în mod corect compania. 


e Dreptul la resurse, inclusiv la timp, pentru a duce sarcina 
la bun sfârşit. 


e Dreptul de a-mi fi ascultate părerile. 


* Dreptul de a primi feedback pentru ideile proprii şi de a 
învăța cum să le perfecționez. 


e Dreptul de a nu fi ridiculizat în public sau între patru ochi. 


Ce rezultate reciproc avantajoase sunt posibile? 


e Din punctul de vedere al companiei, dacă vom avea 
încasări suficiente: clientul va beneficia de servicii de 
calitate. 


e Dacă ideile pe care le prezint sunt bine cumpănite: ceilalți 
vor fi dornici să le asculte. 


e Voi petrece ceva timp cu Max pentru a înţelege ce îl 
preocupă: va simți că este mai apreciat la locul de muncă. 


ACȚIUNI 


SPUNE „NU” 


Este greu. Vrei să fii cunoscut drept o persoană serviabilă, 
care nu-şi precupeţeşte niciun efort şi care în general are o 
atitudine pozitivă. Poate consideri că a spune „nu” riscă să- 
ți limiteze oportunitățile legate de carieră. 


Poţi însă, la fel de uşor, să-ți sabotezi cariera, spunând „da” 
de fiecare dată. Credibilitatea şi reputaţia ta pot fi 
iremediabil prejudiciate dacă nu reuşeşti să-ți respecţi 
angajamentul luat. 


Fixarea priorităților este primul pas în a lucra mai eficient şi 
a stabili ce sarcini au întâietate. O parte a acestui proces o 
constituie decizia de a refuza unele sarcini care nu necesită 
atenţia ta imediată. 


A spune „nu” te ajută să îți gestionezi aşteptările, volumul 
de muncă, să-ți îmbunătățeşti atât performanţele la locul de 
muncă, precum şi relațiile personale. 


e Spune „nu” într-un mod concis şi ferm (vezi Exercițţiul 
referitor la a spune „nu” din Capitolul 2). 


e Rămâi ferm pe poziție. Dacă oamenii au impresia că te pot 
convinge să renunti, îi vei încuraja să fie peste măsură de 
insistenți până ce vei ceda în cele din urmă. 


e Fii conştient de limbajul corporal atunci când vorbeşti 
serios. Evită zâmbetele nervoase. 


e Când spui „nu”, evită să dai din cap şi să spui „în regulă.” 


e Ai grijă să faci o mică pauză după ce ai ascultat punctul de 
vedere al celuilalt — aceasta îți dă timp de gândire. De 
asemenea, va dovedi celuilalt că eşti respectuos şi că 
reflectezi atent asupra spuselor sale. 


e Foloseşte un limbaj asertiv şi evită cuvinte precum „poate” 
şi „eventual”. 


CLARIFICĂ-ŢI AŞTEPTĂRILE 


În cadrul relaţiilor, apar deseori probleme atunci când 
persoanele au aşteptări diferite una de la cealaltă, iar 
acestea nu sunt clarificate. În scenariul care urmează, vom 
analiza modul în care ai putea clarifica aceste aşteptări cu 
ajutorul întregii game de opţiuni asertive. 


1. Asertivitatea de bază 
Declararea poziției, nevoilor şi 
dorințelor tale Te hotărăşti să-l 
abordezi pe Bill pentru a 


gestiona /clarifica aşteptările sale. 


2. Asertivitatea de chestionare Îl 
încurajează şi îl invită pe celălalt 
să răspundă. Pui o întrebare 
pentru a-l încuraja pe Bill să 
răspundă. Bill se împotriveşte... 


3. Asertivitatea empatică 
Comunică faptul că înţelegi ce 
simte celălalt. Răspunzi 
demonstrându-ți empatia față de 


„Bill, aş vrea să vorbim despre 
aceste ore suplimentare pe 
care ne ceri să le facem în plus 
față de ceea ce este stabilit în 
contract. De acum înainte va 
trebui să plăteşti separat 
pentru ele, întrucât nu fac 
parte din acordul nostru 
preliminar pe şase luni...” 


„.„.Ce părere ai despre asta?” . 

. „Ei bine, dacă ai lăsat 
lucrurile astea să se întâmple, 
înseamnă că, implicit, ai fost 
de acord.” 


„Bill, îmi dau seama că aşa 
vezi tu lucrurile.” „Îţi dai 
seama că vreau să-ţi ofer cele 
mai bune servicii şi că sunt 


Bill. . . Bill insistă în continuare... 


4. Asertivitatea de discrepanță 
Faci referire la o discuţie 
anterioară sau la un acord 
implicit între voi doi. ..... Bill 
insistă în continuare... 


5. Asertivitatea sentimentelor 
negative Emoţiile sunt o parte 


importantă a influenței personale 


şi arată deseori implicațiile 
asupra ta şi asupra modului în 
care te simți. Bill insistă în 
continuare... 


nevoit să mă concentrez în 
primul rând pe obligaţiile 
contractuale?” „Dacă vrei să ne 
oferi cele mai bune servicii, 
atunci oferă-ne în continuare 
ceea ce dorim.” 


„Bill, din câte îmi amintesc, îți 
doreai să lucrăm într-un spirit 
de colaborare, adică să dăm şi 
să primim în mod egal. Am 
făcut deja o serie de ore 
suplimentare şi mi se pare că 
doar compania mea a dat, iar 
tu doar ai primit. Doresc să 
revenim la înțelegerea inițială. 
Ce părere ai?” „Uite ce este, 
am ales compania voastră 
pentru că mi s-a părut că 
sunteți mai flexibili decât 
concurenții voştri.” 


„Bill, ajută-mă să înțeleg. Sunt 
dezamăgit şi uimit că nu 
putem cădea de acord asupra 
unui lucru care este corect şi 
echitabil. Ce trebuie să facem 
ca să ajungem la o înțelegere?” 
„Şi noi dorim o relaţie de 
afaceri corectă, însă ar fi 
trebuit să-mi spui mai 
devreme că există o problemă 
— ai permis ca aşteptările 


6. Asertivitatea de sancționare 
Demonstrează cât eşti de implicat 
în găsirea unei soluții şi ce eşti 
pregătit să faci pentru realizarea 
unei negocieri de tip win-win. .. . 
. Această conversație poate fi 
soluționată în acest punct. Dacă 
Bill se opune în continuare unei 
soluționări reciproc avantajoase, 
poți merge până la nivelul 
asertivității de proces pentru a 
rezolva situația. 


7. Asertivitatea de proces 
Detaşează-te un moment de 
problemă — ia-ți un „time-out” —, 
astfel încât pozițiile amândurora 
să se îmblânzească, şi lămureşte- 
te dacă sunt şi alte probleme de 
fond care stau în calea găsirii 
unei soluţii. Senzorii tăi 
emoționali indică faptul că ar 


putea exista alte motive în spatele 


încăpăţânării lui Bill. 


noastre să crească.” 


„Ai dreptate şi sunt în mare 
parte vinovat pentru că nu am 
făcut-o.” „Pentru a merge mai 
departe, trebuie să găsim o 
soluție care să ne 
mulțumească pe amândoi, 
astfel încât să progresăm cu 
acest proiect. Dacă nu cădem 
de acord asupra faptului că 
aceste ore suplimentare 
trebuie să fie facturate 
separat, nu mai pot aproba 
niciuna dintre ele. Nu doresc 
să ajungem în acest punct, aşa 
încât haide să ne înțelegem 
pentru a găsi o soluție.” „Tot 
nu sunt mulțumit şi nu văd de 
ce am începe să plătim pentru 
lucruri deja incluse.” 

„Bill, nu îți stă în fire să fii atât 
de înverşunat. Mi se pare că 
eşti supus unei mari presiuni. 
Ce se întâmplă de fapt?” 


CUM SĂ GESTIONEZI REMARCILE 
RĂUTĂCIOASE 


Te poţi trezi cu o remarcă jignitoare din senin şi fără niciun 
avertisment. Ai fost vreodată victima vreunei ofense, fără să 
fi fost capabil să ripostezi pe loc? 


După câteva secunde ţi-a venit răspunsul perfect, însă 
momentul s-a dus, la fel şi persoana care te-a jignit. 


Jignirile îți dau acea strângere de inimă, acea senzație că îţi 
cade cerul în cap, până când nu mai poţi suporta şi 
explodezi cu agresivitate. 


Remarcile răutăcioase sunt cele pe care oamenii ţi le aruncă 
atunci când sunt nemulțumiți de ei înşişi şi vor ca şi tu să 
te simți prost = eu am o problemă, la fel şi TU. 


O replică de acelaşi calibru te poate linişti pe moment, dar 
ea precede adesea escaladarea răzbunării. Persoana care te- 
a jignit ştie că a obținut ceea ce a vrut, pur şi simplu pentru 
că ai reacționat. 


Scopul gestionării acestor ofense este acela de a le opri şi de 
a realiza acest obiectiv păstrându-ți intact respectul de sine. 


LIPSA REACȚIEI 


Una dintre opțiuni este aceea de a nu reacționa (lipsindu-l 
pe atacator de reacția pe care şi-o doreşte) şi de a ignora 
comentariul. Aceasta ar putea funcţiona. Sau ai putea 
încerca să iei ofensa în glumă: „Câteodată mi se întâmplă să 
nu înţeleg totul perfect, dar la urma urmei asta arată că nu 
sunt decât un om”. 


Dacă niciuna dintre aceste abordări nu este eficientă, există 
şi alte opţiuni, al căror scop este de a-l face pe celălalt să 
înțeleagă ceea ce simţi în legătură cu comentariul său. 


În cazul unor comentarii jignitoare, 
folosirea asertivității de bază ca prim 
răspuns întârzie rezultatul pe care vrei 
să-l obţii, adică să-l determini pe 
individul respectiv să realizeze cât de 
supărătoare este remarca sa. Pe când o 
întrebare pusă chiar de la început îţi 
permite să preiei inițiativa, 
împingându-l pe celălalt într-o poziție 
defensivă. 

1. Asertivitatea de chestionare Un „Ce te face să spui 


răspuns nespecific care, după cum am asta?” 
constatat, funcționează în orice situaţie 


deoarece: tinde să-l blocheze pe celălalt; 


aceasta nu este reacția pe care el o 
doreşte; acum dețţii tu controlul; îți 
permite să câştigi timp pentru a 
formula un răspuns mai eficient, dacă 
mai este cazul; cealaltă persoană este 
pusă în situaţia de a da explicaţii. 


2. Asertivitatea empatică Încheierea 
intervenţiei printr-o întrebare este o 
metodă utilă în astfel de situații. 
Aceasta dovedeşte respect față de cei 
care poate nu sunt conştienţi că te 
jignesc sau nu-şi dau seama de efectul 
comentariului lor. 


3. Asertivitatea de discrepanţă Dacă 
remarcile jignitoare continuă: Faci 
referire la o discuţie anterioară sau la 
un acord implicit între voi. 


4. Asertivitatea sentimentelor negative 
Dacă remarcile malițioase continuă: La 
baza comentariilor răutăcioase stau 
emoțiile. Poate că Max nu-şi dă seama 
de efectul acestora asupra ta şi doreşti 
să-ți foloseşti emoțiile într-un mod 
productiv. 


„Simt în vocea ta o 
oarecare nervozitate 
când spui asta. Eşti în 
regulă?” 


„Max, pe de o parte ai 
fost de acord să nu mai 
fii atât de sarcastic la 
birou, pe de alta 
continui să faci remarci 
umilitoare pentru 
ceilalți. Ce s-a 
întâmplat?” 


„Max, mă enervează 
faptul că îţi închipui că 
poţi continua aşa, simt 
că este din ce în ce mai 
dificil să ne respectăm 
reciproc. Aş dori ca toate 
acestea să înceteze, ce 
zici?” 


5. Asertivitatea de sancționare Dacă 
acestea tot nu se opresc: Demonstrează 
atât hotărârea ta de a găsi o soluție, cât 
şi ce eşti dispus să faci pentru a 
desfăşura o negociere de tip win-win. 


6. Nivelul de proces Senzorii tăi 
emoționali indică faptul că ar putea 
exista alte motive pentru 
comportamentul lui Max. Asertivitatea 
de proces te ajută să te detaşezi de 
problemă, să-ți iei un „time-out”, astfel 
încât ambele părți să-şi reconsidere 
poziţiile şi să facă posibilă clarificarea 


altor potenţiale chestiuni care împiedică 


găsirea unei soluții. 


„Max, dacă nu încetezi 
să ne critici, pe mine şi 
pe ceilalți, nu te voi mai 
apăra în fața celorlalți. 
Nu vreau să ajungem 
acolo, aşa că ce putem 
face în această 
privință?” 


„Max, te legi de mine în 
mod repetat. Există 
cumva o problemă mai 
profundă între noi?” 


APRECIAZĂ COMPORTAMENTUL DEZIRABIL 


Când remarcile răutăcioase au încetat, poți acționa asupra 
nesiguranței lui Max şi îl poţi lăuda de câte ori comentariile 
lui sunt deschise şi constructive. Schimbarea nu se va 
petrece peste noapte. Este necesar ca laudele tale să fie 


persistente, sincere şi specifice. 


E VREMEA SĂ ALEGI 


Acum, gândeşte-te la o situație personală şi întocmeşte-ţi în 
scris un plan bazat pe următoarele întrebări: 


e Ce vei spune cu exactitate? 
e În ce moment vei începe? 
e Ce piedici ai putea întâmpina? 


e Ce aspecte din această carte te pot ajuta să depăşeşti 
aceste obstacole? 


e De al cui ajutor ai nevoie? 


e Cum te vei recompensa singur? 

Cum să-i ajuţi pe ceilalţi să-şi atingă întregul 
potenţial la locul de muncă 


Oferă laude şi critici, comunică limpede şi asigură-te 


că solicitările îți sunt îndeplinite 


O POVESTE ADEVĂRATĂ 


Ai fost recent promovat şi ai preluat conducerea unei echipe 
de relații cu clienţii, deja existentă. 


Eşti pe cale de a avea prima şedinţă de evaluare a 
performanțelor, împreună cu Phil, cel mai vechi membru al 
echipei şi liderul acesteia. Eşti îngrijorat în legătură cu 
această întâlnire pentru că trebuie să-i oferi feedback, lucru 
pe care directorii precedenţi s-au temut să-l facă. Ştii că Phil 
nu este prea încântat de criticile referitoare la 
comportamentul său şi crezi că ar putea deveni dezagreabil 
şi face o criză de nervi. Gândul la această întâlnire nu-ți dă 
pace. 


Phil este o persoană conştiincioasă şi devotată muncii sale. 
El este atent la detalii şi meticulos în tot ceea ce face. Se 
aşteaptă ca atât colegii, cât şi clienţii să ştie şi să-i comunice 
clar ceea ce doresc. Tot ce spune el este corect şi cunoaşte 
pe de rost toate produsele şi serviciile companiei. Este rapid 
şi eficient şi, în zilele bune, o mină de informații şi persoana 
la care toți apelează când nu ştiu ceva. 


Ceea ce însă îţi creează reale probleme este purtarea lui 

posomorâtă, atitudinea sa negativă față de orice schimbare 
şi orice este nou. Are un mod agresiv, condescendent, de a 
vorbi cu colegii. Se chinuie să comunice cu clienţii, lăsând 


impresia că este nepoliticos şi neserviabil. Feedbackul 
repetat din partea clienţilor indică faptul că este lipsit de 
empatie şi flexibilitate şi unii dintre aceştia chiar evită să 
aibă de-a face cu el. Acest lucru pune o presiune 
suplimentară asupra celorlalți membri ai echipei şi are un 
impact negativ asupra vânzărilor. 


A sosit vremea să vezi dacă Phil îşi poate schimba 
comportamentul sau dacă eşti obligat să iei nişte măsuri 
disciplinare care pot duce la încheierea contractului său de 
muncă. 


APELUL DE TREZIRE 


Aceste lucruri se întâmplă din ce în ce mai des? 


e Reclamațiile de la clienți sunt tot mai numeroase. 


e Eviţi orice ocazie de a sta de vorbă cu Phil. 


e Neîncrederea dintre tine şi echipă este în creştere. 


e Apar mai multe conflicte care duc la un mediu de lucru 
sufocant. 


e Membrii echipei evită să-şi asume răspunderea. 


e Moralul echipei are de suferit. 


e Angajaţii sunt mai puţin flexibili în ceea ce priveşte orele 
de program şi repartizarea pe schimburi. 


e Încasările au de suferit. 


PUNE-TE ÎN LOCUL CELORLALȚI 


Ce ar putea să-şi spună Phil? 


e „Fac o treabă bună. Nimeni din conducere nu a pretins 
contrariul şi nici nu s-a plâns că ceea ce fac este greşit.” 


e „Muncesc din greu; fac ceea ce mi se cere; sunt punctual 
şi aproape niciodată în concediu de boală, ceea ce nu pot 
spune despre unele persoane din jurul meu. Ce pot face mai 
mult de-atât?” 


e „Spun lucrurilor pe nume şi nu mă iau după mofturile 
clienților — jumătate dintre ei, de multe ori, nu ştiu exact ce 


» 


VOI. 


e „Fac totul ca la carte, de aceea şi există reguli, nu fac 
lucrurile după bunul meu plac.” 


e „Lucrurile nu mai sunt ce-au fost; nu mai este îndeajuns 
să-ți faci treaba, trebuie să fii plăcut şi să vorbeşti mieros.” 


e „Sunt aşa cum sunt şi sunt prea bătrân să mă schimb.” 


Ce ar putea să-şi spună colegii săi? 


e „Lui Phil îi convine, se pare că poate face lucrurile după 
bunul său plac.” 


e „Dacă poate scăpa nepedepsit, înseamnă că putem şi noi.” 


e „E timpul ca şeful să ne trateze în mod egal.” 


e „Relaţiile cu clienţii nu sunt aşa de importante, altfel 
cineva ar fi stat de mult de vorbă cu Phil.” 


e „Poate că ar trebui să ne comportăm ca el.” 


e „Nu este drept să ne revină nouă mai multă treabă 
întrucât clienților nu le place să stea de vorbă cu Phil.” 


e „Mai bine să-l ocolim pe Phil când este în toane proaste.” 


Ce ar putea să-şi spună clienţii? 


e „Este penibil să am de-a face cu Phil, e mai simplu să te 
adresezi altcuiva.” 


e „Pot obţine servicii mai bune în altă parte; aici nu mă simt 
apreciat.” 


e „Am parte de servicii bune din partea celorlalți membri ai 
echipei; conducerea lor trebuie să fie lipsită de autoritate, 
altfel Phil nu ar scăpa nepedepsit.” 


e „Politețea nu costă; e clar că nu mă vor drept client.” 


e „Ce companie plăteşte un director al serviciului de relaţii 
cu clienții când de fapt nimănui nu-i pasă aici de clienți?” 


REZOLVĂ PROBLEMELE ÎNAINTE DE A LUA AMPLOARE 


Ce anume ai permis până acum să se întâmple? Ţi se pare 
cunoscută vreuna dintre aceste probleme? 


e Ai detestat întotdeauna orice neînțelegere între persoanele 
cu care lucrezi şi te-ai străduit să eviți conflictele cu orice 
pret. 


e Ai ignorat primele murmure de nemulțumire ale membrilor 
echipei şi ai sperat că lucrurile se vor aranja de la sine. 


e Ai interpretat creşterea numărului de reclamaţii drept 
rezultat al modificării termenilor de creditare în cazul multor 
clienți. 


e Ai pus scăderea încasărilor pe seama altor probleme 
«tehnice» şi a creşterii competiției pe piaţă. 


e Ai sperat ca moralul echipei să crească absolut ca prin 
minune. 


e Ai estimat că Phil se comportă în general bine, chiar dacă 
are unele zile mai proaste. 


e Te-ai asigurat în mod repetat că nu este vina ta, 
comportamentul capricios al lui Phil a fost tolerat de ani 
buni. 


OPŢIUNI 


Ce atitudine mentală ti-ar fi utilă? 


e „Pot fi ferm, însă corect în discuţia mea cu Phil din această 
după-amiază.” 


e „Pot să-mi fac timp să mă pregătesc şi să-mi notez câteva 
idei care să mă ajute în timpul discuţiei.” 


e „Pot să-i explic exact aspectele conduitei sale care trebuie 
să se schimbe şi pot să-i dau exemple concrete.” 


e „Pot să-i explic consecinţele comportării sale asupra 
clienților, a mea şi a restului echipei.” 


e „Pot să menționez anumite situaţii în care purtarea sa a 
fost demnă de laudă şi să-i dau exemple.” 


e „Pot să-l întreb ce crede despre feedbackul primit şi să-i 
arăt că am ascultat.” 


e „Pot să-i dau ocazia să facă schimbările necesare.” 


e „Pot să-l întreb cu ce îl putem ajuta, eu şi restul echipei.” 


e „Pot să-i explic ce se va întâmpla dacă nu se schimbă.” 


e „Pot comunica întregii echipe standardele de performanță 
pe care le pretind.” 


Ce drepturi trebuie să îți acorzi ţie însuți pentru a aborda 
această situaţie de o manieră asertivă? 


e Dreptul de a oferi feedback. 


e Dreptul la anumite standarde de performanţă şi 
comportare. 


e Dreptul de a dezvolta abilitățile membrilor echipei. 


e Dreptul de a fi deschis şi sincer, astfel încât carierele lor să 
nu aibă de suferit. 


e Dreptul ca toți membrii echipei să fie tratați în mod egal. 


e Dreptul la un răspuns. 


e Dreptul de a fi respectat. 


e Dreptul de a le asigura clienților servicii excelente. 


Ce rezultate reciproc avantajoase sunt posibile? 


e Ţinta de venituri este atinsă: angajaţii au o slujbă şi o vor 
avea şi pe viitor. 


e Îi ofer lui Phil un feedback constructiv: Phil are şansa de a 
răspunde şi de a face schimbările necesare. 


e Clienţii obțin serviciile de calitate pe care le merită: 
reclamațiile se reduc. 


e Sunt perceput ca o persoană care schimbă 
comportamentele inadecvate şi disfuncționale — echipa vede 
că tot ce clamăm punem şi în practică 


e Voi fi perceput ca fiind capabil să schimb comportările 
nepotrivite şi disfuncționale: se creează un mediu de respect 
reciproc. 


ACȚIUNI 


FII GATA SĂ OFERI FEEDBACK CU LAUDE ŞI 
CRITICI DEOPOTRIVĂ 


Studiile care au cercetat efectele feedbackului au ajuns la 
concluzia că în aspectele legate de muncă, în care 
respectivul angajat este mai sever criticat, este mai probabil 
ca randamentul de după interacțiune să scadă. 


Studii similare au arătat că feedbackul sub formă de laude 
este privit doar ca o simplă dovadă de politeţe. 


Oare acest lucru înseamnă că a oferi feedback este o 
pierdere de vreme? Sau este ceva greşit în modul în care 
oferim efectiv laudele şi criticile? Atât cercetările practice, 
cât şi experiența proprie sprijină ultima variantă. Mulţi 
manageri din organizații importante au mare nevoie de 


feedback: „Spune-mi ce pot face ca să fiu mai bun”, „Spune- 
mi cum mă descurc.” Se ştie că feedbackul oferit cu 
pricepere sporeşte performanța. 


LAUDE 


Feedbackul negativ este mult mai răspândit decât cel pozitiv 
— laudele. 


O modalitate de a schimba cultura organizațională este 
aceea de a redresa balanţa în favoarea aprecierilor pozitive. 


Oricare ar fi recompensa oferită, laude sau recunoaştere, 
este posibil să obţii comportamentul pe care-l lauzi în mod 
repetat. De exemplu, dacă vrei ca echipa ta să-şi mențină 
nivelul de performanţă sau să-l depăşească, trebuie să lauzi 
lucrurile pe care le face bine. 


În jur de 95% din ceea ce fac angajaţii fac bine. Dacă 
neglijezi să-i lauzi, îți asumi riscul ca acest procent să 
scadă. 


Laudele funcționează mai bine când sunt oferite la scurt 
timp după evenimentul respectiv. 


Dacă trebuie să acorzi, ca în povestea reală de la începutul 
acestui capitol, laude şi critici împreună, decuplează-le una 
de alta, astfel încât fiecare dintre ele să poată fi prețuită şi 
auzită. Şi acordă-le intervale de timp relativ egale. 


]. Asertivitatea de bază 


Declararea poziției, a cerințelor şi 


dorințelor tale Acesta este un 
exemplu de cum putem 
introduce laude şi critici 
împreună, gestionându-le apoi 
separat. Mai întâi dorim să ne 
concentrăm pe punctele forte. 


„Phil, doresc să discut cu tine o 
serie de lucruri legate de 
îndatoririle tale. Sunt multe 
lucruri pe care le faci extrem 
de bine şi aş vrea să le acord 
câteva momente. Există şi 
unele aspecte pe care am putea 
să le abordăm diferit şi vom 
vorbi şi despre acestea. În 
primul rând, haide să vorbim 
despre competențele tale şi 
despre aspectele legate de 
munca pe care o faci bine. Phil, 
unul dintre talentele tale este 
atenţia la detalii. De exemplu, 
ştiu că mă pot bizui pe 
rapoartele tale săptămânale şi 
ceea ce mi se pare deosebit de 
util este felul în care prezinţi 
cifrele săptămânale.” „Sunt 
capabil să înțeleg pe loc 
punctele-cheie pe care trebuie 
să mă concentrez pentru a 
atinge ţinta propusă şi am 
folosit aceste rapoarte ca să 
arăt şi altora cum ar trebui 


Phil se împotriveşte... Unele 
persoane pot opune rezistenţă şi 
ignora feedbackul pozitiv pentru 
că i-ar putea face să se simtă 
oarecum incomodațţi. În cazul lui 
Phil, credem că opune rezistență 
chiar şi numai pentru faptul că 
el percepe aceste laude drept o 
manipulare şi o îndulcire a 
lucrurilor care urmează să fie 
spuse. 


2. Asertivitatea de chestionare Îl 
încurajează şi îl invită pe celălalt 
să răspundă. 


Phil se împotriveşte... Cu toate 
acestea, timpul petrecut 
discutând aspectele pozitive ale 
comportamentului ajută la 
validarea autenticității abordării 
tale. 


3. Asertivitatea empatică şi de 
chestionare Transmite celuilalt 
faptul că înţelegi ce simte. 


făcute.” 


„Nu e mare scofală, e un lucru 
pe care l-am făcut 
dintotdeauna.” 


„E nevoie de ceva timp ca să 
examinezi toate datele şi să le 
extragi pe cele relevante. Cum 
reuşeşti să faci asta şi să iasă 
bine de fiecare dată?” 


„Nu ştiu, e ceva ce am fost 
întotdeauna capabil să fac, nu 
e mare scofală!” 


„Chiar dacă crezi asta, este 
totuşi nevoie de multă 
pricepere. Vrei să analizezi 
modul în care întocmeşti 
aceste rapoarte şi să-i înveți şi 
pe ceilalți cum să le facă?” 


Împotrivire „Hm, nu sunt sigur, ar fi vorba 
de mai multă muncă şi sunt 
deja foarte ocupat.” 


Răspuns „Înţeleg acest lucru. Dacă am 
putea să-i facem pe ceilalți 
membri ai echipei să ofere date 
la fel de acurate ca ale tale, am 
economisi în final o mulțime de 
timp. Vom schița împreună un 
program de lucru, astfel încât 
să nu fii supraaglomerat. Aş 
vrea să facem lucrul ăsta, ce 
zici?” 


APRECIAZĂ COMPORTAMENTUL DEZIRABIL 


Fă în aşa fel încât să treci din când în când pe la 
departamentul în care lucrează Phil şi să observi ocaziile în 
care aplică schimbările pe care şi le-a asumat ori să-l lauzi 
pentru tentativele sale de a le aplica. Identificarea acestor 
schimbări încă de la început consolidează modificările 
comportamentale pe care le doreşti şi îți permite să-i acorzi 
în continuare sprijinul, dacă este nevoie. 


Critica funcționează mai bine dacă este la obiect, adică 
întreabă-te ce anume din ceea ce face şi nu face Phil creează 
probleme şi care este efectul asupra ta şi asupra altora. 


Critica asertivă funcționează cel mai bine când este 
îndreptată spre viitor şi concentrată pe ceea ce poate fi făcut 
pentru a schimba lucrurile în bine şi nu când este o analiză 
retrospectivă interminabilă. Trecutul te poate învăţa să faci 
lucrurile mai bine, însă el nu poate fi schimbat. 


CLARIFICĂ-ŢI AŞTEPTĂRILE 


În prealabil 
Întreabă-te: 


e Ce anume din ceea ce face şi nu face cealaltă persoană 
creează probleme? 


e Care este efectul asupra ta/altora/afacerii. 


PE PARCURSUL FEEDBACKULUI 


1. Asertivitatea de bază „Phil, acum doresc să vorbim 
Declararea poziţiei, a cerințelor despre unele aspecte ale 

şi dorințelor tale Acesta este un comportării tale în care aş vrea 
exemplu de introducere a să faci unele schimbări. Primul 
laudelor şi criticilor în acelaşi aspect este legat de 


timp. După ce am acordat un 
interval de timp generos 


comunicarea cu colegii, cu 
angajații din celelalte 


competențelor, acum ne referim departamente şi cu clienţii. Pare 


la ceea ce dorim să se schimbe 
în comportarea lui Phil. 


să existe un acelaşi tipar de 
comportament față de toţi 
aceştia, permite-mi să dau un 
exemplu: Atunci când îi 
întrerupi pe clienţi şi nu îi laşi 
să termine ce au de spus, ei se 
simt ignorați şi se enervează.” 


2. Asertivitatea de chestionare Îl „Ce părere ai despre treaba 
încurajează şi îl invită pe celălalt asta?” 


să răspundă. Asertivitatea de 
chestionare este folositoare în 
special în cazul criticii, când 
vrei: e Să nu activezi 
mecanismul de apărare şi să 
minimizezi rezistența la 
schimbare. ° Să permiți 
oamenilor să aprecieze singuri 
ce fac bine, ce nu fac prea bine 
şi ce ar putea face diferit. e Să 
dai celeilalte persoane ocazia de 
a-şi prezenta propria versiune. 
Poate că nu ai înțeles bine sau 
nu ai ținut cont de anumite 
împrejurări. 


Răspunsul lui Phil... 


„Nu am timp să-i ascult bătând 
câmpii, ştiu exact de ce au 
nevoie chiar dacă ei nu ştiu.” 


3. Empatia şi înțelegerea verbală „Înţeleg că ţi se pare frustrant 


Transmite celorlalți faptul că 
înţelegi ceea ce simt. Înțelegerea 
verbală este o modalitate de a 
ajunge să fiți pe aceeaşi lungime 
de undă înainte de a merge mai 
departe Phil se împotriveşte... 


4. Asertivitatea de discrepanţă . 
Phil opune rezistență... 


5. Asertivitatea sentimentelor 
negative Phil opune în 
continuare rezistenţă... 


când clienţii te fac să pierzi o 
mulțime de timp pentru că nu 
vorbesc clar. Phil, îți dai seama 
de problemele care apar când 
clienții se simt isnorați?” .. . 
„Da, însă, dacă mi-aş pierde 
prea mult timp cu ei, nu aş mai 
reuşi să fac nimic altceva.” 


„Declarăm că ascultăm cu 
atenţie cerinţele clienților 
noştri, însă comportarea 
noastră arată că nu suntem 
interesați de părerile lor. 
Trebuie să le arăţi clienţilor că 
sunt ascultați şi să fii un 
exemplu pentru echipa ta.” 
„Nimeni nu mi-a criticat până 
astăzi modul în care mă port cu 
clienții şi sunt aici de ceva 
vreme!” 


„Phil, atunci când ignori ce 
spun oamenii, se creează 
resentimente şi, drept urmare, 
clienții merg în altă parte. Sunt 
dezamăgit că uneori tratezi 
clienţii în acest mod. Pe viitor aş 
dori să asculți respectuos ce are 
de spus fiecare client.” . „Îţi este 
uşor să spui asta, nu tu eşti 
sâcâit zi de zi!” 


6. Asertivitatea de sancționare . 


n tnt ri e dai Reacţia lui Phil... 


7. Asertivitatea de proces 


E VREMEA SĂ ALEGI 


„Phil, acest comportament îţi 
pune cariera în pericol. Dacă 
nu-ți rezolvi acum problemele, 
îți limitezi potenţialul în cadrul 
acestei companii. Nu vreau să 
se întâmple acest lucru, aşa 
încât, de-acum înainte, te rog să 
începi să te comporți mai 
respectuos cu clienţii. Mai 
exact, te rog să le acorzi atenție 
rezumând ceea ce ai auzit şi 
verificând că ai înțeles corect, 
înainte de a spune ce ai de 
spus. Ce părere ai?” Pare furios 
şi păstrează tăcerea 


„Phil, există şi alte probleme pe 
care nu mi le-ai spus şi care te 
fac să-ţi fie greu să te porți 
adecvat cu clienții?” 


Acum gândeşte-te la o situație personală şi întocmeşte-ţi în 
scris un plan de acțiune bazat pe următoarele întrebări: 


e Ce vei spune exact? 


e În ce moment vei începe? 


e Ce piedici ai putea întâmpina? 


e Ce aspecte din această carte te pot ajuta să depăşeşti 
aceste obstacole? 


e De al cui ajutor ai nevoie? 


e Cum te vei recompensa singur? 


Cum să faci faţă unui comportament dificil şi să 
gestionezi conflictele 


Abordând agresivitatea şi obținând implicarea celorlalți 


O POVESTE ADEVĂRATĂ 


Eşti o persoană ambițioasă, cu numeroase idei legate de 
creşterea vânzărilor şi sporirea productivităţii în compania 
la care tocmai te-ai angajat. La interviul de angajare ţi s-a 
spus că ai primit postul, pentru că eşti deschis, entuziast şi 
ai o mulțime de idei. 


De când ţi-ai început slujba, ai remarcat că există 
numeroase aspecte ale afacerii care ar putea fi îmbunătățite 
cu costuri modice. Entuziasmul tău de a iniția unele 
schimbări s-a diminuat, însă de când lucrezi aici. 


La început, ideile tale erau ascultate şi chiar bine primite de 
către membrii conducerii companiei. Realitatea, după un an, 
este însă diferită. Superiorul tău direct, Sally, deşi în mod 
cert competentă, ţi-a ignorat sugestiile de a spori 
productivitatea. Ea pare de asemenea refractară la oricare 
dintre ideile tale, motivând, de exemplu: „N-o să le placă, 
asta nu va merge, am mai încercat asta”. 


Drept urmare, Sally şi cu tine nu cădeţi de acord în nicio 
privinţă şi astfel, în ceea ce priveşte influența, te confrunți 
cu o adevărată provocare. Sally te percepe drept o 
amenințare la adresa autorităţii sale şi pentru ceea ce ea 
consideră drept responsabilitatea ei de a iniția şi a gestiona 
orice schimbare. 


Propriul ei şef, Mike, este mai tânăr şi extrem de inteligent, 
însă mai puțin experimentat, bizuindu-se pe Sally pentru 
consiliere. 


De curând, Mike ţi-a cerut sugestii despre sporirea 
performanței la nivel de echipă. Ai discutat împreună cu 
echipa şi i-ai prezentat lui Mike unele propuneri. Însă ţi-ai 
dat seama că Mike evită să ia vreo hotărâre şi se comportă 
aşa cum se „presupune” că ar face-o un şef bun. 


Mike are numeroase competențe, însă gestionarea 
conflictelor nu este una dintre ele. Reacția sa în cazul unui 
conflict este să spună ceva autoritar, în „limbaj managerial”, 
şi apoi să se retragă în viteză, nedându-le celorlalți ocazia să 
răspundă. 


Totodată, Sally consideră că manipulezi lucrurile, astfel 
încât să-i uzurpi autoritatea şi să-i subminezi poziția. Sally 
te-a chemat pentru o discuţie de clarificare. Bănuieşti că 
aceasta ar putea degenera într-o dezbatere aprinsă. 


APELUL DE TREZIRE 


Aceste lucruri se întâmplă din ce în ce mai des? 


e Ai investit prea mult orgoliu în ideile tale şi, în consecinţă, 
respingerea lor echivalează cu respingerea propriei tale 
persoane. 


e Ai renunțat cu uşurinţă la o idee atunci când, odată 
expusă, ea a fost ignorată. 


e Nu mai ai atât de multă încredere în propriile idei ca 
înainte. 


e Nu mai eşti la fel de încrezător că poți schimba lucrurile. 


e Eşti mai puțin dispus să-i contrazici pe ceilalți. 


e Nu mai insişti asupra niciuneia dintre propunerile tale, le 
laşi să fie ignorate. 


e Eşti mai tolerant față de lipsa de eficiență. 


PUNE-TE ÎN LOCUL CELORLALȚI 


Ce ar putea să-şi spună Sally? 


e „Cine se crede el?” 


„Nu încearcă decât să creeze probleme.” 


e „Nu cumva vrea slujba mea?” 


„Înainte să-şi bage el nasul, totul funcţiona ca pe roate.” 


e „Ştiu ce merge şi ce nu merge; el nu este aici decât de 
puţin timp.” 


e „Avem nevoie de stabilitate, nu de schimbări constante.” 


e „Eu ar trebui să fiu văzută drept inventivă, nu el.” 


e „Orice schimbare mi-ar putea diminua autoritatea.” 


Ce ar putea să-şi spună Mike? 


e Am nevoie să fiu văzut ca fiind interesat într-o continuă 
perfecționare.” 


e „Pot cere unele idei, dar nu trebuie să fac nimic în legătură 
cu ele.” 


e „Pot spune: «Mă voi gândi la asta.” 


e „Mi-aş dori ca ei doi să se înțeleagă mai bine.” 


e „Nu e nevoie să mă grăbesc, în cele din urmă lucrurile se 
rezolvă de la sine.” 


REZOLVĂ PROBLEMELE ÎNAINTE DE A LUA AMPLOARE 


Ce anume ai permis până acum să se întâmple? Ţi se pare 
cunoscută vreuna dintre aceste probleme? 


e Ai făcut sugestii fără a-i cere părerea lui Sally. 


e Ţi-ai pus ideile în scris, prezentându-le drept un fapt 
împlinit. 


e Sugestiile tale nu au luat în considerare cultura 
organizațională — ai insistat pe schimbări revoluționare mai 
curând decât să urmăreşti o dezvoltare în cadrul limitelor 
actuale. 


e Te-ai grăbit să subliniezi limitele propunerilor lui Sally. 


e Mike a fost prins la mijloc în unele dintre altercațiile tale 
cu Sally. 


e L-ai presat foarte tare pe Mike pentru unele decizii, în loc 
să cauţi căi alternative de abordare. 


OPŢIUNI 


Ce atitudine mentală ti-ar fi utilă în legătură cu Mike? 


e „Pot să o implic mai mult pe Sally în dezvoltarea sugestiilor 
şi propunerilor viitoare.” 


e „Pot fi mai selectiv în legătură cu ideile mele şi să le 
promovez doar pe cele cu impact mai mare.” 


e „Pot să fiu mai atent la cei care se împotrivesc 
schimbărilor şi să-i folosesc pe Sally şi Mike ca promotori ai 
ideilor mele.” 


e „Pot să-mi promovez în continuare propunerile cu 
entuziasm, fără a vedea refuzul lor drept o respingere a mea, 
ca persoană, şi a calităților mele.” 


e „Pot găsi modalități mai creative de a-mi prezenta 
propunerile.” 


e „Pot face diferența dintre părţile «bune» şi cele «proaste» din 
propunerile lui Sally şi să le recunosc pe cele bune.” 


e „Pot afla de la Mike şi Sally ce a lipsit propunerilor mele 
anterioare, pentru a învăța din greşelile mele.” 


Ce atitudine mentală ti-ar fi utilă în legătură cu Sally? 


e „Pot să-mi apăr respectuos opiniile în cazul unui conflict.” 


e „Dacă discuția se încinge, pot aplica tehnicile potrivite 
pentru a rămâne ferm, respectuos şi asertiv.” 


e „Îmi pot menţine asertivitatea şi pot face față oricărei 
agresivități, rămânând calm şi stăpân pe mine şi pe emoţiile 
mele.” 


e „Îmi pot menţine asertivitatea şi o pot încuraja şi pe Sally 
să fie asertivă.” 


e „Pot face eforturi pentru a ajunge la un rezultat avantajos 
pentru amândoi.” 


Ce drepturi trebuie să îți acorzi ţie însuți pentru a aborda 
această situație de manieră asertivă? 


e Dreptul de a căuta modalităţi de perfecționare a 
procedeelor de lucru şi de creştere a afacerii. 


e Dreptul de a prezenta idei care cred că vor fi benefice 
pentru companie. 


e Dreptul la o reacție privitoare la aceste idei. 


e Dreptul de a primi feedback şi de a învăţa din sugestiile 
celorlalți. 


e Dreptul de a fi tratat cu respect. 


Ce rezultate reciproc avantajoase sunt posibile? 


e Îmi expun ideile cu delicateţe: ceilalți vor fi mai pregătiți să 
le accepte. 


e Le ascult preocupările: se vor simți mai apreciați şi mai 
bine înțeleşi. 


e Lucrăm mai mult ca o echipă: Sally şi Mike simt că dețin 
mai mult control. 


e Coeziunea este mai puternică în rândul personalului: 
creşte disponibilitatea de a depune eforturi în vederea unor 
rezultate mai bune. 


e Aşteptările sunt mai mari: cresc vânzările şi randamentul. 


ACȚIUNI 


CUM SĂ FACI FAŢĂ UNEI CONVERSAȚII 
DIFICILE CU MIKE 


Aceasta ar putea fi o situaţie în care este greu să obţii 
implicarea celuilalt. Înțelegerea punctelor sale de vedere, a 


ideilor şi a ceea ce reprezintă motive de îngrijorare pentru 
Mike ar putea presupune un efort considerabil, din cauza 
comportamentului său nonasertiv sau pasiv-agresiv. În 
majoritatea cazurilor, el este reticent în a lua o hotărâre ori 
dă un ordin fără a oferi vreo explicație. 


În exemplul de mai jos, ai încercat în mai multe ocazii să-l 
abordezi pe Mike pentru a discuta câteva dintre ideile tale. 
De fiecare dată, el s-a eschivat sub diverse pretexte, însă 
astăzi ai reuşit în sfârşit să discuțţi cu el. 


1. Asertivitatea de bază Îţi 
expui ideea Mike opune 
rezistență... 


2. Asertivitatea de 
chestionare Îi ceri părerea. 
Mike opune rezistență... 


3. Asertivitatea empatică lei 
notă de opinia lui şi 
împingi discuția mai 
departe. Mike opune 
rezistenţă... 


„Mike, ai vrut să-ți expun câteva idei 
de-ale mele despre cum am putea 
îmbunătăți munca la nivel de echipă, 
iată-le.” „Lasă hârtiile astea la mine, 
îmi pare rău, probabil nu voi avea 
ocazia să mă uit peste ele în 
următoarele câteva săptămâni, 
deoarece sunt extrem de ocupat.” 


„Nu ai totuşi zece minute să 
discutăm punctele principale?” . „Aş 
prefera să am ocazia să le parcurg 
mai întâi şi apoi să stăm de vorbă.” 


„Ştiu cât eşti de ocupat şi nu mă 
aştept să iei o hotărâre chiar acum, 
însă tot aş dori să evidențiez unul 
sau două dintre punctele principale, 
ca să-mi dau seama dacă sunt pe 
calea cea bună.” Oftează... „OK, dar 
trebuie să te grăbeşti, ai doar câteva 


4. Asertivitatea de 
discrepanţă Subliniezi 
prăpastia dintre ceea ce se 
spune şi ceea ce se face. 
Mike rezistă... 


5. Asertivitatea 
sentimentelor negative 
Descrii impactul negativ al 
comportării sale asupra 
ta /altora/afacerii. . Mike 
opune rezistenţă... 


6. Asertivitatea de 
sancționare 


Mike opune în continuare 
rezistenţă... 


7. Asertivitatea de proces 


minute.” 


„Mike, săptămâna trecută mi-ai spus 
că doreşti cât de curând posibil 
câteva idei despre perfecționarea 
activității echipei. Acum îmi spui că 
nu ai timp să discuţi despre ele. 
Când ne putem face timp pentru 
acest lucru?” „Îmi pare rău, însă nu 
pot lua nicio hotărâre fără a-i 
consulta pe ceilalți.” 


„Mă simt frustrat atunci când amâni 
această discuţie. Faptul că nu 
primim niciun răspuns la 
propunerile noastre ne afectează 
moralul, mie şi celorlalți din echipă.” 
Când poți să-ți faci un pic de timp 
liber?” „Uite ce e, simt că mă presezi 
prea tare. Ţi-am spus că îţi voi da un 
răspuns mai târziu. Acum trebuie să 
plec.” 


„Dacă nu vom avea un feedback la 
ideile noastre, cred că în viitor 
echipa va fi reticentă în a-ți mai oferi 
vreuna. Aşadar, când eşti disponibil 
să le discutăm pe acestea?” 


Pare furios şi păstrează tăcerea. 


„Mike, există şi alte probleme pe care 
nu le-ai menţionat şi care te fac să-ți 


fie greu să ne asculți ideile?” 


CEI 4P (PAUSE, PROBE, POSTURE, PACE) ŞI 
AGRESIVITATEA 


Când cineva se comportă agresiv, în general este din cauză 
că acea persoană şi-a pierdut controlul — asupra sa ori 
asupra situației — şi simte că nimic nu se va face decât 
dacă ridică tonul şi este furioasă. De exemplu: „Nu asculți 
decât când mă înfurii...” Agresivitatea necesită o reacție 
ostilă pentru a-i susține avântul. 


Abordarea celor 4P urmăreşte în primul rând să ofere 
stăpânire de sine şi să dezamorseze situația şi, în al doilea 
rând, să îl calmeze pe interlocutor, astfel încât să fie capabil 
să rezolve problema prin alte metode decât cele agresive. Îi 
încurajează de asemenea pe oameni să reflecteze. 


1. Pauza (Pause). Fii pregătit să asculţi şi să evidenţiezi 
acest lucru. Lasă-l pe celălalt să se „descarce”. 


2. Sondarea (Probe). 


Pune întrebări deschise care îi fac pe oameni să gândească 
mai activ şi îi ajută să-şi pună mintea la contribuţie. Ele te vor 
ajuta de asemenea în identificarea problemei reale. 


Verifică modul în care ai înțeles problema interlocutorului, 
acest lucru te va ajuta să arăţi că îți pasă şi că ai ascultat. 


Fii atent la indicii — pentru a pune şi alte întrebări — ele 
există întotdeauna! 


3. Postura (Posture). Deşi nu întotdeauna poți fi văzut (la 
telefon, de pildă), trebuie să-ţi compui o postură fermă 
în modul în care stai jos ori în picioare. Ai nevoie să 
simţi forţa propriului tău corp şi să laşi această forță să 
se exprime de la sine prin intermediul vocii. 


4. Ritmul (Pace). Redu viteza cu care vorbeşti în mod 
normal şi abordează-l pe celălalt cu un ton ferm, dar plin 
de atenţie. Empatizează cu poziţia sa şi, odată ce ai 
înţeles-o, arată ce vei face în continuare. 


Când nivelul potrivit de empatie a fost atins, „ghidează-l pe 
interlocutor” în rezolvarea problemei. 


CUM SĂ FACI FAŢĂ UNEI SITUAŢII 
CONFLICTUALE CU SALLY 


În exemplul de mai jos, porți cu Sally o discuţie 
clarificatoare, discuție care părea să fi început bine, pentru 
ca apoi să devii conştient de frustrarea sa crescândă. 


Faci o sugestie la care Sally răspunde agresiv. 


Postura 


Ritmul . . . . Agresivitatea 
lui Sally . . Pauză 


Sondarea Asertivitatea de 
chestionare pentru a 
înțelege specificul 
problemei. Agresivitatea lui 
Sally . . . . Pauză 


De-a lungul întregii discuții, ai grijă 
să afişezi o postură deschisă, să-ți 
păstrezi poziția corpului dreaptă şi 
„fermă”. Chipul, precum şi gesturile 
mâinilor trebuie să exprime 
sinceritate. 


Pe tot parcursul interacțiunii, ai grijă 
să nu vorbeşti prea repede. Când pui 
o întrebare, vorbeşte mai rar şi pune 
accentul mai curând pe cuvintele 
care exprimă o acţiune decât pe 
substantive şi pronume. „Nu cred că 
eşti în poziția de a face astfel de 
sugestii — nu eşti aici de prea mult 
timp, lucrurile au funcționat foarte 
bine până acum...” Păstrează 
tăcerea, nu întrerupe, observă ceea 
ce Sally comunică nonverbal şi 
permite-i să termine. 


„Ce anume nu-ţi place referitor la 
propunerile mele?” . . „De fiecare 
dată se întâmplă la fel: crezi că ştii 
totul mai bine, nu poți accepta 
faptul că lucrurile au funcționat 
perfect înainte de a veni tu, tot ce 
vrei este să ne provoci neplăceri 
pentru a ţi se recunoaşte meritele...’ 
Pentru a-i permite lui Sally să 


» 


Sondarea Asertivitatea 
empatică şi de chestionare 
pentru a te concentra 
asupra problemei şi a nu te 
lăsa distras de alte 
chestiuni. Agresivitatea lui 
Sally continuă . . Pauză 


Sondarea Asertivitatea 
empatică şi de chestionare 
pentru a ajunge la miezul 
problemei Agresivitatea lui 
cr | n ADI PI E RE Pauză 


Sondarea .... 
Detensionarea emoțională a 
lui Sally 


termine 


„Simt că eşti foarte înverşunată, ce 
anume din propunerea mea îţi 
displace?” . .. . „Nu am încredere în 
motivele tale, ar trebui să lucrăm în 
echipă, nu poți să te duci mereu la 
Mike ca şi cum treburile astea nu m- 
ar privi şi pe mine.” Pentru a-i arăta 
lui Sally că ai ascultat-o. 


„Îmi dau seama că avem metode de 
abordare diferite. Cu siguranță nu 
am dorit să fiu lipsit de respect. Ai şi 
alte obiecții la propunerile mele?” . 
„Dacă tot a venit vorba despre asta... 
simt că-mi subminezi autoritatea 
atunci când nu mă consulți în 
legătură cu aceste propuneri. Am 
propria mea părere despre ele, tu 
însă te duci direct la Mike, fără să 
mă consulți. Aş putea să ajut, 
deoarece cunosc sistemul şi te-aş 
putea îndrepta în direcția potrivită 
astfel încât sugestiile tale să aibă un 
mai mare impact asupra lui Mike. 
Simt însă că nu îmi respecţi poziţia.” 
Pentru a arăta încă o dată că ai fost 
atent la ceea ce a spus Sally. 


„Nu mi-am dat seama că am avut un 
astfel de efect. Doresc foarte tare să 
lucrăm ca o echipă şi apreciez 


Sondarea Asertivitatea de 
chestionare . . Urmează o 
discuție asertivă 


E VREMEA SĂ ALEGI 


aportul tău ca bine-venit. Ce trebuie 
să facem pentru a ne asigura că în 
viitor vom lucra mai bine 
împreună?” „Deci acum realizezi că 
ai nevoie de ajutorul meu. Păcat că 
nu ai înțeles asta încă de la început!” 


„Îmi doresc mereu ajutorul tău, aşa 
că hai să discutăm ce crezi tu că 
trebuie făcut în acest moment în 
legătură cu propunerea de 
consolidare a echipei. Putem discuta 
acum despre asta?” 


Acum gândeşte-te la o situație personală şi întocmeşte-ţi în 
scris un plan de acțiune bazat pe următoarele întrebări: 


e Ce vei spune exact? 


e În ce moment vei începe? 


e Ce piedici ai putea întâmpina? 


e Ce aspecte din această carte te pot ajuta să depăşeşti 


aceste obstacole? 


e De al cui ajutor ai nevoie? 


e Cum te vei recompensa singur? 

Cum să fii asertiv în cadrul şedinţelor şi al 
prezentărilor 


Expune-ţi punctele de vedere şi stăpâneşte-ți emoţiile 


O POVESTE ADEVĂRATĂ 


Echipa din care faci parte a fost în mod constant pe primul 
loc în ceea ce priveşte indicatorii-cheie de performanță — de 
la veniturile încasate şi satisfacția clienţilor la furnizarea de 
servicii. Ştii că eşti foarte respectat de către membrii echipei, 
pe care o conduci şi o instruieşti excelent. Anul trecut, când 
s-a ivit un post liber în cadrul conducerii companiei, a fost o 
decizie uşoară aceea de a te promova în funcția de director 
zonal. 


După cum era de aşteptat, zona de care te ocupi le 
depăşeşte acum ca performanţă pe toate celelalte şi se 
întrevede o nouă promovare. 


Există însă un inconvenient semnificativ. Deşi la început era 
un lucru pe care erai pregătit să-l accepţi, cu fiecare lună 
care trece, acesta devine un obstacol major în calea unei 
alte promovării viitoare. 


Trimestrial, compania organizează o reuniune regională, 
unde directorii zonali, directorii regionali şi conducerea 
superioară efectuează o analiză strategică a orientării 
companiei. Se aşteaptă ca fiecare participant să contribuie 
la luarea deciziilor care vor afecta planul de strategie în 
curs. În afara acestor reuniuni regionale, directorii zonali se 
întâlnesc la fiecare şase luni pentru a decide şi alte aspecte 
tactice. 


În ambele reuniuni se aşteaptă de la tine să prezinți un 
raport de activitate şi să ai o contribuţie importantă în cele 
două zile de întâlniri. Ţi se pare uşor să-ți susții prezentările 
în fața echipei tale, însă când vine vorba să prezinţi datele în 
fața egalilor tăi şi a conducerii superioare, faci acest lucru în 
grabă şi aştepţi cu nelinişte momentul în care va trebui să 
răspunzi la întrebări. Deşi îți doreşti acest lucru, contribuția 
ta la discuţie lipseşte aproape cu desăvârşire şi nu pui 
niciodată întrebări. 


Înainte de o recentă întâlnire regională, ai rugat pe unul 
dintre directorii zonali, colega ta, Linda, să preia inițiativa 


într-o problemă extrem de controversată şi, când ea s-a 
uitat spre tine pentru sprijin, ai rămas tăcut. 


Şeful îți spune că ceilalți interpretează lipsa ta de implicare 
drept aroganță. Ceilalți directori zonali, colegii tăi, precum şi 
conducerea superioară, încep să-şi piardă răbdarea şi se 
îndoiesc serios dacă mai este sau nu oportun să participi la 
aceste întâlniri, deoarece comportamentul tău are un impact 
negativ asupra lor. 


Eşti pe cale de a-ţi pierde credibilitatea şi respectul 
celorlalți, iar probabilitatea unei viitoare promovări este 
substanţial redusă, întrucât următoarea promovare logică ar 
fi în funcţia de director de operaţiuni la nivel naţional, 
avându-i în subordine pe toți directorii regionali. 


Doreşti să fii capabil să susții un raport şi să fii un membru 
activ al echipei. Îți doreşti de asemenea să avansezi şi mai 
mult în companie, aşa încât acum este momentul să iei 
măsuri. 


APELUL DE TREZIRE 


Aceste lucruri se întâmplă din ce în ce mai des? 


e Dormi prost înaintea şedinţelor şi, în general, îți pierzi 
pofta de mâncare. 


e Ai o senzaţie de nelinişte de fiecare dată când te gândeşti 
la acestea. 


e Celelalte îndatoriri de serviciu au de suferit, întrucât îți 
pierzi concentrarea şi atenţia. 


e Devii irascibil. 
e Continui să-ți repeţi în minte faptul că vei da greş. 


e Te îndoieşti serios de capacitatea ta de a ajunge vreodată 
să te descurci cu aceste prezentări şi începi să crezi că 
lucrurile vor sta la fel şi pe viitor. 


e Eviţi şedinţele unde ar putea fi mai multe persoane 
necunoscute. 


e Devii din ce în ce mai nemulțumit de tine însuți — te-ai 
săturat. 


PUNE-TE ÎN LOCUL CELORLALȚI 


Ce ar putea ceilalți să-şi spună în legătură cu comportamentul 
tău? 


e „Am vrea să înţelegi că ne-ar plăcea să-ți ascultăm părerile 
şi ideile.” 


e „Poţi avea o contribuție importantă — ce te reține?” 


e „Înţelegem că eşti timid, însă la vârsta ta, ar trebui să treci 
peste asta.” 


e „Este atât de greu să vorbeşti cu noi sau crezi că ne eşti 
superior?” 


e „Dacă nu îţi aduci nicio contribuţie, ce cauţi aici?” 


e „Eşti de acord, eşti împotrivă sau doar nu te deranjezi să 
comentezi?” 


e „Îţi ascultăm rapoartele şi facem comentarii pe marginea 
lor; este prea mult să dorim să faci şi tu la fel pentru noi?” 


e „Eşti cu adevărat implicat? N-ai putea face un efort pentru 
succesul acestei echipe?” 


REZOLVĂ PROBLEMELE ÎNAINTE DE A LUA AMPLOARE 


Ce anume ai permis până acum să se întâmple? Ţi se pare 
cunoscută vreuna dintre aceste probleme? 


e Nu te-a interesat niciodată să primeşti feedback la 
prezentarea rapoartelor tale. 


e Nu ai primit niciodată un feedback entuziast, aşa încât te 
consideri tare plicticos. 


e Nu ţi-ai pregătit niciodată expunerile cu gândul la public 
— crezi că ştii ce trebuie să afle acesta. 


e Ai permis ca şedinţele să se desfăşoare haotic, fără să 
intervii ori să conteşti vreo opinie. 


e Crezi că ştii ce au de gând să spună ceilalți — aşa că nu 
mai asculți şi nu mai eşti atent. 


e Nu participi alături de ceilalți la activităţile de echipă din 
afara programului. 


e Eşti înclinat să socializezi doar cu cei pe care îi cunoşti şi 
să-i eviţi pe necunoscuți. 


e Simţi că nu eşti niciodată în stare să inițiezi o conversație, 
aşa încât nici nu încerci. 


e Îți este foarte greu să dezvălui vreun aspect personal. 


e Îți lipseşte energia de a face un efort pentru a-ţi crea noi 
relații. 


OPŢIUNI 


Ce atitudine mentală ti-ar fi utilă? 


e „Chiar dacă voi întâlni persoane necunoscute, nu trebuie 
să mă simt copleşit, pot rămâne calm.” 


e „Când îmi vine rândul să-mi susțin prezentarea, nu 
trebuie să fiu agitat, pot fi mai reținut.” 


e „Dacă nu ştiu să răspund la o întrebare, pot spune că îi 
voi contacta ulterior, nu este nevoie să ştiu chiar totul.” 


e „Pot să-i întreb în prealabil pe ceilalți ce doresc să includ 
în prezentare, ca să nu pierd un timp preţios pentru toți. 


e „Şedinţele nu sunt un câmp de luptă, ci un mijloc de a afla 
idei şi informații.” 


e „Nu pot fi sigur că ştiu ce gândesc ceilalți, pot să îmi arăt 
interesul şi să pun întrebări.” 


e „Pot fi mai spontan, nu trebuie mai întâi să analizez totul 
în amănunt. Nu e nevoie să ştiu totul pe de rost.” 


e „Ideile mele contează şi îmi revine răspunderea de a-mi 
aduce contribuția în cadrul acestor întâlniri.” 


e „Va fi o adevărată provocare, dar pot dezvălui celorlalți 
câte ceva despre mine şi îi pot întreba despre copii /weekend 
etc.” 


Ce drepturi trebuie să îți acorzi ţie însuţi pentru a aborda 
această situație de manieră asertivă? 


e Dreptul de a schimba anumite lucruri care nu îmi plac la 
mine. 


e Dreptul de a face greşeli sau de a nu şti ceva, la fel ca orice 
altă ființă umană. 


e Dreptul de a fi diferit de ceilalți. 


e Dreptul de a contribui cu sugestiile şi ideile mele. 


e Dreptul ca acestea să fie corect ascultate. 


e Dreptul de a fi tratat în mod egal şi respectuos. 


e Dreptul de a primi un feedback. 


e Dreptul de a-mi folosi eficient timpul şi de a face tot ce-mi 
stă în putință pentru succesul departamentului meu. 


Ce rezultate reciproc avantajoase sunt posibile? 


e Ceilalți vor afla poziția mea în anumite chestiuni: mă voi 
implica mai mult în şedinţe. 


e Ceilalți vor simți că fac parte din echipă: îmi voi crea cu 
mai multă uşurinţă noi relații. 


e Ceilalți vor simţi că sunt ascultați: compania va lua decizii 
mai bine avizate. 


e Voi deveni mai sigur pe mine: şedinţele vor fi mai bine 
organizate şi focalizate. 


e Compania va avea un director mai responsabil: rămâne 
deschisă posibilitatea unei noi promovări. 


e Voi avea parte de mai puţin stres şi anxietate: 
productivitatea şi performanțele mele în cadrul companiei 
vor creşte. 


ACȚIUNI 


În mod obişnuit, este mai uşor de stabilit o legătură 
armonioasă şi de purtat o conversaţie mai profundă cu o 
singură persoană decât cu două, trei sau mai multe. 


În astfel de situaţii, este mai greu de apreciat dacă cei care 
te ascultă sunt sau nu interesați, plictisiți sau captivați de 
ceea ce spui. Aşa încât devii nesigur, şovăielnic, înclinat să 
divaghezi în timp ce cauţi o licărire de interes la ceilalți. 


Îţi este mai greu să obţii feedback, te poți simţi judecat şi 
sub presiunea de a presta cât mai bine. 


Soluţia aleasă în acest exemplu este cea de a rămâne tăcut 
şi discret până când, în final, ajungi să te retragi aproape 
complet în timpul şedinţelor. 


Poate că de fapt chiar doreşti să ai o contribuţie, însă o tot 
amâni. Drept urmare, ceea ce ar fi fost un lucru extrem de 
simplu devine astfel o adevărată provocare. lată câteva 
metode de a-ţi înfrunta temerile atunci când participi la 
şedinţe şi îți susții prezentările. 


PARTICIPAREA LA ŞEDINŢE 


1. Intervino din timp 


Cu cât mai devreme spui ceva, cu atât mai bine — este bine 
să spargi gheața şi, pentru că discuţia este chiar la început, 
nu este nevoie să fii prea profund. Un simplu răspuns la o 
întrebare, cu un minimum de entuziasm, va fi îndeajuns: 
„Sunt de acord cu acest lucru” sau „Am citit cu toţii ordinea 
de zi” sau „Ne aşteptăm cu toţii la o şedinţă fructuoasă” — 
astfel de remarci vor fi adecvate pentru o intervenție 
timpurie. 


Dacă în şedinţa respectivă sunt programate mai multe 
expuneri, întreabă dacă nu poți fi tu primul care îşi susține 
prezentarea, astfel încât să participi încă de la început în 
mod activ la şedinţă şi să ai şanse sporite de a continua să o 
faci. 


2. Practică ascultarea asertiv-activă 


Indiferent dacă iei sau nu cuvântul într-o întâlnire, poţi avea 
o participare semnificativă şi contribui la îmbunătățirea 
atmosferei printr-o ascultare asertiv-activă, de genul: 
„Înţeleg că eşti preocupat de starea de lucruri actuală şi că 
ai avea nevoie de sugestii pentru a face nişte schimbări”. 
Feedbackul în aceste situații este în general scăzut şi oricine 
ascultă în mod activ îl încurajează pe vorbitor. Ai astfel cel 
puţin un aliat! 


3. Semnalizează-ţi intenţia 


Închipuieşte-ţi că eşti la volanul unui automobil într-un 
trafic aglomerat şi doreşti să virezi la dreapta ori la stânga; 
îți sporeşti şansele de a reuşi, dacă îți semnalizezi intenția 
înainte de a vira efectiv la dreapta ori la stânga. Ceilalți 
şoferi îți vor permite să pătrunzi în spaţiul lor. 


Semnalizarea este o tehnică de comunicare ce face exact 
acelaşi lucru. Arată ceea ce ai de gând să spui şi apoi 
spune-o. Semnalul, ca parte din mesaj, poate fi chiar mai 
puternic decât mesajul în sine şi vei atrage astfel atenția 
celorlalți, fără a părea agresiv, nepoliticos sau prea 
insistent. De exemplu: 


„Aş dori să fac o observaţie... putem să aruncăm o privire la 
taxele de parcare înainte de a merge mai departe?” 


„Aş dori să adaug... sunt de părere că ar trebui crescută 
indemnizaţia pentru personal.” 


„Aş dori să aduc lămuriri în legătură cu ceea ce a spus 
John... vom cere contribuții voluntare de la angajați?” 


„Pe scurt... am căzut de acord ca Bella şi Cedric să fie 
reprezentanții noştri.” 


„Pot să pun o întrebare... când vom decide data lansării?” 


4. Alege-ţi locul potrivit 


Locul unde te aşezi este important. Trebuie să te plasezi 
astfel încât să poți avea contact vizual cu majoritatea 
participanților, mai ales cu cel care prezidă întâlnirea. Poate 
vei fi reticent să participi, aşa că evită opțiunea excluderii 
voluntare de la capetele mesei. 


Poziţionează-ţi scaunul astfel încât să stai la fel de aproape 
de masă ca toți ceilalți. Dacă îți tragi scaunul mult mai în 
spate decât oricine altcineva, este un semnal nonverbal că 
nu ai de gând să participi la întâlnire. 


5. Concentrează-te pe limbajul corporal 


Atunci când doreşti să te implici şi să iei cuvântul într-o 
şedinţă, schimbă-ți postura corporală, înclinându-te înainte. 
Această mişcare semnalează faptul că este pe cale să se 
întâmple ceva diferit şi mişcarea va fi observată atât din 
față, cât şi din lateral. 


În plus, există şase moduri specifice de conduită care te pot 
ajuta să participi în mod asertiv la o şedinţă. 


1. Enunţă-ţi propriile opinii Clar şi „În opinia mea...” „Aş 
concis sugera...” „După cum văd 
eu lucrurile...” 


2. Exprimă-ți susținerea Comunică „Cred că aceasta este o 


celorlalte persoane cu ce anume eşti idee bună.” „Sunt de acord 
de acord. Încurajează astfel o cu sugestia lui John.” 


atmosferă creativă, de tip win-win. 


3. Înaintează propuneri şi sugestii 
Acest tip de comportament este unul 
care incită la acțiune şi pune 
lucrurile în mişcare într-o astfel de 
întâlnire. Lipsa acestuia face ca 
discuția să se învârtă în gol... 


4. Punctează diferențele de opinii 
Punctele de vedere diferite pot duce 
la un rezultat mai bun. Enunţă-le şi 
păstrează un echilibru între ele. 


5. Solicită lămuriri suplimentare 
Singura întrebare prostească este 
aceea pe care nu o pui. 


6. Rezumă Rezumatele periodice 
permit înțelegerea deciziilor şi 
acțiunilor şi imprimă claritate celor 
spuse. 


„Aş vrea să sugerez faptul 
că...” „Ce ar fi să luăm 
măsuri chiar acum?” 


„Eu văd lucrurile altfel, 
deoarece...” „Sunt de acord 
cu acest ultim punct şi am 
ceva îndoieli cu privire 
la...” 


„Ce părere ai despre...?” 
„Cum se încadrează acest 
lucru în ceea ce am 
stabilit?” „Când spui că 
eşti preocupat, la ce 
anume te gândeşti?” 


„Aş dori să mai revizuim o 
dată ceea ce am stabilit 
până acum.” „Putem să 
recapitulăm poziția 
fiecăruia?” 


Încearcă aceste metode pe rând — devino priceput într-una 
şi apoi treci la următoarea, până le vei avea pe toate şase în 


repertoriu. 


PREGĂTEŞTE-TE PENTRU PREZENTARE 


1. În prealabil 


În general, prezentările presupun un grad de stres 
autoindus. Ideea de bază este „nu cumva voi fi ridicol?” 


Când îți concentrezi întreaga atenție pe supraviețuire, 
majoritatea energiei este direcționată spre interior. Când te 
concentrezi asupra mesajului, energia este direcționată spre 
exterior, acolo unde este mai mare nevoie de ea. 


E de dorit să cunoşti dinainte rezultatul scontat în urma 
unei prezentări. Pune-ţi câteva întrebări pentru a-ţi clarifica 
rezultatul urmărit înainte de a susține prezentarea. 


e „Care este mesajul-cheie pe care îl transmiți?” Rezumă-l 
într-o singură propoziţie. 


e „Care vor fi beneficiile audienței?” 


e „Ai vreun aliat sau vreun posibil opozant în grupul în care 
îți susții prezentarea?” 


e „Ai la îndemână toate datele necesare?” 


e „Care sunt cele mai dificile întrebări care îţi pot fi puse?” 


Dacă te temi în mod deosebit de aceste prezentări, îți poţi 
diminua nesiguranța, rugând câțiva colegi să-ți asculte 
expunerea şi să-ţi pună cele mai dificile întrebări la care te 
poți gândi. 


2. Pe parcurs 


Fixează-ți ca prim obiectiv stabilirea unei legături 
armonioase cu ceilalți participanţi. Acest lucru este foarte 
simplu: ajută-i să împărtăşească o experiență comună la 
nivel de grup. Sau fă referire la vreo experiență anterioară 
comună — călătoria până la locul reuniunii, vremea, orice 
altceva. 


În al doilea rând, construieşte-ţi credibilitatea. Prezintă-te 
pe scurt, spune cine te-a invitat să susţii raportul sau oferă 
orice alte referințe sunt potrivite. 


În al treilea rând, stabileşte o atmosferă de acceptare încă 
de la început. Poţi realiza acest lucru cu ajutorul unor 
remarci banale sau al unor întrebări retorice. „Suntem aici 
cu toţii, nu-i aşa?”, „Proiectorul este conectat, nu-i aşa?”, 
„Putem deschide o fereastră — este înăbuşitor aici, nu-i 
aşa?” 


Nu subestima puterea lucrurilor evidente. 


În al patrulea rând, precizează modul în care ai schițat 
prezentarea chiar de la început. Există mult adevăr în 
zicala: „Anunţă-i ce ai de gând să le spui, spune-le-o, apoi 
repetă ceea ce le-ai spus!” 


Ghidează-te după principiul KISS (Keep It Short and Simple 
— Nu complica lucrurile: prezintă-le scurt şi uşor de 
înțeles). Oricum, puţini oameni rețin mai mult de cinci 
puncte dintr-o prezentare. Hotărăşte dinainte care puncte 
doreşti să fie ţinute minte. În general, oamenii rețin cel mai 
bine ceea ce se spune în primele şi în ultimele cinci minute, 
aşa încât concentrează-ți punctele-cheie în acest interval. 


APRECIAZĂ-ȚI COMPORTAMENTUL 


Ulterior, poţi trage învățăminte din ceea ce s-a petrecut în 
timpul prezentării ori al întâlnirii. Când ai terminat de 
susținut prezentarea, felicită-te şi pune-ţi întrebarea: „Ce aş 
fi putut face mai bine?” 


Acordă-ţi dreptul de a face greşeli, chiar şi cei mai buni din 
orice domeniu pot face greşeli. 


Răsplăteşte-te pentru eforturile făcute, pentru riscul asumat 
şi pentru că ai păşit în afara zonei de confort, indiferent 
dacă ai avut sau nu succes. Chiar şi cea mai lungă călătorie 
începe cu un prim pas. 


E VREMEA SĂ ALEGI 


Acum gândeşte-te la o situație personală şi întocmeşte-ţi în 
scris un plan de acțiune bazat pe următoarele întrebări: 


e Ce vei spune exact? 
e În ce moment vei începe? 
e Ce piedici ai putea întâmpina? 


e Ce aspecte din această carte te pot ajuta să depăşeşti 
aceste obstacole? 


e De al cui ajutor ai nevoie? 


e Cum te vei recompensa singur? 

Familiile — cum procedăm cu ele? 


Cum să te descurci cu copiii, să faci față adolescenților 
şi să gestionezi relaţia cu partenerul de viață şi 


părinții în mod asertiv 


O POVESTE ADEVĂRATĂ 


Ajungi acasă după o zi grea la birou şi găseşti în holul de la 
intrare hainele, pantofii şi genţile de sport aruncate în 
dezordine. 


În bucătărie, farfuriile şi cănile murdare sunt împrăştiate 
peste tot. 


Rufele sunt încă în maşina de spălat şi nimănui nu i-a 
trecut prin cap să curețe câteva legume pentru masa de 
seară. 


Televizorul e aprins şi în fundal se aude o bătălie pentru 
telecomandă. Pe robotul telefonic te aşteaptă un mesaj de la 
Serviciul de Asistenţă Socială, care te înştiințează că alarma 
personală a mamei tale, pe care o poartă în cazul unui nou 
accident, a sunat astăzi neîncetat, deoarece ea continuă să o 
declanşeze din greşeală. 


Mai este şi un alt mesaj, din partea mamei, care este agitată 
în legătură cu reînnoirea poliței de asigurare pentru casă şi 
te întreabă dacă te poţi ocupa imediat de această problemă. 


Partenerul tău ţi-a trimis un SMS spunând că va întârzia şi 
rugându-te să-l scuzi față de dirigentele copiilor, pentru că 
va lipsi de la şedinţa cu părinții din această seară. 


Laşi sacoşile jos şi te trânteşti în singurul scaun rămas 
liber. Te întrebi: „De ce trebuie să fac eu totul? Cum s-ar 
descurca fără mine? De ce nu-şi asumă fiecare răspunderea 
pentru sarcinile sale?” 


Îți sună cunoscut aceste lucruri? 


APELUL DE TREZIRE 


Aceste lucruri se întâmplă din ce în ce mai des? 


e Eşti din ce în ce mai obosită, deoarece trebuie să faci totul 
singură. 


e Te simţi din ce în ce mai copleşită şi subapreciată. 


e Nici chiar cele mai simple lucruri nu sunt făcute fără 
îndemnul tău. 


e Te enervezi de cum intri pe uşă. 


e Fie îți reprimi furia, fie izbucneşti din cele mai mărunte 
lucruri. 


e Îți spui: „Nu ştiu cât timp mai pot continua aşa”. 


PUNE-TE ÎN LOCUL CELORLALȚI 


Ce ar putea să-şi spună ceilalți membri ai familiei? 
e „Fac doar ce vreau eu.” 


e „Nu vreau să fiu deranjat, nu mă priveşte, nu este treaba 


EL) 


mea. 


e „Sunt ocupat cu altceva, treaba asta poate să mai aştepte.’ 


e „De ce m-aş gândi la nevoile celorlalți, ei se gândesc la ale 
mele?” 


e „Dacă vrea atât de mult ca treaba asta să fie făcută, s-o 
facă singură.” 


e „Alţii fac ce vor, după bunul lor plac.” 


e „De ce ar trebui să fac ceva ce nu-mi place?” 


e „Nu vreau să fiu o pacoste, aşa că nu mă voi plânge de 
alarmă.” 


e „De câte ori să le spun că trebuie reînnoită polița de 
asigurare?” 


e „Nu am timp pentru o discuţie nesfârşită cu dirigintele, 
«jumătatea mea» se poate ocupa de treaba asta.” 


REZOLVĂ PROBLEMELE ÎNAINTE DE A LUA AMPLOARE 


Ce anume ai permis până acum să se întâmple? Ţi se pare 
cunoscută vreuna dintre aceste probleme? 


e Nu ţi-ai ținut promisiunea de a aplica sancțiuni atunci 
când copiii nu au păstrat ordinea. 


e Ţi-ai asumat rolul „polițistului rău”, în timp ce partenerul 
tău fost de fiecare dată „polițistul bun” care lasă de la el. 


e Ai considerat că durează mai puţin să cureți singură 
legumele decât să te cerți pe tema asta. 


e De câte ori cineva a rătăcit ceva, cum ar fi echipamentul 
sportiv, tu ai fost cea care l-ai căutat. 


e Nu ţi-ai făcut timp să-i aminteşti mamei ce trebuie să facă 
dacă declanşează din greşeală alarma. 


e Ai tot amânat să-i prelungeşti polița de asigurare. 
e Nu le-ai spus celorlalte rude că ai nevoie de ajutor. 


e În loc să discuţi calm şi deschis cu partenerul tău despre 
modul în care conduita sa te afectează şi despre presiunea 
la care te supune, ţi-ai pierdut cumpătul. 


e I-ai făcut partenerului tău aluzii despre cum ai vrea să fii 
ajutată în loc să-i ceri direct ajutorul. 


e Nu ai vrut să ceri ajutor, ca să nu pară că nu reuşeşti să 
te descurci. 


OPŢIUNI 


Ce atitudine mentală ti-ar fi utilă? 


e „Nu trebuie să las lucrurile să continue astfel. Pot discuta 
cu toată lumea calm despre aşteptările mele şi pot să-i 
întreb despre ale lor.” 


e „Nu trebuie să abordez toate problemele simultan, pot 
începe cu lucrurile mărunte şi, treptat, continua cu restul.” 


e „Un părinte bun este cel care îşi încurajează copiii să 
devină persoane responsabile.” 


e „Dacă îmi propun să fiu corectă şi rezonabilă, îi pot 
încuraja şi pe ceilalți să coopereze.” 


e „Cei mici mă vor respecta mai mult dacă voi fi fermă, 
corectă şi consecventă.” 


e „A-i determina pe copii să devină responsabili îi va pregăti 
pentru viață.” 


e „Îi pot explica mamei consecinţele declanşării inutile a 
alarmei.” 


e „Voi nota datele scadente pentru facturile şi asigurările 
mamei.” 


e „Pot obţine acordul partenerului meu de a împărți mai 
echitabil responsabilitățile care țin de gospodărie şi familie.” 


Ce drepturi trebuie să-ți acorzi ţie însuţi pentru a aborda 
aceste situații de manieră asertivă? 


e Dreptul de a primi ajutor. 


e Dreptul de a împărți din sarcini, nu de a face totul 
singură. 


e Dreptul de a-mi explicita cerințele şi dreptul ca acestea să- 
mi fie îndeplinite. 


e Dreptul de a-i ajuta pe copii să-şi dezvolte anumite 
aptitudini esenţiale în viață. 


e Dreptul la o viață echilibrată. 


e Dreptul de a-mi asuma responsabilități într-o proporție 
egală cu ceilalți. 


Ce rezultate reciproc avantajoase sunt posibile? 


e Copiii vor deveni mai independenţi şi mai bine pregătiți 
pentru viață: va fi şi meritul meu. 


e Vom ţine cont mai mult de situația mamei: viața noastră 
va fi mai puțin stresantă. 


e Nu voi mai cicăli copiii pentru orice nimicuri: mă voi 
enerva mult mai rar. 


e Munca va fi împărțită în mod mai echitabil: mă voi simți 
mult mai apreciată şi mai împlinită. 


e Vom petrece mai mult timp de calitate în familie. 


ACȚIUNI 


ASCULTĂ 


Astfel de situații legate de viața de familie pot fi extrem de 
tensionate, mai ales dacă nu ai luat până acum nicio 
măsură. Poţi fi tentat fie să abordezi situația nonasertiv — 
pentru a nu supăra pe nimeni —, fie să declanşezi o ceartă; 
ori poate doreşti să-ți impui cu tărie punctul de vedere şi să 
porunceşti să-ţi fie respectată autoritatea. 


Unul dintre primele lucruri pe care le trecem cu vederea este 
ascultarea atentă a celorlalți. În astfel de situaţii trebuie să 
realizăm că am decis în primul rând să ascultăm, să dăm 
atenţie şi să înțelegem fără a-i întrerupe pe ceilalți. 


CLARIFICĂ-ȚI AŞTEPTĂRILE DE LA COPII 


Poate hotărăşti ca prima chestiune pe care doreşti să o 
abordezi să fie cea a rufelor spălate. Într-o relaţie, pot 
apărea probleme atunci când fiecare are aşteptări diferite şi 
ele nu sunt clarificate. Poţi clarifica orice situaţie folosind 
ideile din tabelul de mai jos. 


1. Asertivitatea de bază „Nu îmi convine ceea ce se 
Declararea poziției, nevoilor şi întâmplă în momentul de față. 
dorințelor tale Aş vrea ca atunci când veniți 


acasă, fiecare dintre voi să-şi 
îndeplinească partea sa din 
treburile casnice, în special în 
ceea ce priveşte spălatul şi 
uscatul rufelor. Pe viitor, când 
ajungeţi acasă înaintea mea, 
dacă sunt rufe ude în maşina de 
spălat, vă rog să le întindeți la 
uscat.” 


2. Asertivitatea de chestionare „Cred că este corect aşa, ce 

Îi încurajează şi îi invită pe părere aveți?” . „Bine, în regulă, 
ceilalți să răspundă. Familia o s-o facem şi pe asta.” 

este de acord cu acest lucru 

Haideţi să presupunem că 

ajungi acasă şi descoperi că nu 

s-au ținut de cuvânt: 


3. Asertivitatea empatică „Ştiu că ați avut o zi lungă la 


Comunică faptul că înţelegi 
cum se simte celălalt. Să 
presupunem că ajungi acasă şi 
lucrurile tot nu s-au schimbat. 


4. Asertivitatea de discrepanță 
Faci referire la o discuţie 
anterioară sau la un acord 
implicit între tine şi ceilalți. . . 
Haideţi să ne închipuim că încă 
mai întâmpini rezistenţă şi că 
lucrurile tot nu s-au schimbat: 


5. Asertivitatea sentimentelor 
negative Emoţiile sunt o parte 
importantă a influenței 
personale şi deseori pot fi de 
ajutor în indicarea implicaţiilor 
pe care le au acţiunile celorlalți 
asupra ta şi a modului în care 
te afectează aceste lucruri. 
Haideţi să ne închipuim că încă 
întâmpini rezistență şi lucrurile 
tot nu s-au schimbat: 


6. Asertivitatea de sancționare 
Demonstrează cât eşti de 
implicată în găsirea unei soluții 
şi ce eşti pregătită să faci 


şcoală şi meciul de după-amiază 
a fost foarte solicitant. Am totuşi 
nevoie de ajutorul vostru în 
anumite treburi.” 


„Aţi fost de acord ca, atunci când 
ajungeţi acasă, să întindeți 
rufele la uscat dacă nu plouă. 
Afară e soare şi totuşi rufele 
sunt încă în maşină, aşa că pe 
viitor aş dori să faceţi ceea ce am 
convenit.” „Aveam de gând să le 
întind, doar nu trebuie s-o fac 
chiar în momentul ăsta!” 


„Am avut mai multe conversații 
pe această temă şi aţi fost de 
acord să dați o mână de ajutor. 
Acest lucru nu s-a întâmplat, 
deoarece, când ajung acasă, vă 
găsesc uitându-vă la televizor, 
iar rufele ude sunt încă în 
maşină. Sunt furioasă. Ce să 
facem pentru a ne asigura că vă 
respectați angajamentul?” „Nu e 
drept. Părinţii prietenilor mei 
nu-i pun să ajute în gospodărie 
când se întorc de la şcoală.” 


„Dacă refuzaţi să mă ajutaţi, va 
trebui să vă restricționez timpul 
pe care aveţi voie să-l petreceți la 
televizor până când aceste 


pentru realizarea unei negocieri sarcini nu vor fi îndeplinite.” 
de tip win-win. 


APRECIAZĂ COMPORTAMENTUL DEZIRABIL 


Atunci când copiii fac ceea ce le ceri, recunoaşte acest lucru, 
laudă-i şi spune-le cât de mult te-au ajutat. 


„James, îți mulțumesc că ai întins rufele, înseamnă că mă 
pot ocupa liniştită de pregătirea cinei, astfel încât să nu mai 
fim nevoiţi să înghițim ceva pe fugă înainte de 
antrenamentul de cricket din seara asta.” 


CONSOLIDEAZĂ-ŢI SUCCESUL 


Încearcă în mod constant să-i surprinzi pe copii făcând 
lucruri bune. Oferă-le recompense atât pe termen scurt (mai 
mult timp pentru joacă sau pentru televizor) şi lung 
(excursii, daruri etc.), cât şi laude verbale pentru a le întări 
stima de sine şi încrederea în ei înşişi. 


CLARIFICĂ-ȚI AŞTEPTĂRILE ÎN FAŢA 
PARTENERULUI DE VIAŢĂ 


Repet, multe dintre problemele de cuplu apar, deoarece 
fiecare dintre parteneri presupune că celălalt ar trebui să 
ştie care îi sunt nevoile şi dorinţele şi devine frustrat când 
acesta pare să le ignore. 


Situaţia din exemplul de mai jos pleacă de la premisa că 
cerința soțului de a fi scutit de participarea la şedinţa cu 
părinții denotă o situație frecventă, în care ţi se cere să laşi 
totul baltă şi să tratezi solicitarea partenerului drept o 
prioritate absolută. 


Poţi lămuri situația folosind ideile din tabelul de mai jos. 


Asertivitatea de „Cred că tu eşti cel care trebuie să telefoneze, 
bază Rezistență... pentru a anunța absenţa ta de la şedinţa cu 
părinţii.” „Dar ţie nu-ţi ia decât o clipă.” 


Asertivitatea de „Poate. Dar ce te opreşte să le telefonezi chiar 

chestionare tu?” . „Sunt foarte ocupat în momentul acesta, 

Rezistență... poţi să faci asta pentru mine, doar de data 
asta?” 

Asertivitatea „Ştiu că eşti ocupat şi aş vrea şi eu să termin 

empatică . ceea ce am de făcut. Prefer să telefonezi tu de 

Rezistență... data asta.” „Ne-a luat mai mult timp să 


discutăm care dintre noi să telefoneze decât ar 


Asertivitatea 
sentimentelor 
negative... 
Rezistență... 


Asertivitatea 
privitoare la 
consecinţe . 

Rezistență... 


Nivelul de proces 


fi luat apelul în sine. Sigur că îți vine mai uşor 
decât mie.” 


„Mă enervează faptul că nu îţi pasă de 
celelalte lucruri pe care trebuie să le fac şi te 
aştepţi să le las pe toate baltă. Simt că nu 
respecţi faptul că am şi eu anumite chestii de 
făcut. Acesta este doar un exemplu şi consider 
că tu eşti cel care trebuie să telefoneze.” „Cred 
că eşti nedreaptă — tot ce vreau e să faci în 
locul meu un apel de treizeci de secunde.” 


„Cred că voi fi în continuare nervoasă şi 
irascibilă față de tine până ce nu vei arăta mai 
mult respect față de propriul meu timp. Nu 
vreau să fiu astfel, aşa încât aş dori să fii tu 


cel care telefonează.” „Chiar nu-ți va lua prea 
mult timp.” 


„Nu. Cred cu adevărat că tu trebuie s-o faci. 

Mai târziu, când vom avea un moment liber, 

am putea discuta despre cum ne ajutăm sau 
nu unul pe altul, în general.” 


APRECIAZĂ COMPORTAMENTUL DEZIRABIL 


Când partenerul de viață cooperează în sensul dorit, 
recunoaşte acest lucru, laudă-l şi specifică în ce fel te-a 


ajutat. 


„Apreciez faptul că împărțim sarcina de a vorbi copiilor 
despre dezordine etc. şi simt că mă apreciezi mai mult. Şi 
copiii par mai fericiți.” 


CONSOLIDEAZĂ-ȚI SUCCESUL 


Observă ocaziile în care partenerul tău continuă să-şi 
îndeplinească partea sa de sarcini şi exprimă-ți aprecierea 
față de acest lucru; ascultă-l cu adevărat şi luați împreună 
orice altă decizie ulterioară. 


Fiecare împrejurare în care reuşeşti să te comporți asertiv 
este o dovadă că progresezi şi o ocazie de a demonstra 
celorlalți că schimbarea este posibilă şi în cazul lor. 


E VREMEA SĂ ALEGI 


Acum gândeşte-te la o situație personală şi întocmeşte-ţi în 
scris un plan de acțiune bazat pe următoarele întrebări: 


e Ce vei spune exact? 


e În ce moment vei începe? 


e Ce piedici ai putea întâmpina? 


e Ce aspecte din această carte te pot ajuta să depăşeşti 
aceste obstacole? 


e De al cui ajutor ai nevoie? 


e Cum te vei recompensa singur? 

Prieteni, vecini şi evenimente sociale 


Cum să gestionezi aşteptările diferite şi 


să mentii relațiile în bună stare 


O POVESTE ADEVĂRATĂ 


Întrucât tu şi partenerul tău de viață vă înţelegeţi de minune 
cu prietenii voştri, trei familii din vecini, cu copii, asemenea 
vouă, v-aţi hotărât să vă petreceţți vacanța împreună. Orice 
ocazie în care vă întâlniți este prilej de râsete şi distracție. 


Planificarea şi organizarea excursiei au fost floare la ureche 
şi toată lumea se aşteaptă la o distracţie pe cinste. 


Aflarea unor lucruri noi despre prietenii tăi poate fi 
amuzantă, dar uneori afli mai mult decât ţi-ai fi dorit. După 
numai trei zile petrecute împreună, relaţiile sunt deja 
încordate. Aceasta se datorează priorităților, intereselor şi 
aşteptărilor diferite în legătură cu această vacanţă şi cu ceea 
ar trebui să facă (sau să nu facă) fiecare! 


e Tu şi partenerul sunteți cei care vă ocupați de nota de 
plată pentru băuturi şi sendvişuri şi se pare că prietenii 
voştri sunt veşnic reticenți în a-şi achita partea lor. 


e Unii dintre prietenii voştri au venit să se răcorească, să se 
relaxeze pe marginea piscinei citind o carte, alții au venit 
hotărâți să descopere istoria bogată a locurilor dimprejur. 


e Unii sunt interesați să gătească cu produse exotice locale, 
în timp ce alții se chinuie să-şi respecte dieta. 


e Prietenilor voştri nu le place ca micuţii să stea treji până 
seara târziu, pe când voi sunteți obişnuiţi să-i trimiteţi la 
culcare foarte târziu. 


e Ai sperat că veţi găti şi veţi face cumpărăturile pe rând, 
dar se pare că alții vor să ia masa în oraş în fiecare seară. 


e Îți place ca totul să fie în ordine înainte de a merge la 
culcare, pe când alții se mulțumesc să spele vasele când au 
chef. 


e Îți place să asculți muzică tot timpul, în vreme ce alții 
preferă sunetele naturii. 


e Ai vrea să plănuieşti totul dinainte, pe când ceilalți preferă 
spontaneitatea. 


ii la prietenii tăi şi vrei ca relațiile să revină la normal, aşa 
încât hotărăşti să discuți cu ei. 


APELUL DE TREZIRE 


Aceste lucruri se întâmplă din ce în ce mai des? 


e Unora le este greu să-şi exprime în mod obişnuit părerile, 
iar câteodată o fac fără nicio considerație pentru ceilalți. 


e Atmosfera devine din ce în ce mai încordată. 


e Observi la ceilalți din ce în ce mai multe semnale 
nonverbale mascate, de exemplu: dau din cap, fac cu ochiul 
sau dau ochii peste cap. 


e Toţi par să se enerveze din cauza unor lucruri lipsite de 
însemnătate. 


e Se insinuează o politețe falsă. 
e Se pot auzi mai multe certuri cu copiii. 


e Se aud mai puține râsete decât de obicei. 


PUNE-TE ÎN LOCUL CELORLALȚI 


Ce ar putea să-şi spună în sinea lor? 

e „Trăieşte şi lasă-i şi pe alții să trăiască.” 

e „De ce nu ne-am făcut un plan dinainte?” 

e „Se pare că nimănui nu-i pasă de ceea ce vreau eu.” 
e „Ăsta ar trebui să fie concediu, nu zonă de conflict.” 


e „Cine se cred ei?” 


e „E vorba doar de două săptămâni, mai bine mă abțin.” 


e „De ce întotdeauna trebuie să fiu eu cea care cedează de 
dragul menținerii păcii?” 


e „Ar trebui ca fiecare să-şi îndeplinească partea sa de 
sarcini.” 


e „Nu ştiu să-şi disciplineze copiii — îi lasă să facă orice 
doresc.” 


e „Le place să se plângă.” 


e „Dacă nu aş fi eu, nu s-ar face niciodată nimic.” 


e „De data asta chiar iese cu scandal.” 


REZOLVĂ PROBLEMELE ÎNAINTE DE A LUA AMPLOARE 


Ce anume ai permis până acum să se întâmple? Ţi se pare 
cunoscută vreuna dintre aceste probleme? 


e Ai fost de acord cu ceilalți chiar când ai fi preferat să faci 
altceva. 


e Nu ai luat atitudine când nu ţi-a convenit vreo hotărâre. 


e Ai încercat să eviți orice conflict. 


e Ai permis micilor nemulțumiri să se transforme în 
probleme majore. 


e În cazul unei controverse, înţelegi punctul de vedere al 
fiecăruia şi eziți să iei partea cuiva. 


e Nu doreşti să superi pe nimeni. 
e Laşi în seama celorlalți sarcina de a rezolva problemele. 


e Când lucrurile nu merg bine, în loc să-ți analizezi partea 
de vină, îi învinovăţeşti pe ceilalți. 


OPŢIUNI 


Ce atitudine mentală ti-ar fi utilă? 


e „La urma urmei, sunt prietenii mei — ar trebui să fiu 
capabil să discut cu ei despre aşteptările fiecăruia.” 


e „Nu este obligatoriu să facem toți simultan acelaşi lucru.” 


e „Nu trebuie să fiu tot timpul de acord, pot să-mi exprim 
propriile preferințe.” 


e „Fiecare dintre noi are aşteptările sale şi putem discuta 
despre ele.” 


e „Sunt răspunzătoare doar pentru comportamentul meu, 
ceilalți răspund pentru al lor.” 


e „Dacă are loc vreun schimb de replici mai neplăcut, pot să- 
mi păstrez calmul.” 


e „Fiecare are dreptul la spațiul şi timpul său.” 


e „Nu trebuie să mă las enervată de orice nimicuri, pot să le 
pun în perspectivă.” 


e „Sunt sigură că putem impune nişte limite care să 
mulțumească pe toată lumea.” 


Ce drepturi trebuie să îți acorzi ţie însuţi pentru a aborda 
această situație de manieră asertivă? 


e Dreptul de a pretinde ca fiecare să contribuie la succesul 
acestei vacanțe. 


e Dreptul de a mă aştepta ca fiecare să-şi plătească în mod 
corect partea sa de cheltuieli. 


e Dreptul de a fi corectă, sinceră şi explicită în legătură cu 
ceea ce-mi doresc. 


e Dreptul de a înţelege punctul de vedere al fiecăruia 
referitor la diverse chestiuni. 


e Dreptul de a spune că nu am nicio preferință. 


e Dreptul de a fi diferit (altfel decât se aşteaptă ceilalți). 


e Dreptul de a-mi folosi timpul cum cred eu de cuviinţă. 


e Dreptul de a nu mă simți folosită. 


e Dreptul de a mă distra făcând lucrurile pe care vreau să le 
fac. 


Ce rezultate reciproc avantajoase sunt posibile? 


e Putem fi cinstiți unul cu celălalt: relaţia va fi consolidată, 
nu diminuată. 


e Tensiunile sunt aplanate, toate chestiunile sunt lămurite: 
avem mai multă încredere unii în alții şi ne simțim mai în 
largul nostru. 


e Putem spune ceea ce dorim să spunem, fără a ne simți 
vinovaţi: aflăm mai multe despre preferințele celorlalți. 


e Aşteptările ne sunt în mare parte împlinite: ne bucurăm cu 
toții de odihna şi distracţia sperate. 


e Am învățat din această experiență: ştim cum să procedăm 
data viitoare. 


ACȚIUNI 


Faptul de a avea aşteptări diferite — nici mai bune, nici mai 
rele decât alții — face parte din unicitatea fiecăruia. De 
multe ori ne simțim dezamăgiţi, fiindcă aşteptările noastre 
nu s-au împlinit sau nu au fost realiste. 


În acest caz, analizăm o vacanţă, însă toate aceste lucruri 
sunt valabile pentru multe alte evenimente sociale în care ne 
întâlnim cu prieteni, vecini şi rude, cum sunt nunțile, 
invitaţiile la cină, petrecerile în aer liber sau 
înmormântările. 


Vacanţele sunt ocazii de distracţie şi relaxare. În definitiv, 
fiecare se străduieşte să economisească pentru a avea şansa 
de a scăpa de stresul cotidian şi de a se bucura de lucrurile 
pe care doreşte să le facă. 


Pretenţiile fiecăruia joacă un rol esenţial în obținerea 
rezultatului preconizat. Există şi vacanțe care ne depăşesc 
aşteptările, dar nu este întotdeauna posibil ca ele să fie 
perfecte, iar prietenii nu se înțeleg întotdeauna de minune. 


Pentru a te asigura că vei avea o vacanţă fericită şi lipsită de 
stres, un rol semnificativ îl pot avea o întâlnire preliminară 
cu prietenii, într-un cadru relaxat, şi discutarea cu 
sinceritate a pretențiilor fiecăruia şi a eventualelor limite. 
Este condiția prealabilă pentru clarificarea unor lucruri şi 
pentru stabilirea unor aşteptări mai realiste, care să includă 
deopotrivă speranţele şi visurile celorlalți. 


Abordează în cadrul discuţiei următoarele puncte sau o 
parte dintre ele: 


e bugetul — cât intenționezi să cheltuieşti în vacanţă; 


e cine îşi doreşte să ia masa în oraş şi cine să o pregătească 
acasă — împărțirea răspunderii cumpărăturilor şi a 
pregătirii meselor; 


e copiii — orele de culcare şi alte activităţi; 


e vacanţă relaxantă sau activă — sau amândouă; 
planificarea în avans a locurilor de vizitat; 


e timp şi angajament — mereu împreună sau fiecare cu 
spațiul său personal; şi 


e menajul — repartizarea sarcinilor. 


Stabileşte ce vrei şi ce nu vrei să faci şi fii sinceră în 
legătură cu aceste lucruri. Îi vei încuraja pe ceilalți să facă 
la fel. Fii gata să spui „nu” lucrurilor pe care eşti sigură că 
nu vrei să le faci. 


Şi, cel mai important, ţine cont de ceea ce poţi sau nu 
controla, aceasta însemnând că eşti răspunzătoare pentru 
propriul comportament, pentru propriile sentimente şi 
emoții. Nu poți controla însă atitudinile şi aşteptările 
celorlalţi. În loc să te stresezi în legătură cu anumite lucruri, 
renunţă la cele asupra cărora nu ai nicio putere. 


Poate că încă nu ai făcut nimic din toate acestea, de aceea 
doreşti să porți acum o discuţie cu prietenii pe care îi 
apreciezi. 


Exemplul următor poate reprezenta unul dintre modurile de 
a aborda o astfel de conversaţie cu prietenii tăi. Dacă 
plănuieşti dinainte ceea ce ai de gând să spui, vei putea fi 
concisă în legătură cu anumite chestiuni, celorlalți le va fi 


mai uşor să colaboreze şi vor fi mai puţine şanse ca discuţia 


să devină tensionată. 


Momentul ales este şi el foarte important. Încearcă să porți 
această discuţie într-un moment în care toată lumea pare 
relaxată şi departe de orice eveniment care ar putea provoca 


tensiuni. 


În acest context, „înțelegerea verbală” se poate dovedi 


valoroasă. 


1. Asertivitatea de 
bază şi de chestionare 
Reacţia celorlalți 


2. Asertivitatea de 
bază şi de chestionare 
EEES Împotrivire 
din partea celorlalți 


„Mă deranjează faptul că par a exista 
între noi lucruri rămase nespuse, 
putem lua loc să stăm de vorbă?” 
„Ce anume te deranjează?” 


„Ei bine, cred că ar fi util să 
discutăm în mod deschis despre 
punctele de vedere ale fiecăruia în 
ceea ce priveşte cheltuielile, 
pregătirea meselor, alte sarcini din 
gospodărie şi planificarea unor 
activități din timp, astfel încât să nu 
mai luăm decizii în ultima clipă şi, în 
general, să ne punem de acord cum 
vrem să fie când suntem împreună.” 
„Voi ce părere aveţi despre aceste 
lucruri?” „Asta e vacanţă, nu un 
proiect managerial, am venit să ne 
relaxăm, nu să aderăm la cine ştie ce 
plan riguros!” 


3. Asertivitatea de 
bază şi de chestionare 
— şi folosirea 
sendvişului verbal 
Răspunsul celorlalți 


4. Asertivitatea de 
bază şi de chestionare 
. Răspunsul celorlalți 


5. Asertivitatea de 
bază şi de chestionare 


Răspunsul celorlalți 


„Da, sunt de acord şi mă bucur că 
am venit să ne distrăm împreună şi 
să nu ne mai gândim la muncă.” 
Sunteţi de acord că în ultimele zile 
pare să se fi acumulat ceva tensiune 
între noi?” „Acum, că spui, da.” 


„Suntem între prieteni şi vreau să 
cred că putem vorbi deschis. Aş vrea 
să scăpăm de această tensiune, să 
discutăm aici toate problemele, ca 
totul să fie clar. Ce ziceţi?” „În 
regulă, hai s-o facem.” 


„Atunci, haideţi să facem o listă cu 
chestiunile asupra cărora trebuie să 
cădem de acord şi să ne spunem 
fiecare părerea despre cum să 
procedăm. Acestea sunt cele care mă 
preocupă pe mine: Gătitul şi spălatul 
vaselor, achitarea notelor de plată, 
când suntem împreună, şi 
planificarea excursiilor colective şi a 
celorlalte activități. Ce vreţi să mai 
adăugăm?” 


„Ei bine, mai întâi ar fi vorba de 
copiii voştri, ne-am săturat de 
gălăgia pe care o fac până seara 
târziu şi să ştii nu toți îți împărtăşim 
gusturile în materie de muzică, dar 
suntem nevoiți s-o ascultăm tot 
timpul, mai ales că suntem şi 
vecini!” 


6. Asertivitatea de 
chestionare 
Răspunsul celorlalți 


7. Asertivitatea de 
bază şi de chestionare 
Răspunsul celorlalți 


8. Asertivitatea de 
bază . . Răspunsul 
celorlalți 


9. Asertivitatea de 
bază Răspunsul 
celorlalți 


10. Asertivitatea de 
bază şi de chestionare 
Răspunsul celorlalți 


„În regulă, mai este altceva de 
adăugat pe listă înainte de a începe 
să discutăm aceste puncte?” „Da, am 
putea adăuga şi subiectul 
cumpărăturilor? Tot timpul avem 
nevoie de câte ceva şi sunt singurul 
care pierde o grămadă de timp 
pentru aprovizionare.” 


„Desigur, acum haideţi să le 
rezolvăm pe rând. Incepem cu 
banii?” . „Sigur, la ce te referi?” 


„Când ieşim, pare că nimeni nu vrea 
să plătească primul rând de băuturi, 
aşa că le plătim noi. Începe să ne 
irite faptul că nimeni altcineva nu 
preia inițiativa.” „Da, însă 
contribuim cu toții la plata 
băuturilor suplimentare din timpul 
mesei!” 


„Da, într-adevăr, dar tot nouă ne 
revine achitarea primei note de 
plată.” „Nu am ştiut că vă deranjează 
atât de tare, ar fi trebuit să ne 
spuneți. Mai este vreo chestiune 
legată de bani care te 
nemulțumeşte?” 


„Nu sunt sigur dacă contribuim 
suficient la cumpărăturile pe care le 
fac Anne şi Greg.” . „Mai punem de 
la noi câteodată, dar nu asta 
contează. Ne deranjează timpul pe 


care-l pierdem la cumpărături.” 


11. Asertivitatea de „Aceasta este o dovadă clară că nu 
bază şi de chestionare ne împărțim corect sarcinile. În 

.... Răspunsul legătură cu banii, ce-ar fi să alegem 
celorlalți un casier care să se ocupe de toate 


cheltuielile şi să aibă dreptul de a ne 
cere fiecăruia contribuţii egale când 
se goleşte puşculița?” „Este cam 
stresant, nu-i aşa, poate că ar trebui 
să facem cu rândul?” 


12. Asertivitatea de „Da, este şi asta o variantă. Nu 
bază . Răspunsul contează pe care o alegem, cât timp 
celorlalți împărțim în mod egal cheltuielile şi 


celelalte sarcini.” „Da, ideea unui 
casier pare cea mai bună, haideţi să 
procedăm aşa.” 


Apoi continuăm să 
discutăm celelalte 
chestiuni într-un 
spirit de 
responsabilitate 
colectivă. 


APRECIAZĂ COMPORTAMENTUL DEZIRABIL 


Felicită-te că ai reuşit să ieşi din zona de confort; nimănui 
nu-i place o confruntare cu prietenii sau vecinii. Riscul 
poate fi descurajant, însă câştigul este pe măsură. În astfel 
de ocazii îi poți recompensa pe toți cu un pahar de vin! 


Cu cât facem mai des față unor astfel de provocări, cu atât 
mai repede vom simți că deținem controlul asupra 
destinului nostru, că nu suntem datori altora sau plini de 
resentimente față de cei care se pare că preiau inițiativa fără 
a ne consulta în prealabil. 


E VREMEA SĂ ALEGI 


Acum, gândeşte-te la o situație personală şi întocmeşte-ţi în 
scris un plan bazat pe următoarele întrebări: 


e Ce vei spune cu exactitate? 
e În ce moment vei începe? 
e Ce piedici ai putea întâmpina? 


e Ce aspecte din această carte te pot ajuta să depăşeşti 
aceste obstacole? 


e De al cui ajutor ai nevoie? 


e Cum te vei recompensa singur? 

Cum să obţii serviciile pe care le meriţi 


Apără-ţi drepturile, astfel încât să fie luate în seamă 


O POVESTE ADEVĂRATĂ 


În momentul de faţă te simţi îngrijorat şi copleşit: se spune 
că o nenorocire nu vine niciodată singură. 


1. Acum o săptămână, tatăl tău a fost internat la spital cu 
dureri în piept. L-ai vizitat de mai multe ori, dar încă nu ai 
reuşit să stai de vorbă cu cineva care să-ți poată spună care 
este problema. 


Ai încercat în mai multe rânduri să stai de vorbă cu 
asistentele pentru a le întreba despre ce e vorba, însă 
acestea au evitat să te privească, şi-au făcut de lucru cu 
nişte hârtii şi ti-au răspuns vag că tatăl tău se simte bine. L- 
ai căutat şi pe medicul curant, însă acesta nu a fost de 
găsit; ți s-a dat numărul său de telefon şi ți s-a spus când 
anume ar putea fi disponibil. 


2. Între timp, petrecerea pentru aniversarea de 12 ani a 
fiicei tale este periclitată, deoarece echipa de constructori te- 
a lăsat din nou baltă. Ei au promis să se reîntoarcă la lucru 
în această dimineaţă, pentru a repune în funcțiune 
instalaţiile pe care le-au stricat ieri. Singurul semn de viață 
din partea lor a fost un apel telefonic în această dimineaţă, 
în care ți-au spus că au ceva urgent de rezolvat, dar se vor 
întoarce la lucru mai târziu, fără a specifica vreo oră. 


3. A trebuit să iei un taxi până la spital, pentru că maşina ta 
este din nou la service, cu o defecțiune „persistentă”, cum s- 
a exprimat mecanicul. Este a treia oară în ultimele trei 
săptămâni când o duci la service-ul auto, iar acum se pare 
că este nevoie de o inspectare specială pentru a depista 
problema. Ţi s-a cerut să laşi maşina câteva zile, pentru a 
face anumite teste speciale, iar acest lucru îţi creează acum 
o problemă cu transportul. 


Faci o pauză şi te întrebi, în fața unei ceşti de cafea:„De ce 
mi se întâmplă întotdeauna astfel de lucruri?” 


APELUL DE TREZIRE 


Aceste lucruri se întâmplă din ce în ce mai des? 


e Numărul incidentelor în care accepțţi fără împotrivire ce 
spun ceilalți este în creştere. 


e Echipa de constructori te amână la nesfârşit. 

e Ceilalți sunt reactivi în raport cu tine, nu proactivi. 

e Priorităţile tale sunt mereu pe ultimul loc. 

e Trebuie să te enervezi pentru a atrage atenţia celorlalți. 


e Nu reuşeşti să faci nimic decât printr-o monitorizare 
continuă. 


e Te simţi epuizat. 

e Ai din ce în ce mai puţină încredere în oameni. 

e Simţi că nu reuşeşti ce ţi-ai propus. 

e Când te plângi de ceva, te simţi de parcă ar fi vina ta. 


e Nimeni nu-ţi oferă informații până nu le ceri în mod 
explicit. 


PUNE-TE ÎN LOCUL CELORLALȚI 


Ce ar putea să-şi spună în sinea lor? 


e „Nu-şi dă seama că ne străduim?” 


e „Dacă am avea noutăţi, i-am spune.” 


e „Avem destule de făcut, fără să mai trebuiască să-i ținem 
pe toţi la curent.” 


e „Avem şi alte priorități.” 


„Dacă într-adevăr ar fi supărat, ar fi mai vehement.” 


e „Am vrea să ajutăm, dar resursele noastre sunt limitate.” 


„Nu e sfârşitul lumii dacă mai aşteaptă încă o zi.” 


„Nu cred că va face scandal, pot să-l las să mai aştepte.” 


REZOLVĂ PROBLEMELE ÎNAINTE DE A LUA AMPLOARE 


Ce anume ai permis până acum să se întâmple? Ţi se pare 
cunoscută vreuna dintre aceste probleme? 


e Te-ai mulțumit cu lucruri /servicii insuficient de bune. 

e Le-ai permis celorlalți să te ignore în repetate rânduri. 

e Propriile tale nevoi par să fi fost mereu pe planul al doilea. 
e Le-ai permis celorlalți să te ducă cu vorba. 

e Ai permis să fii lăsat să aştepţi. 

e Ai devenit părtaş la servicii şi produse de proastă calitate. 
e Ai acceptat starea de fapt. 


e Ai evitat să-i superi pe ceilalți şi să stârneşti scandal. 


OPŢIUNI 


Ce atitudine mentală ti-ar fi utilă? 


e „Îmi revine responsabilitatea de a obţine servicii de 
calitate.” 


e „Pot contesta starea de fapt.” 


e „Pot pune lucrurile în mişcare.” 


e „Pot ajunge la rădăcina problemei.” 


e „Pot rămâne calm în cazul unui schimb de replici 
neplăcut.” 


e „Le pot arăta celorlalți cât sunt de serios şi de hotărât să 
găsesc soluții.” 


e „Când mi se oferă diverse scuze, pot să le contest şi să aflu 
adevăratele motive.” 


e „Pot rămâne ferm pe poziţie şi să fac astfel încât să nu fiu 
ignorat.” 


e „Pot să-i tratez respectuos pe ceilalți şi să-i determin să-mi 
respecte nevoile.” 


e „Pot să comunic cu claritate ceea ce simt şi doresc.” 


Ce drepturi trebuie să-ți acorzi ţie însuţi pentru a aborda 
această situaţie de manieră asertivă? 


e Dreptul de a cere celorlalți să-şi respecte promisiunile. 


e Dreptul de a insista. 


e Dreptul de a primi răspunsuri. 


e Dreptul de a fi tratat cu respect. 


e Dreptul de a fi ascultat. 


e Dreptul la o reacție. 


e Dreptul ca cerințele mele să fie luate în serios. 


e Dreptul de a fi ținut la curent. 


Ce rezultate reciproc avantajoase sunt posibile? 


e Rudele pacienților sunt ținute la curent: spitalul primeşte 
feedback pozitiv de la clienți/pacienți. 


e Câştig timp: spitalul economiseşte bani, timp şi resurse. 


e Sunt mai relaxat: întreaga mea familie este mai fericită. 


e Primesc servicii de calitate: devin un client fidel. 


e Treaba este bine făcută: sunt în poziția de a-i recomanda 
şi altora. 


e Relaționez într-un mod autentic şi sincer: ceilalți au ocazia 
să facă unele schimbări şi să-şi îmbunătățească pe viitor 
serviciile. 


ACȚIUNI 


Indiferent de situaţie, pentru a ajunge la deznodământul 
dorit, trebuie să-ți asumi responsabilitatea pentru acea 
parte a situaţiei pe care o poţi influența. 


Când accepțţi servicii sau bunuri de slabă calitate fără a le 
contesta, nimic nu se va schimba. Fără contestare şi 
feedback, oamenii pot gândi că bunurile sau serviciile pe 
care le oferă sunt de bună calitate. 


Aşadar, este atât dreptul, cât şi răspunderea ta să conteşti 
aceste bunuri sau servicii de proastă calitate. În astfel de 
situații, rezultatul reciproc avantajos consistă în faptul că 
plăteşti un preț corect pentru un produs de bună calitate, 
iar furnizorul de servicii are ocazia să remedieze lucrurile, 
să-şi fidelizeze clienţii şi să-şi desfăşoare în continuare 
activitatea. 


Doar 4% dintre clienții nemulțumiți fac plângere, însă veştile 
rele circulă cu repeziciune. Clienţii nemulțumiți vor avertiza 


până la 12 alte persoane şi, pentru firma respectivă, va fi de 
5 ori mai costisitor în termeni de bani şi timp să atragă 
clienți noi decât să-i păstreze pe cei vechi. 


Din păcate, clienții nemulțumiți se plâng de obicei tuturor, 
mai puțin persoanelor care ar putea rezolva ceva. 


Dacă reclami un serviciu de proastă calitate, sunt mari 
şanse ca data următoare să primeşti un serviciu de o 
calitate superioară. 


Poţi contesta în mod asertiv, calm şi onest, menținându-ți în 
acelaşi timp politețea față de ceilalți. Contestarea asertivă şi 
nu lamentaţiile inutile este cea care pune lucrurile în 
mişcare şi care determină schimbarea. 


În cadrul celor trei scenarii din această istorisire, vom 
examina împreună folosirea opţiunilor asertive pentru a 
determina unele schimbări şi a obține ceea ce îți doreşti. 


ÎN DECURSUL CONVERSAȚIEI CU ASISTENTELE 


În acest caz, un „nu” spus în mod asertiv, precum şi 
înțelegerea verbală pot fi extrem de eficiente. 


1. Asertivitatea de „Bună dimineața, aş dori să stabilim o oră 


bază şi de 
chestionare . . 
Răspunsul 
asistentelor 


2. Asertivitatea de 
bază şi de 
chestionare . . 
Răspunsul secretarei 


3. Asertivitatea de 
bază şi de 
chestionare şi 


folosirea sendvişului 
cu „nu”.. Răspunsul 
secretarei 


4. Asertivitatea de 
bază şi de 
chestionare şi 
folosirea sendvişului 


la care pot vorbi direct cu medicul curant 
al tatălui meu. Am încercat să dau de 
dânsul la telefon, dar nu am reuşit să-l 
găsesc. Cum este mai bine să fac?” „DI dr. 
Cartwright este foarte ocupat, ați putea 
încerca să vorbiți cu secretara dânsului, 
acesta este numărul ei de telefon.” 


„Bună dimineața, tatăl meu este internat la 
spitalul din Westcott Ward şi medicul său 
curant este dl dr. Cartwright. Aş dori să 
stabilesc o întâlnire cu dânsul pentru a 
discuta despre starea de sănătate a tatălui 
meu.” „Dl Cartwright este foarte ocupat, îi 
pot trimite un mesaj şi vă sun înapoi să vă 
comunic răspunsul său.” 


„Îmi dau seama că este foarte ocupat şi îi 
este greu să-şi găsească timp să stea de 
vorbă cu rudele tuturor pacienților. 


Însă nu pot fi de acord cu ideea 
dumneavoastră, căci este o chestiune 
foarte importantă şi aş dori să vorbesc cu 
dânsul în persoană. Spuneţi-mi la ce oră îi 
convine dânsului şi voi fi şi eu disponibil.” 
„Va fi toată ziua în sala de operații şi apoi, 
joi şi vineri, merge la o conferință. Poate să 
aştepte până săptămâna viitoare?” 


„Înţeleg că are un program extrem de 
încărcat. Dar nu sunt pregătit să aştept 
până săptămâna viitoare, deoarece cu cât 
aştept mai mult cu atât mama şi restul 


cu „nu” . Împotrivire familiei se neliniştesc mai tare şi nu vreau 

din partea secretarei să continuăm aşa. Când puteţi să mă 
strecurați astăzi în programul dânsului?” 
„Ei bine, nu pot găsi timp liber acolo unde 


nu există.” 
5. Asertivitatea de „Înţeleg că nu este uşor pentru 
bază şi de dumneavoastră. Admiteți faptul că familia 
chestionare şi mea nu a primit până acum nicio 
înțelegerea verbală informaţie referitoare la diagnostic şi că 
Împotrivire din suntem cu toții extrem de îngrijorați?” „Da, 
partea secretarei desigur. Sunt sigură că există un motiv 


serios pentru această întârziere, voi lua 
legătura cu dânsul înainte de operație şi 
promit să vă telefonez astăzi până la ora 
14, pentru a vă comunica ora fixată pentru 
întâlnire.” 


ÎN DECURSUL CONVERSAȚIEI CU 
CONSTRUCTORUL 


În acest caz, înțelegerea verbală vă poate fi de mare folos. 


1. Asertivitatea de „Steve, vreau să vorbesc cu dumneata 
bază şi de chestionare despre impactul întârzierii lucrărilor de 
Răspunsul construcție. Putem vorbi acum?” „Uite ce 
constructorului e, îmi cer scuze pentru azi-dimineață, dar 


am fost chemaţi de urgenţă de un coleg la 


2. Asertivitatea 
empatică şi înțelegerea 
verbală . Împotrivire 
din partea 
constructorului 


3. Asertivitatea de 
bază şi de chestionare 
Împotrivire din partea 
constructorului 


4. Asertivitatea de 
discrepanță 


o altă lucrare şi nu am putut refuza.” 


„Înţeleg că vrei să-ți păstrezi toți clienții 
mulțumiți. Îți dai seama de 
inconvenientele pe care mi le-ai creat, mai 
ales în legătură cu petrecerea fetiţei mele, 
când nu ai venit la lucru în dimineața 
aceasta?” „Da, însă, dacă nu l-aş fi ajutat 
pe celălalt client, s-ar fi supărat.” 


„Pe viitor aş dori să acorzi prioritate 
lucrării mele până ce o vei termina. Ce 
părere ai despre asta?” „Aveţi dreptate, 
dar unii clienți nu ascultă când le spui că 
nu poți lăsa totul baltă pentru ei.” 


„Steve, mi-ai spus la început că vei lucra 
zi-lumină la anexa mea, acum îmi spui că 
ai alte obligaţii care pot afecta progresul 
lucrării. Aş vrea să revenim la înțelegerea 
noastră inițială şi să te concentrezi 
asupra acestui proiect. Eşti de acord?” 


ÎN DECURSUL CONVERSAȚIEI CU CEI DE LA 


SERVICE 


În acest caz, atât sendvişul cu „nu”, cât şi înțelegerea 
verbală pot fi extrem de eficiente. 


1. Asertivitatea de 
chestionare 
Răspunsul 
angajatului de la 
service 


2. Asertivitatea 
empatică şi 
înțelegerea verbală . 
Răspunsul 
angajatului de la 
service 


3. Sendvişul cu 
„nu”.... Angajatul 
de la service opune 
rezistență 


4. Asertivitatea de 
bază . . ... Angajatul 
de la service opune 
rezistență 


„Sunteţi vă rog amabil să-mi asiguraţi o 
maşină de schimb în timp ce o verificați pe a 
mea?” „Ne pare rău, dar nu avem decât 
câteva şi sunt toate rezervate.” 


„Îmi dau seama că întâmpinați probleme 
având atât de puţine maşini de schimb. 
Realizaţi cât de greu îmi este să rămân fără 
niciun mijloc de transport cât timp maşina 
mea este la dumneavoastră în service? „Da, 
desigur, ne pare rău, dar dacă vreți să vă 
reparăm maşina trebuie să o lăsați la noi.” 


„Apreciez eforturile pe care le faceți să-mi 
reparaţi maşina. Dar nu sunt pregătit să mai 
aştept fără a avea o maşină de schimb. Ce 
ziceți, îmi asiguraţi una pentru săptămâna 
viitoare?” „Tocmai v-am spus, avem destul 
de puţine şi sunt toate rezervate de 
persoanele care işi fac verificarea periodică.” 


„De fiecare dată când îmi înapoiați maşina, 
îmi spuneți că credeţi că s-a rezolvat. Însă 
defecțiunea persistă. În cele trei ocazii 
anterioare nu mi-aţi oferit o maşină de 
schimb, aşa încât consider că este rezonabil 
să beneficiez de una acum.” „Înţeleg punctul 
dumneavoastră de vedere şi aş dori să vă 
ajut, însă nu am nicio maşină de schimb 
disponibilă în acest moment. Lăsaţi-mă 
puţin să văd ce pot face. Vă voi da un 
răspuns până la ora 16.” 


APRECIAZĂ COMPORTAMENTUL DEZIRABIL 


Când cererile tale au fost acceptate şi soluționate favorabil, 
felicită-te că ai ieşit din zona de confort. Nimănui nu-i place 
să se plângă, dar, dacă nu îţi susţii propriile drepturi, 
nimeni altcineva nu o va face. 


Oferă laude şi aprecieri pentru un lucru bine făcut. În 
general, cei care lucrează în domeniul serviciilor nu au parte 
de prea multe laude. Succesul se măsoară adesea prin 
absența problemelor, asta însemnând „nicio reclamaţie 
săptămâna asta” sau „am ajuns la mai puţin de trei sesizări! 
etc. Există departamente pentru reclamațţiile clienților, dar 
niciunul pentru succesul în relațiile cu clienții; laudele sunt 
împărțite cu zgârcenie. 


» 


Când o persoană sau o companie oferă servicii excelente 
clienților, este important să le lauzi comportamentul şi să 
specifici cum anume ţi-au fost de ajutor. Vei fi ţinut minte, 
pentru că faci parte dintr-o minoritate şi închipuie-ţi ce 
servicii vei obține data viitoare! 


E VREMEA SĂ ALEGI 


Acum, gândeşte-te la o situație personală şi întocmeşte-ţi în 
scris un plan bazat pe următoarele întrebări: 


e Ce vei spune cu exactitate? 
e În ce moment vei începe? 
e Ce piedici ai putea întâmpina? 


e Ce aspecte din această carte te pot ajuta să depăşeşti 
aceste obstacole? 


e De al cui ajutor ai nevoie? 


e Cum te vei recompensa singur? 


Cum să-ţi menţii asertivitatea 


Păstrează-ţi încrederea de sine şi starea de bine 


Dacă ai fi fost una dintre acele persoane cu un nivel 
constant de încredere în propria persoană şi cu o stimă 
ridicată de sine, nu ai fi fost nevoit să alegi o astfel de carte. 


În ceea ce-i priveşte pe ceilalți, poate fi vorba de dilema 
oului şi a găinii, întrucât, pentru a deveni mai asertiv, 
trebuie să crezi în tine şi să fii responsabil, iar pentru a te 
reponsabiliza, trebuie să fii mai asertiv! 


Pe întregul cuprins al cărții, am ales să ne concentrăm pe 
ultima variantă. 


Chiar dacă actualmente nu simți o deplină încredere şi o 
înaltă stimă față de propria ta persoană, învățând şi 
înțelegând convingerile şi practicile asertivității şi 
comportându-te la modul „ca şi cum”, vei ajunge să-ți 
sporeşti stima şi încrederea de sine mulțumită succeselor 
repurtate în ceea ce întreprinzi. 


De fiecare dată când te comporți cu convingere într-un mod 
asertiv, îți afirmi asertivitatea, deoarece acumulezi din ce în 
ce mai multe dovezi că ea funcționează şi în cazul tău. Îţi 
sporeşti astfel capacitatea de a gestiona în mod productiv 
orice provocare din viața ta. 


Noi credem, la fel ca Stephen Covey în remarcabila sa carte 
Cele 7 deprinderi ale persoanelor eficace — unde vorbeşte 
despre „ascuțirea fierăstrăului” — că trebuie să ne refacem 
propriile resurse, propria energie şi sănătate, pentru a crea 
un stil de viață asertiv sustenabil, echilibrat şi durabil. 


Talentata noastră colegă Sandra Crathern, care se bucură 
de multă apreciere în life coaching, foloseşte un instrument 
pe care-l numeşte „Fântâna sănătăţii”. Sandra predică ceea 


ce aplică în viața sa personală, iar Fântâna sănătății provine 
din propria sa experiență. 


FÂNTÂNA SĂNĂTĂŢII 


Referitor la Fântâna sănătății, Sandra spune că „simpla 
admitere a realității propriilor emoții este un bun început. 
Am conceput această fântână a sănătăţii pentru a-i îndruma 
pe oameni în direcția corectă, pentru a-i ghida în evaluarea 
propriilor emoții.” 


Dacă vă uitaţi la ea, puteți observa elemente care ne sunt 
comune tuturor. Aceste elemente fac parte din viața 
fiecăruia şi fântâna oferă o reprezentare vizuală a propriei 
vieți arătând cât de echilibrată este aceasta. 


Fântâna sănătății este împărțită în două zone: cea care ţine 
de realitatea materială şi cea imaterială. 


CUM SĂ FOLOSEŞTI FÂNTÂNA 


Uită-te la fântână şi gândeşte-te la tine, la felul în care te 
simți în interior. Centrul fântânii este reprezentat de tine şi 
de căminul tău. 

Fântâna sănătăţii 
Respectă-ţi sănătatea. Dinăuntru — în afară 


Fântâna sănătăţii reprodusă cu permisiunea Sandrei 
Crathern 


Vei observa că fiecare element este numerotat de la 1 la 10. 
Incercuieşte numărul care este reprezentativ pentru modul 
în care percepi acel element: 


1. Nu prea eşti mulțumit de acest aspect al vieții tale. 


10. Eşti extrem de mulțumit în legătură cu acest element 
din viața ta. 


INTERPRETAREA ELEMENTELOR 


e Comunicarea interioară. Cât de bine îți asculți propriul 
corp? Ştii când trebuie să mănânci, să dormi, să te 
odihneşti sau ignori semnalele de avertizare? 


e Comunicarea exterioară. Cât de eficient îți semnalezi 
nevoile celorlalți? Eşti capabil să comunici eficient şi sincer? 


e Ţelul. Simţi că ai un ţel? Crezi că ştii care este acesta? Ce 
simți în legătură cu el? 


e Corpul. Ai grijă de propriul tău corp? Eşti sănătos? Îţi 
respecţi corpul? Mănânci în exces, fumezi sau consumi prea 
mult alcool? Faci mişcare regulat? 


e Spiritul. Spiritualitatea este un concept personal şi 
înseamnă extrem de multe lucruri pentru fiecare dintre noi. 
Cred că a avea o anume viziune sau credință este un aspect 
esențial în viață. Găsirea unei viziuni poate fi o alinare. 


e Mintea. Ai o minte echilibrată? Eşti optimist sau pesimist 
— paharul este pe jumătate plin sau pe jumătate gol? 


e Relaţiile. Menţionăm că în acest caz nu discutăm despre 
relația pe care o ai cu partenerul de viață, ci despre relații la 
modul general, şi anume despre relaţiile care contează 
pentru tine. Dacă nu ai decât relații lipsite de însemnătate, 
poate că ar fi necesar să-ți evaluezi sentimentele în acest 
domeniu. 


e Distracţia. Cu alte cuvinte, te distrezi? Îți aminteşti când a 
fost ultima dată când te-ai distrat? 


e Cariera. Din nou, o precizare. Poate că ai sau nu o carieră, 
însă trebuie să vezi lucrurile dintr-o perspectivă mai largă. 
„Cariera” poate însemna locul în care îți petreci cel mai mult 
timp, slujba ta, sau pur şi simplu părerea ta referitoare la 
acest subiect. 


e Banii. Din păcate, în societatea zilelor noastre, banii fac 
parte din viața fiecăruia. Ai o atitudine sănătoasă față de 
bani? Ai prea mulți sau prea puţini? Faci prea multe 
economii şi acest lucru influențează alte domenii din viața 
ta? 


e Gestionarea timpului. Cum îţi gestionezi timpul? Îţi cheltui 
eficient timpul, astfel încât să te poţi ocupa de tot ceea ce 
trebuie făcut? Simti că îţi iroseşti timpul şi că eşti mereu în 
criză de timp? 


e Timpul personal. Reuşeşti să-ți faci suficient timp pentru 
tine? Cât de important este timpul în viața ta? 


Fântâna sănătății este un instrument extrem de subiectiv şi 
îți revine sarcina de a o interpreta ținând cont de propriul 
tău stil de viață, folosind elementele şi sugestiile drept ghid. 
Propria interpretare a fiecărui element în sine este mai 
importantă decât sugestiile enumerate mai sus. 


Punctajul nu este relevant, el reprezintă doar un instrument 
vizual al aprecierii echilibrului din viața ta. El nu trebuie 
folosit pentru a-ţi judeca propria viață, ci este conceput să te 
ajute în evaluarea felului în care îți percepi viața. 


Uitându-te la propria fântână a sănătății şi la scorul 
obținut, cum te simți în general? Eşti echilibrat? Ce anume 
observi la propria fântână a sănătăţii? 


Cea mai importantă întrebare pe care trebuie să ţi-o pui este 
următoarea: vei fi mulțumit dacă nimic nu se va schimba în 
următorii 2-3 ani? 


Dacă te uiţi la fântâna sănătății şi evaluezi modul în care o 
percepi, suntem siguri că ceva îţi va atrage atenţia, fie zona 


cu cel mai scăzut punctaj, fie un aspect care este mai 
valoros pentru tine şi căruia consideri că ar trebui să-i 
acorzi mai multă atenţie. 


Haideţi să ne oprim câteva momente şi să analizăm 
elementul „distracție” din viața noastră. Acesta este un 
element care, pe măsură ce îmbătrânim şi ne asumăm mai 
multe responsabilități, poate fi pierdut. Este foarte greu să-l 
identifici până ce nu ai o reprezentare vizuală a propriei 
vieți, cum este fântâna sănătății, care poate releva faptul că 
există o zonă în viața ta unde punctajul este foarte redus 
(deşi trebuie să reamintesc faptul că punctajul final nu este 
important). 


Distracţia în sine este esenţială pentru o viață sănătoasă, 
echilibrată, ea poate despovăra şi alina, în lipsa ei viața pare 
searbădă. De exemplu, chiar şi un strop de distracţie în plus 
te va ajuta automat să te simți mai energic, să ai o atitudine 
pozitivă şi o dispoziție mai mobilizatoare, vei fi probabil mai 
puțin tensionat, iar interacțiunea cu celelalte persoane va fi 
una pozitivă. Drept urmare, reacția acestora se va schimba 
vizibil, efectele vor fi de durată şi vei fi capabil să remarci 
unele laturi neobservate până acum. 


Esenţial este să schimbi ceva, orice, chiar şi micile 
schimbări contează. Oricât de neînsemnate ar fi, ele vor 
influența indirect toate celelalte aspecte ale vieţii tale. Este 
important ca atunci când te uiţi la tabloul de ansamblu al 
vieții tale (fântâna sănătăţii) să nu încerci să schimbi totul 
deodată sau să-ți închipui că această schimbare globală îţi 
depăşeşte posibilitățile, pentru că vei fi copleşit. 


Ne-am bucurat să stăm de vorbă, prin intermediul acestei 
cărți, despre avantajele transformării într-o persoană 
asertivă, în arhitectul propriei realități. 


Împreună, am analizat cum: 


e Să-ţi comunici ideile, opiniile şi emoţiile atât verbal, cât şi 
nonverbal, cu claritate şi încredere de sine, cum să 
construieşti relații bazate pe respect reciproc. 


e Să-ţi consolidezi sentimentul propriei valori şi al stimei de 
sine şi cum să negociezi astfel încât să obţii rezultate bune 
pentru tine şi ceilalți, cele mai bune posibile. 


e Să îți mentii asertivitatea când lucrurile merg prost, fără a- 
ți schimba comportamentul într-unul agresiv sau 
nonasertiv, rezolvând situaţia în spiritul avantajului 
reciproc. 


e Să-ţi susții asertivitatea prin dobândirea unor convingeri 
mobilizatoare, înlăturându-le pe cele care îţi inhibă 
creşterea personală şi succesul în viață. 


e Să fii atent la dialogul necontenit care se desfăşoară în 
mintea ta, depistând ideile cu adevărat nocive şi înlocuindu- 
le cu un dialog util şi mobilizator. 


e Să-ţi acorzi permisiunea, prin intermediul drepturilor 
asertive, de a lua măsuri într-un fel care să vă 
responsabilizeze atât pe tine, cât şi pe ceilalți. 


e Să aplici aceste instrumente şi tehnici în toate domeniile 
vieții şi să descoperi ce măsuri trebuie luate pentru a rezolva 
situațiile dificile cu mai multă eleganţă şi cu rezultate 
pozitive. 


e Să-ţi susții comportamentul asertiv şi să-ți mențţii starea 
de bine având grijă de tine, astfel încât să ai o viață 
împlinită şi să te bucuri de ea aşa cum meriti. 


Aşadar, eşti pregătit să faci o schimbare şi să devii mai 
asertiv? 


Un gram de acțiune este mai valoros decât o tonă de teorie. 


— Friedrich Engels 


Mulţumiri 


Mulţumim tuturor celor care au participat la cursurile 
noastre şi care ne-au oferit relatări, anecdote şi exemple 
despre modul în care asertivitatea le-a schimbat viața. Ne- 


au inspirat modestia şi curajul celor care nu au vrut să 
accepte starea de fapt şi care au ignorat comentariile de 
genul „lucrurile astea nu vor funcţiona niciodată” sau „nu 
sunt realizabile”, reuşind să le facă să funcționeze şi 
exprimându-se clar, sincer şi cu calm. 


Vom rămâne veşnic recunoscători celor care ne-au inițiat în 
domeniul asertivității, mentorii noştri spirituali Ken şi Kate 
Back, pentru că ne-au învăţat lucrurile în care ei cred şi pe 
care le practică. 


În final, îi mulțumim Sandrei Crathern pentru aportul său 
referitor la sănătate şi starea de bine. 


